סמיכת גאולה לתפילה

תוכן עניינים

[מקורת לדין סמיכת גאולה לתפילה A](#_Toc41206936)

[סמיכת קריאת שמע לתפילה A](#_Toc41206937)

[סמיכת גאולה לתפילה A](#_Toc41206938)

[תנאים A](#_Toc41206939)

[תלמוד בבלי מסכת ברכות דף ל עמוד א A](#_Toc41206940)

[אמרואים B](#_Toc41206941)

[ביאור מחלוקת האמוראים על דרך הפשט B](#_Toc41206942)

[ביאור הגמ' למחלוקת האמוראים C](#_Toc41206943)

[הסוגיה בדף ט' D](#_Toc41206944)

[שיטת הירושלמי E](#_Toc41206945)

[שני הסברים ברבנו יונה לסמיכת גאולה לתפילה F](#_Toc41206946)

[ראיה מהסוגיה בדף ל' L](#_Toc41206947)

[הסוגיה בתפילת ערבית קודם זמנה L](#_Toc41206948)

[שיטת הרמב"ם T](#_Toc41206949)

[מקורות בקבלה: AA](#_Toc41206950)

[תלמוד ירושלמי (וילנא) מסכת ברכות פרק א הלכה א EE](#_Toc41206951)

[תלמוד בבלי מסכת ברכות דף יג עמוד ב EE](#_Toc41206952)

[תלמוד ירושלמי (וילנא) מסכת ברכות פרק א הלכה ה EE](#_Toc41206953)

[תלמוד בבלי מסכת ברכות דף יד עמוד ב FF](#_Toc41206954)

[תלמוד בבלי מסכת ברכות דף מב עמוד א FF](#_Toc41206955)

[שמות רבה (וילנא) פרשה כב FF](#_Toc41206956)

[פסיקתא זוטרתא (לקח טוב) בראשית פרק כח FF](#_Toc41206957)

[סמיכת גאולה לתפלה FF](#_Toc41206958)

## מקורת לדין סמיכת גאולה לתפילה

### סמיכת קריאת שמע לתפילה

בתוספתא מצינו סמיכת קריאת שמע לתפילה

#### מאימתי קורין את שמע בשחרים? אחרים אומרים: כדי שיהא חבירו רחוק ממנו ארבע אמות ומכירו. מצותה עם הנץ החמה כדי שיהא סומך לה תפלה, ונמצא מתפלל ביום.

תוספתא מסכת ברכות (ליברמן) פרק א

### סמיכת גאולה לתפילה

### תנאים

### תלמוד בבלי מסכת ברכות דף ל עמוד א

#### אבוה דשמואל ולוי כי הוו בעו למיפק לאורחא הוו מקדמי ומצלי, וכי הוה מטי זמן קריאת שמע קרו. כמאן; כי האי תנא - דתניא: השכים לצאת לדרך - מביאין לו שופר ותוקע, לולב ומנענע, מגילה וקורא בה, וכשיגיע זמן קריאת שמע קורא. השכים לישב בקרון או בספינה - מתפלל, וכשיגיע זמן קריאת שמע קורא; רבי שמעון בן אלעזר אומר: בין כך ובין כך קורא קריאת שמע ומתפלל, כדי שיסמוך גאולה לתפלה. במאי קמיפלגי? - מר סבר: תפלה מעומד עדיף; ומר סבר: מסמך גאולה לתפלה עדיף. מרימר ומר זוטרא הוו מכנפי בי עשרה בשבתא דרגלא ומצלו, והדר נפקי לפרקא. רב אשי מצלי בהדי צבורא ביחיד מיושב, כי הוה אתי לביתיה הדר ומצלי מעומד. אמרי ליה רבנן: ולעביד מר כמרימר ומר זוטרא! - אמר להו: טריחא לי מלתא. - ולעביד מר כאבוה דשמואל ולוי! - אמר להו: לא חזינא להו לרבנן קשישי מינן דעבדי הכי.

תלמוד בבלי מסכת ברכות דף ל עמוד א

לענ"ד אפשר להסביר את המלוקת התנאים בשני אופנים:

1. לרשב"א מדובר בדין סמיכת גאולה לתפילה ולא בדין סמיכת קריאת שמע לתפילה ולכן קורא קריאת שמע ומתפלל בבית לפני היציאה לדרך ואחר כך אולי קורא שוב קריאת שמע.
2. הגמ' הבינה שמתפלל בדרך על מנת לסמוך גואלה לתפילה.

לפי האפשרות של הגמ' לכאורה אין סמיכת גאולה לתפילה ללא יציאה ידי חובת קריאת שמע.

### אמרואים

#### תלמוד בבלי מסכת ברכות דף ד עמוד א

#### אמר מר: קורא קריאת שמע ומתפלל. מסייע ליה לרבי יוחנן, דאמר רבי יוחנן: איזהו בן העולם הבא? - זה הסומך גאולה לתפלה של ערבית. רבי יהושע בן לוי אומר: תפלות באמצע תקנום.

#### במאי קא מפלגי? אי בעית אימא קרא, אי בעית אימא סברא. אי בעית אימא סברא, דרבי יוחנן סבר: גאולה מאורתא נמי הוי, אלא גאולה מעלייתא לא הויא אלא עד צפרא; ורבי יהושע בן לוי סבר: כיון דלא הויא אלא מצפרא, לא הויא גאולה מעלייתא. ואיבעית אימא קרא - ושניהם מקרא אחד דרשו, דכתיב: בשכבך ובקומך, רבי יוחנן סבר: מקיש שכיבה לקימה - מה קימה קריאת שמע ואחר כך תפלה, אף שכיבה נמי קריאת שמע ואחר כך תפלה; רבי יהושע בן לוי סבר: מקיש שכיבה לקימה - מה קימה קריאת שמע סמוך למטתו, אף שכיבה נמי קריאת שמע סמוך למטתו. מתיב מר בריה דרבינא: בערב מברך שתים לפניה ושתים לאחריה; ואי אמרת בעי לסמוך, הא לא קא סמך גאולה לתפלה, דהא בעי למימר השכיבנו! אמרי: כיון דתקינו רבנן השכיבנו, כגאולה אריכתא דמיא. דאי לא תימא הכי - שחרית היכי מצי סמיך? והא אמר רבי יוחנן, בתחלה אומר: ה' שפתי תפתח, ולבסוף הוא אומר: יהיו לרצון אמרי פי! אלא: התם כיון דתקינו רבנן למימר ה' שפתי תפתח - כתפלה אריכתא דמיא, הכא נמי, כיון דתקינו רבנן למימר השכיבנו - כגאולה אריכתא דמיא.

תלמוד בבלי מסכת ברכות דף ד עמוד א

### ביאור מחלוקת האמוראים על דרך הפשט

ריב"ל אינו סובר כלל את דין סמיכת גאולה לתפילה אלא ריב"ל סובר שקריאת שמע בבוקר היא בקימה ובערב היא בשכיבה וישנו מבנה כאסטי ליום המתחיל בקבלת עול מלכות שמים וגומר בקבלת עול מלכות שמים.

קריאת שמע של הבוקר היא חיים בקידוש השם.

קריאת שמע לפני השנה היא למסור את הנפש באחד.

תפילות הינן באמנצע כחלק אינטגרלי מן היום ומהות היום התפילה אינה חריגה מן היום ואלוי ריב"ל סובר שעמידה לפני ה' היא מהות היום כפי שמתבטא משיטת בפסחים:

#### משנה. אבר שיצא מקצתו חותך עד שמגיע לעצם וקולף עד שמגיע לפרק וחותך. ובמוקדשין קוצץ בקופיץ, שאין בו משום שבירת העצם. מן האגף ולפנים - כלפנים, מן האגף ולחוץ - כלחוץ. החלונות ועובי החומה - כלפנים.

#### גמרא. אמר רב יהודה אמר רב: וכן לתפלה. ופליגא דרבי יהושע בן לוי, דאמר רבי יהושע בן לוי: אפילו מחיצה של ברזל אינה מפסקת בין ישראל לאביהם שבשמים.

תלמוד בבלי מסכת פסחים דף פה עמוד ב

ר' יוחנן בניגוד לריב"ל מצריך סמיכת גאולה לתפילה הן בבוקר ובן בערב ולהלן נבאר את מהות הסמיכת גאולה לתפילה.

לר' יוחנן העמיד לפני ה' מחייבת התכוננות של סמיכת גאולה לתפילה ואת דברי ר' יוחנן:

#### ורבי אלעזר אמר: ספק קרא קריאת שמע ספק לא קרא - חוזר וקורא קריאת שמע, ספק התפלל ספק לא התפלל - אינו חוזר ומתפלל. ורבי יוחנן אמר: ולואי שיתפלל אדם כל היום כולו.

תלמוד בבלי מסכת ברכות דף כא עמוד א

### ביאור הגמ' למחלוקת האמוראים

#### במאי קא מפלגי? אי בעית אימא קרא, אי בעית אימא סברא. אי בעית אימא סברא, דרבי יוחנן סבר: גאולה מאורתא נמי הוי, אלא גאולה מעלייתא לא הויא אלא עד צפרא; ורבי יהושע בן לוי סבר: כיון דלא הויא אלא מצפרא, לא הויא גאולה מעלייתא.

#### ואיבעית אימא קרא - ושניהם מקרא אחד דרשו, דכתיב: בשכבך ובקומך, רבי יוחנן סבר: מקיש שכיבה לקימה - מה קימה קריאת שמע ואחר כך תפלה, אף שכיבה נמי קריאת שמע ואחר כך תפלה; רבי יהושע בן לוי סבר: מקיש שכיבה לקימה - מה קימה קריאת שמע סמוך למטתו, אף שכיבה נמי קריאת שמע סמוך למטתו. מתיב מר בריה דרבינא: בערב מברך שתים לפניה ושתים לאחריה; ואי אמרת בעי לסמוך, הא לא קא סמך גאולה לתפלה, דהא בעי למימר השכיבנו! אמרי: כיון דתקינו רבנן השכיבנו, כגאולה אריכתא דמיא. דאי לא תימא הכי - שחרית היכי מצי סמיך? והא אמר רבי יוחנן, בתחלה אומר: ה' שפתי תפתח, ולבסוף הוא אומר: יהיו לרצון אמרי פי! אלא: התם כיון דתקינו רבנן למימר ה' שפתי תפתח - כתפלה אריכתא דמיא, הכא נמי, כיון דתקינו רבנן למימר השכיבנו - כגאולה אריכתא דמיא.

תלמוד בבלי מסכת ברכות דף ד עמוד א

לפי שניהם קיים דין סמיכת גאולה לתפילה אלא נחלקו האם בלילה הייתה גאולה.

צריך לברר מה הוא היחס בין הקרא לבין הסברא

הסברא של ריב"ל עדיין לא מחייבת תפילות באמצע תיקנום ולכן צריך פסוק.

נקודת ההנחה שבבוקר קריאת שמע קודמת לתפילה אינה ידועה ללא דין סמיכת גאולה לתפילה שזו היא גאולה מעלייתא.

הגדרת סמיכת גאולה לתפילה לאור הנ"ל:

להזכיר גאולת מצריים בזמן ההתרחשות.

### הסוגיה בדף ט'

#### תלמוד בבלי מסכת ברכות דף ט עמוד ב

#### אמר רב הונא: הלכה כאחרים. אמר אביי: לתפילין - כאחרים, לקריאת שמע - כותיקין, דאמר רבי יוחנן: ותיקין היו גומרין אותה עם הנץ החמה. תניא נמי הכי: ותיקין היו גומרין אותה עם הנץ החמה, כדי שיסמוך גאולה לתפלה ונמצא מתפלל ביום. אמר רבי זירא: מאי קראה - ייראוך עם שמש ולפני ירח דור דורים.

#### העיד רבי יוסי בן אליקים משום קהלא קדישא דבירושלים: כל הסומך גאולה לתפלה - אינו נזוק כל היום כולו. אמר רבי זירא: איני? והא אנא סמכי ואיתזקי! אמר ליה: במאי איתזקת - דאמטיית אסא לבי מלכא; התם נמי מבעי לך למיהב אגרא למחזי אפי מלכא, דאמר רבי יוחנן: לעולם ישתדל אדם לרוץ לקראת מלכי ישראל, ולא לקראת מלכי ישראל בלבד אלא אפילו לקראת מלכי אומות העולם שאם יזכה - יבחין בין מלכי ישראל למלכי אומות העולם. אמר ליה רבי אלעא לעולא: כי עיילת להתם שאיל בשלמא דרב ברונא אחי במעמד כל החבורה, דאדם גדול הוא ושמח במצות: זימנא חדא סמך גאולה לתפלה ולא פסיק חוכא מפומיה כוליה יומא.

#### היכי מצי סמיך? והא אמר רבי יוחנן: בתחלה הוא אומר: ה' שפתי תפתח, ולבסוף הוא אומר: יהיו לרצון אמרי פי וגו'! - אמר רבי אלעזר: תהא בתפלה של ערבית. - והא אמר רבי יוחנן: איזהו בן העולם הבא - זהו הסומך גאולה של ערבית לתפלה של ערבית. - אלא אמר רבי אלעזר: תהא בתפלת המנחה. רב אשי אמר: אפילו תימא אכולהו, וכיון דקבעוה רבנן בתפלה - כתפלה אריכתא דמיא, דאי לא תימא הכי, ערבית היכי מצי סמיך? והא בעי למימר השכיבנו! אלא, כיון דתקינו רבנן השכיבנו - כגאולה אריכתא דמיא, הכי נמי, כיון דקבעוה רבנן בתפלה - כתפלה אריכתא דמיא.

תלמוד בבלי מסכת ברכות דף ט עמוד ב

מהסוגיה בדף ט' למדים כמה דברים:

1. קריאת שמע הינה מרכיב מרכזי בדין סמיכת גאולה לתפילה.
2. בסמיכת גאולה לתפילה יש מעלות גדולות והשאלה היא האם זה חיוב או הנהגה טובה?

\\

מהות סמיכת גאולה לתפילה

אלא כי הא דאמר רבי חייא בר אשי אמר רב, שלש תכיפות הן: תכף לסמיכה שחיטה, תכף לגאולה תפלה, תכף לנטילת ידים ברכה. אמר אביי, אף אנו נאמר: תכף לתלמידי חכמים ברכה, שנאמר: ויברכני ה' בגללך. איבעית אימא מהכא, שנאמר: ויברך ה' את בית המצרי בגלל יוסף.

תלמוד בבלי מסכת ברכות דף מב עמוד א

### שיטת הירושלמי

#### תלמוד ירושלמי (וילנא) מסכת ברכות פרק א הלכה א

#### א"ר אמי כל מי שאינו תוכף לגאולה תפילה למה הוא דומה לאוהבו של מלך שבא והרתיק על פתחו של מלך יצא לידע מה הוא מבקש ומצאו שהפליג עוד הוא הפליג:

תלמוד ירושלמי (וילנא) מסכת ברכות פרק א הלכה א

זה הסומך - וכל שכן דשחרית, דעיקר גאולת מצרים בשחרית הוה, כדכתיב ממחרת הפסח יצאו בני ישראל (במדבר ל"ג), וסמיכת גאולה לתפלה רמזה דוד בספר תהלים, דכתיב ה' צורי וגואלי (תהלים י"ט), וסמיך ליה יענך ה' ביום צרה (תהלים כ'),

ואמרינן בברכות ירושלמי (פרק א'): מי שאינו סומך גאולה לתפלה למה הוא דומה - לאוהבו של מלך שבא ודפק על פתחו של מלך, יצא המלך ומצאו שהפליג - אף הוא הפליג, אלא יהיה אדם מקרב להקדוש ברוך הוא אליו, ומרצהו בתשבחות וקלוסין של יציאת מצרים, והוא מתקרב אליו, ובעודו קרוב אליו יש לו לתבוע צרכיו.

רש"י מסכת ברכות דף ד עמוד ב

(א) למנצח מזמור לדוד:

(ב) השמים מספרים כבוד אל ומעשה ידיו מגיד הרקיע:

(ג) יום ליום יביע אמר ולילה ללילה יחוה דעת:

(ד) אין אמר ואין דברים בלי נשמע קולם:

(ה) בכל הארץ יצא קום ובקצה תבל מליהם לשמש שם אהל בהם:

(ו) והוא כחתן יצא מחפתו ישיש כגבור לרוץ ארח:

(ז) מקצה השמים מוצאו ותקופתו על קצותם ואין נסתר מחמתו:

(ח) תורת יקוק תמימה משיבת נפש עדות יקוק נאמנה מחכימת פתי:

(ט) פקודי יקוק ישרים משמחי לב מצות יקוק ברה מאירת עינים:

(י) יראת יקוק טהורה עומדת לעד משפטי יקוק אמת צדקו יחדו:

(יא) הנחמדים מזהב ומפז רב ומתוקים מדבש ונפת צופים:

(יב) גם עבדך נזהר בהם בשמרם עקב רב:

(יג) שגיאות מי יבין מנסתרות נקני:

(יד) גם מזדים חשך עבדך אל ימשלו בי אז איתם ונקיתי מפשע רב:

(טו) יהיו לרצון אמרי פי והגיון לבי לפניך יקוק צורי וגאלי:

תהלים פרק יט

(א) למנצח מזמור לדוד:

(ב) יענך יקוק ביום צרה ישגבך שם אלהי יעקב:

(ג) ישלח עזרך מקדש ומציון יסעדך:

(ד) יזכר כל מנחתך ועולתך ידשנה סלה:

(ה) יתן לך כלבבך וכל עצתך ימלא:

(ו) נרננה בישועתך ובשם אלהינו נדגל ימלא יקוק כל משאלותיך:

(ז) עתה ידעתי כי הושיע יקוק משיחו יענהו משמי קדשו בגברות ישע ימינו:

(ח) אלה ברכב ואלה בסוסים ואנחנו בשם יקוק אלהינו נזכיר:

(ט) המה כרעו ונפלו ואנחנו קמנו ונתעודד:

(י) יקוק הושיעה המלך יעננו ביום קראנו:

תהלים פרק כ

### שני הסברים ברבנו יונה לסמיכת גאולה לתפילה

איזהו בן העוה"ב זה הסומך גאולה של ערבית לתפלה של ערבית. י"ל וכי מפני שסומך גאולה לתפלה יש לו שכר כל כך שיהיה בן עוה"ב ואומר מורי הרב שהטעם שזוכה לשכר גדול כזה מפני שהקב"ה כשגאלנו והוציאנו ממצרים היה להיותנו לו לעבדים שנא' כי עבדי הם אשר הוצאתי אותם מארץ מצרים ובברכת גאל ישראל מזכיר בה החסד שעשה עמנו הבורא והתפלה היא עבודה כדאמרינן (בב"ק דף צב ב) ועבדתם את ה' אלהיכם זו היא תפלה וכשהוא מזכיר יציאת מצרים ומתפלל מיד מראה שכמו שהעבד שקונה אותו רבו חייב לעשות מצות רבו כן הוא מכיר הטובה והגאולה שגאל אותו הבורא ושהוא עבדו ועובד אותו וכיון שמכיר שהוא עבדו מפני שגאלו ועושה רצונו ומצותיו נמצא שבעבור זה זוכה לחיי העולם הבא

ועוד אמר מורי נר"ו טעם אחר מפני שכשמזכיר גאולת מצרים ומתפלל מיד הוא מראה שבוטח בה' בתפלה כיון שמבקש ממנו צרכיו שמי שאינו בוטח בו לא יבקש ממנו כלום וכן נראה באלה שמות רבה בפרשת בא אל פרעה שאומר לשם שכשראו ישראל הנסים והנפלאות שהיה עושה עמהם הבורא שלא כטבעו של עולם בטחו בו ועל זה נאמר וירא ישראל את היד הגדולה אשר עשה ה' במצרים וייראו העם את ה' ויאמינו בה' וגו' וכיון שמזכיר עכשיו אותה הגאולה שבטחו אבותינו בה' והצילם ומתפלל מיד נמצא שגם הוא בוטח בו שיענה אותו כמו שענה לישראל בעבור שבטחו בו ומפני זה מזכיר אותה הגאולה ומתפלל מיד והבטחון הוא עיקר היראה והאמונה ולפיכך זוכה בסיבתו לחיי עולם הבא:

רבינו יונה על הרי"ף מסכת ברכות דף ב עמוד ב

האם סמיכת גאולה לתפילה הינה דין בתפילה או דין בקריאת שמע

שיטת בעל המאור

דין בקריאת שמע"

#### תניא רבי שמעון בן יוחאי אומר פעמים שאדם קורא את שמע שתי פעמים בלילה וכו' איכא דמתני להא דרבי אחא בר חנינא אהא דתניא רשב"י אומר משום ר"ע פעמים שאדם קורא את שמע שתי פעמים ביום כתב עלה הרי"ף [הני כולהו הלכתא נינהו וכולהו כדכתיבא בהלכות ואנן קשיא לן בדברי הר"ב ז"ל] היכי מזכי שטרא לבי תרי דהא אילין תרתין ברייתין דר"ש פליגי אהדדי והיכי אפשר לן למפסק הלכתא כתרווייהו דסתרי אהדדי ואנן לא חזינן הכי ובין ברייתא קמייתא ובין ברייתא בתרייתא איכא בינייהו בין עמוד השחר להנץ החמה לקמייתא חזי לשל יום לבתרייתא לשל לילה וזמנה של ק"ש זו אינה זמנה של זו לדברי הכל למר כדאית ליה ולמר כדאית ליה וזמנה של ק"ש דערבית סוף לשל שחרית בין לברייתא קמייתא בין לבתרייתא וכברייתא בתרייתא קי"ל משום דפסק אביי לק"ש כותיקין ויש מי שמפרש לק"ש כותיקין כלומר זמן ק"ש של יום לדידן כזמן תפלה לותיקין שהוא משעת הנץ החמה כי עיקר דברי ותיקין משום תפלה והיו מביאין ראיה לזה הפירוש מדאביי גופיה דאמר לתפילין כאחרים אף על פי שאין דברי אחרים בתפילין אלא בק"ש סמך אביי זמן תפילין לזמן ק"ש של אחרים וכך הוא פי' לק"ש כותיקין זמן ק"ש של יום לדידן כזמן התפלה לותיקין וזה הפי' אינו מחוור אצלי אף על פי שהוא עולה בידינו לענין פסק הלכה אבל לענין הפי' אינו נכון אצלי ונ"ל ששלשה שיעורין הם אחד קודם הנץ החמה וא' בהנץ (החמה) וא' לאחר הנץ החמה ותמצא שלשה שיעורין הללו מפורשין בפסחים פ' ראשון (דף י"א) א' אומר קודם הנץ החמה וא' אומר בתוך הנץ וא' אומר לאחר הנץ החמה למדנו משם לפי השלש מחלוקות שנאמרו שם כי ג' זמנים הם וקודם הנץ החמה חזי לק"ש של לילה ולא לשל יום ואף לשל לילה נמי לאו שפיר דמי למיעבד הכי לכתחלה אלא כדתניא בברייתא אדם בא מן השדה בערב והולך לבית הכנסת וכו' ואם עביד הכי אפי' במזיד יצא ידי חובתו והא דתנן במתניתין אמר להם אם לא עלה עמוד השחר מותרים אתם לקרות דשמעת מינה הא אם עלה עמוד השחר אסורין לקרות ואף על פי שלא הגיע עדיין הנץ החמה לא קיי"ל כותיה ואף על גב דפסק רב יהודה אמר שמואל כר"ג אנן אדרשב"י משום ר"ע סמכינן משום דמסייע ליה דאביי דאמר לק"ש כותיקין ואיצטריך כרשב"י משום ר"ע ואיצטריך נמי כותיקין דאי מרשב"י הוי אמינא דוקא לאחר הנץ החמה הוא דחזי לשל יום אבל בשעת הנץ החמה לא קמ"ל כותיקין שהיו גומרין אותה עם הנץ החמה ללמדך ששעת נץ החמה כאחר הנץ החמה לק"ש של יום ועוד שעיקר מצותה מן המובחר בשעת הנץ החמה הוא והא דתנן אם יכול לעלות ולהתכסות ולקרות עד שלא תנץ החמה תרגמ' עד שלא יגמור הנץ

המאור הקטן מסכת ברכות דף ב עמוד א

#### החמה דאתיא כותיקין ואי מדותיקין הוה אמינא מצותה עם הנץ החמה ואי אקדים משעלה עמוד השחר יצא קמ"ל דרשב"י משום ר"ע דעד הנץ החמה ראוי הוא לק"ש של לילה ואם קרא של יום לא יצא גרסינן בירושלמי עם הנץ החמה ר' זכריה בריה דר' יעקב בר זבדי בשם ר' יונה כדי שתהא מטפטפת על ראשי ההרים ואתיא הא דגרסינן בירושלמי כההיא דגרסינן בגמרא דילן בנברשת של זהב אמר אביי לשאר עמא דבירושלים ואביי אזיל לטעמיה דפסיק הכא כותיקין מדאמרינן התם הקורא את שמע עם אנשי משמר לא יצא ידי חובתו אתה למד שהקורא את שמע קודם הנץ החמה אף על פי שעלה עמוד השחר לא יצא ידי חובתו וכל שאינו זמן קימה מבעוד לילה עם הנץ החמה מיהא זמן שכיבה הוא וחזי לק"ש של לילה אף על פי שיקרא אותו במזיד ואל תטעה במאי דאמרינן בגמרא דרשב"ל לאו בפירוש אתמר אלא מכללא דהאי זוגא אתמר דסברת מינה דאלמא לא אמרינן הכי במזיד הוי יודע כי כל שכור קרוב למזיד הוא ואין להפריש בין שכור למזיד בזו ומאחר שלא הגיע עדיין זמן קימה כמו שבררנו מדברי אביי בנברשת של זהב הוא זמן שכיבה בידוע ומנין לנו לבטל ק"ש מי ששהה אותו אף במזיד וזה שכ' הרי"ף ז"ל שמי שמשכים לצאת לדרך קורא ק"ש של שחרית לאחר שעלה עה"ש מפני שהוא שעת הדחק קשיא עליה הא דתניא השכים לצאת לדרך מביאין לו שופר ותוקע לולב ומנענע מגילה וקורא בה ומתפלל ולכשיגיע זמן ק"ש קורא ובידוע שאין מצות שופר ולולב אלא משיעלה עמוד השחר ואעפ"כ לא הותרה לו ק"ש אלא בעונתה עובדא דאבוה דשמואל ולוי ומר יימר ומר זוטרא ורב אשי ליכא בכולהו מאן דמקדים ק"ש משום יציאת הדרך ושעת הדחק.

#### המאור הקטן מסכת ברכות דף ב עמוד ב

שיטת הרמב"ן והראב"ד בכתוב שם

דין בתפילה

#### כתוב בספר המאור תניא רבי שמעון בן יוחאי אומר פעמים שאדם קורא את שמע שתי פעמים בלילה וכו'. איכא דמתני לה להא דרבי אחא בר חנינא אהא דתניא ר"ש בן יוחאי אומר משום ר"ע פעמים שאדם קורא את שמע שתי פעמים ביום כתב עלה הרב אלפסי ז"ל הני כולהו הלכתא נינהו וכולהו כדכתיבא בהלכות ואנן קשיא לן בדברי הרב ז"ל היכי מזכי שטרא לבי תרי דהא הלין תרתי ברייתא דרבי שמעון פליגי אהדדי עד וכברייתא בתרייתא קיימא לן משום דפסק אביי לק"ש כותיקין:

#### אמר הכותב ותמה על עצמך אי הכי היכי לא רמינן דר"ש אדר"ש ואי איכא לדחויא לקשי ולפרוק הא דידיה הא דרביה דהכי הוא אורחא דתלמודא בכל דוכתא ותו תיקשי דר"ע אדר"ע דהכא תניא לאחר הנץ החמה ולקמן תניא ר"ע אומר כדי שיכיר בין חמור לערוד ועוד מה זו סמיכה שסמך על דברי אביי שלא לצאת בק"ש של יום קודם לזמן הזה הא ודאי טעמא דאביי כטעמא דברייתא דקתני כדי שיהא סומך גאולה לתפלה ונמצא מתפלל ביום והכא קאמר לתפלה מאימתי זמנן בשחרית כאחרים דהא פסקי' כותיהו אבל בק"ש עדיין צריך לאחר עד כדי שיהא גומרה עם הנץ החמה ויתפלל ביום דשמעת מינה בהדיא דמשום דבעינן תפלה ביום הוא וקרא נמי דרבי זירא לתפלה הוא וכדמוכח נמי בפ' תפלת השחר והא ליתא ודאי אלא בלכתחלה אבל אם התפלל משעלה עמוד השחר אין צריך לחזור ולהתפלל דתנן תפלת השחר עד חצות וכדתניא השכים לצאת לדרך מביאין לו שופר ותוקע ועומד ומתפלל ואפילו לר"ש בן אלעזר דפליג עלה הא פירשו בגמרא משום דמסמך גאולה לתפלה עדיף ליה הא לאו הכי זמן תפלה הוא מעתה אם קרא ק"ש והתפלל קודם הנץ החמה יצא ועוד שהדבר ידוע מכמה מקומות שבגמרא שאם לא סמך גאולה לתפלה יצא ובין שבטל בשוגג ובין שבטל במזיד. וכיון שכן לאביי שאין זמן הנץ החמה לק"ש אלא משום שיסמוך גאולה לתפלה ויתפלל עם השמש אם קרא ק"ש קודם הנץ החמה ולא התפלל עד לאחר הנץ החמה דבר ברור הוא שיצא אלא שלא קיים מצוה כלומר סמיכת גאולה לתפלה ולא עוד אלא שצורת הגמ' מוכחת שכך היה מנהג חכמים שלא לסמוך גאולה לתפלה שהרי אמרו אדם גדול הוא ושמח במצות הוא זימנא חדא סמך גאולה לתפלה ולא פסק חוכא מפומיה ועוד אמרו אינו ניזק כל אותו היום אמר רבי זירא אנא סמכי והרי דבר גדול הוא אפילו לאדם גדול שהרי המלך חזקיה התפאר בעצמו ותלה בזכותו מפני זה הוא נראה שהוא שבח גדול ודבר שאי אפשר לקיימו בכל יום לפי שאין אדם יכול לכוין ולקרות בכדי שיגמור עם הנץ ולהתפלל מיד ביום והיו מקדימין וקורין ק"ש ולא היו רוצים להתפלל אלא עם השמש לפיכך לא היו סומכין גאולה לתפלה והיו משבחין הסומך גאולה לתפלה ולא אמרו הקורא ק"ש בעונתה או המתפלל בעונתה משמע שהכל היו עושין כהלכה אלא שלא היו סומכין וכן כתב רבינו הגאון ז"ל אלא ודאי לא נאמרו דברי ותיקין אלא למצוה מן המובחר והרי לא אמר מאימתי קורין שמע בשחרית ותיקין אומרים משעת הנץ החמה או עם הנץ החמה ואי ס"ד לעיכוב לא משתמיט תנא דתני כולהו זמנין בערבין ובשחרין דניתני הנץ החמה במאימתי אלא בשבחן של ותיקין דברו חכמים ובא אביי לומר שלעולם יעשו כל אדם עצמן כותיקין כל שאפשר משום הכי אמר לק"ש כותיקין דבעי סמיכת גאולה לתפלה ובעי תפלה עם השמש כלומר סמוך להנץ מאחריו מיד והלכך הותיקין גומרים עם הנץ ושאינו יכול לכוון כן מתחיל עם הנץ וסומך תפלה להנץ בכל כחו וזהו סימן של נברשת של הלני לשאר עמא דבירושלים דכשניצוצין נתזין הימנה אחר הנץ החמה הוי וכן אמרו בירושלמי אפיסקא דמתני' עד הנץ החמה כדי שתהא החמה מטפטפת על ראשי ההרים וטעה בעל המאור בזה בגירסתו ובפירושו מ"מ למדנו שלא נאמר עם הנץ החמה אלא למצוה כותיקין ולכשיתקיים מקרא שכתוב ועמך כלם צדיקים יהו כל ישראל כותיקין ולא יהו לעולם נזוקין וכך שנויה בפרק תפלת השחר מצותה עם הנץ החמה ובתוספתא קתני רישא דההיא מאימתי קורין את שמע בשחרית אחרים אומרים כדי שיהא חבירו ברחוק ד' אמות ומכירו מצותה עם הנץ החמה כדי שיהא סומך לה תפלה ונמצא מתפלל ביום ובירושלמי נמי איתא אית תנוי תני בין זאב לכלב בין חמור לערוד אית תנוי תני כדי שיהא אדם רחוק מחבירו ד' אמות ומכירו אבל אמרו מצותה עם הנץ החמה כדי שיסמוך לה תפלה נמצא מתפלל ביום א"ר זעירא אנא אמרית טעמא ייראוך עם שמש אמר מר עוקבא הותיקין היו משכימין וקורין אותה כדי שיסמכו תפלתן עם הנץ החמה כלומר שהיו מקדימין וקורין אותה קודם הנץ החמה כדי שיהו גומרין אותה וסומכין תפלתם עם הנץ החמה הא למדנו שלא אמרו הנץ החמה אלא למצוה מן המובחר לותיקין מקדים וגומר עם הנץ החמה ושאינו מכוין כל כך מתחיל עם הנץ וסומך כדפרישית אבל זמנה כמו ששנינו מאימתי קורין את שמע בשחרית וכו' וזה דבר פשוט ומפורסם ולא הוצרכנו לדברי רבי' אלא בזה שאמר דמודים חכמים לרבי שמעון דיוצא בה משעלה עמוד השחר בדיעבד ואין שיעורין באימתי קורין אלא לכתחלה ועוד ממקומו הוא מוכרע שהרי אף לר"ש משום ר"ע קודם הנץ יממא הוא והאי דנפיק ביה בליליא משום דאיכא מיעוטא דאינשי דגנו ההיא שעתא ואי משום דמיעוטא דגנו קרינא ביה בשכבך ונפיק בשל לילה ביום משום רובא דקמו לא קרינן ביה ובקומך למיפק בה לשל יום ביום ואם תאמר זמנו של זה לא זמנו של זה היה לו לצאת בשל יום דיום הוא וזמן קימה הוא לרובא ולא ליחוש למיעוטא דגנו ומן התימה שאני תמה על דברי הרב רבי אפרים אלו המעותקים בספר הזה שהרי שנינו משנה שלימה אין קורין את המגלה בלילה וכו' עד הנץ החמה וכולן שעשו משעלה עמוד השחר כשר ש"מ כל דבר שמצותו ביום משעת הנץ החמה ואם עשה משעלה עמוד השחר כשר ומה חדוש נתחדש להם בק"ש ותפלה יותר משאר המצות שהאריכו עלינו את הדרך ועיקר זמנים הללו שתקנו חכמים לכל המצות כלומר משעלה עמוד השחר ועד צאת הכוכבים למדוה בגמ' בשלהי פ' הקורא את המגלה מדכתיב ואנחנו עושים במלאכה חצים מחזיקים ברמחים מעלות השחר עד צאת הכוכבים ומכאן למדו חכמים לזמן ק"ש בערבין בריש פירקין הא כל הדברים שוין אבל הרוצה לפרש שיהא כל דברי חכמים קיימים יסמוך על דברי רבינו הגדול ז"ל בזה וכך עיקרן של דברים שזמן ק"ש לקיים מצות חכמים עד חצות ואם עבר עליו חצות לילה בשינה או בפשיעה אחרת חייב מיתה אבל קורא הוא עד שיעלה עמוד השחר ואפילו לכתחלה דודאי לילה הוא לכל דבר משעלה עמוד השחר נעשה יום לכל דבריו ואעפ"כ כיון דכתב רחמנא בשכבך ולא כתב בבקר ובערב היה ר' שמעון אומר משום ר"ע שיוצא ידי חובתו של לילה בדיעבד דהא איכא אינשי דגנו בההיא שעתא ואף על גב דמיעוטא הוא כיון דאפקיה רחמנא בלשון יחיד משמע בשכבך דידך כדדרשינן בפ' היה קורא בלכתך דידך וכיון דאיכא אינשי דגנו ואיהו נמי לא קרא עדיין מצי קרי עד הנץ החמה ומכאן ואילך ליכא דגני ואי משום בני מלכים נעורין הם במטתן ואינן רוצין לעמוד עד שלש שעות ואפשר שלא אמרו כן אלא כשבטל באונס והיינו דקתני שתי פעמים ביום ופשטי' בגמרא לעולם יממא הוא כלומר שאין זמנה של ק"ש דערבין אלא

מלחמת ה' מסכת ברכות דף ב עמוד א

#### במאור דף ב. ד"ה תניא רשב"י. לרי"ף סי ב (ברכות דף ח ב)

#### כתוב שם: ואנן קשיא לן היכי מזכי שטרא לבי תרי, דהא הלין תרתי ברייתא דר' שמעון פליגי אהדדי.

#### אמר אברהם: חלק להם ר' שמעון משמיה דנפשיה בדיעבד ולר' שמעון משמי' דרביה במקום אונס כמו שמפורש בגמרא, והכל יודעים שיש מחלוקת ביניהם, ולא כמו שסובר זה החכם דלענין ק"ש של שחרית תרוייהו מודו דזמנה מן המובחר כותיקין ומפני התפלה, כמו שכתבנו, [לעיל בד"ה ולענין עונת ק"ש] ולכולי עלמא כדי שיכיר בין תכלת ללבן ובדיעבד אחר עמוד השחר מיד וכ"ש מאונס. אבל יש מחלוקת ביניהם בק"ש של ערבית, דלר' שמעון משמיה דנפשיה אם קרא אחר עמוד השחר מיד לא יצא, ולר' שמעון משמיה דרביה יצא עם הנץ החמה בדיעבד ואפילו שלא מאונס. מיהו אנן לא תפשינן מינה אלא מן האונס. וזהו שאמר הרב תרוייהו הלכתא נינהו האי כדוכתי' והאי כדוכתי'. וזה המקשה עליו הלא ראה מה שאמר ר' יהושע בן לוי כדאי הוא ר' שמעון לסמוך עליו בשעת הדחק, ואין שעת הדחק בכל מקום אלא אונס ולא פשיעה. ומה שאמר מנין לנו לבטל ממנו ק"ש אעפ"י ששהא אותו במזיד, זה אינו, ומי אמר לבטל ממנו והלא שנון הוא, ועוד שלא הפסיד בברכות אבל יקרא ויברך לפניה ולאחריה ויתפלל אם לא [ה]תפלל, אלא שלא יצא ידי ק"ש. [ה]לא הם דברי אמת. והגאונים הסכימו עליהם. ולא שלשת השיעורין שתקן זה בהנץ החמה, והם כעור מן אדרי קיט, שלא הוזכרו בגמרא [ברכות דף כה ע"ב] אלא לותיקין ומשום תפלה. ועוד כי אפילו לותיקין עצמן קודם הנץ החמה היו קורין כדי שישלימו אותה וברכותיה בהנץ החמה ויתפללו ביום, היינו אחר הנץ החמה מיד כדכתיב עם שמש [תהילים עב ה]. ואל יקשה עליך על ר' שמעון משום ר' עקיבא, כיון דמודה דזמן ק"ש של שחרית קודם הנץ החמה נמי משכחת לה, ומאי טעמא אמר אחד קודם הנץ החמה ואחד לאחר הנץ החמה. תרוייהו קודם הנץ החמה נמי משכחת לה, של שחרית, ושל ערבית. לא היא, דלא דמו אהדדי, דהאי דיעבד, והאי לכתחלה, של לילה בדיעבד ונקרא פושע, ושל יום אפילו לכתחלה והיינו כמצותה, אבל השתא דאמר אחר הנץ החמה הך נמי לאו כמצותה היא מפני שהיא מאוחרת כדפרישנא.

#### כתוב שם לראב"ד מסכת ברכות דף ב עמוד א

לענ"ד המחלוקת היא מצד הזמן אבל עצם דין סמיכת גאולה לתפילה לא הכריחי להעמיד שנחלקו ולכולי עלמא זה דין בתפילה.

האם בקריאת שמע שלא בזמנה יוצאים ידי חובת סמיכת גאולה לתפילה

### ראיה מהסוגיה בדף ל'

פסק הרמב"ם והרי"ף

### הסוגיה בתפילת ערבית קודם זמנה

שיטת רב האי גאון

יש לוותר על סמיכת גאלה ולהתפלל ללא ברכות

שערי תשובה סימן ע"ו מובא ברא"ש וברשב"א

#### ועוד לו זצ"ל

#### וששאלתם צבור דמצלו תפלת ערבית וקרו ק"ש קודם צאת הכוכבים ולא יכיל איניש לעכובינהו דבעונות כמה קהלות הקילו על נפשייהו בכך ומצלו קודם צאת הכוכבים איזה מהם עדיף דליצלי איניש בהדי צבורא ח"י ברכות משום ברב עם הדרת מלך ושביק ק"ש וברכות שלפניה ושלאחריה עד צאת הכוכבים או לעכובי עד צאת הכוכבים ומתפלל ביחיד וסומך גאולה לתפלה כר' יוחנן רבנן דבארץ ישראל הכין עבדין מצלו של ערבית ובתר הכי קרי ק"ש בזמנה ולא איכפת להו למסמך גאולה לתפלה בערבית ואנן הכי חזינן דק"ש בעונתה טפי עדיף וסימן לדבר צאת הכוכבים והוא דאורייתא וטפי עדיף מלמסמך גאולה לתפלה היכא דלא אפשר ואי חזי איניש לצלויי ראשונה דבהדי צבורא רשות ושניה חובה שפיר דמי.

תשובות הגאונים - שערי תשובה סימן עו

אלא שיכול להיות בגלל שברכות קריאת שמע הינם ברכות המצוות בניגוד לרשב"א בתשובה, וממילא לרשב"א חייבים לומר שדין סמיכת גאולה לתפילה קשור לקריאת שמע

והקשו בתוס' לדברי ר"ת ז"ל מדפריך לקמן ר' יהודה לר' מאיר והלא כהנים מבעוד יום טובלין אדרבה ליקשי איהו לנפשיה שהרי קורין אותה לדבריו מפלג המנחה ואילך שהוא יום גדול, ודחקו עצמן בקושיא זו דלטעמיה מקשי ליה כלומר לדידך דסבירא לך כרבנן דפליגי עלאי ואמרי תפלת המנחה עד הערב א"כ לא קרינא בשכבך עד לאחר חשיכה והלא כהנים טובלין מבעוד יום, ואינו נראה כלל דהא ודאי לר"י אף על פי שאינו מתפלל תפלת המנחה מפלג המנחה ואילך לא מפני שהוא לילה קאמר אלא משום דתפלות כנגד תמידין תקנום ותמיד של בין הערבים היה קרב והולך עד פלג המנחה ומשום הכי תפלת המנחה שהיא כנגדה אינה אלא עד אותו זמן, ומשם ואילך ראוי לתפלת הערב מפני איברים ופדרים שקרבין והולכין אבל ודאי אינו לילה, ותדע לך שהרי עדיין השמש על הארץ כדי מהלך שתות המיל והיאך הוא לילה וזמן שכיבה, ועוד שהרי לר"י בין השמשות אינו אלא שני חלקי מיל סמוך לצאת הכוכבים וקודם הזמן הזה כהנים טובלים בו ויום הוא ופלג המנחה קודם ליציאת הכוכבים מהלך ארבעת מילין ושתות, וכיון שכן היאך אפשר שקורא בו לר"י, ולכשתמצא לומר דאין ה"נ דכל שעבר זמן תפלת המנחה הוי זמן שכיבה ואף על גב דאכתי יממא הוא ובשכבך כתיב לומר דבזמן שכיבה תלא רחמנא, א"כ מאי קא פריך לר"מ והלא כהנים מבעוד יום הן טובלין דילמא אף על גב דמבעוד יום הם טובלין מאותה שעה ואילך זמן שכיבה הוי לר"מ, ומה שהקשה ר"ת ז"ל מדקי"ל כר"י דאמר שצריך לסמוך גאולה לתפלה אין ה"נ מדינא הכי הוי כשמתפלל שלא בבית הכנסת, אי נמי כשהגיע זמן המקרא קודם שיתפלל תפלת הערב הא לאו הכי מתפלל עם הצבור משום דתפלת הרבים עדיפא מסמיכת גאולה לתפלה של ערבית שהיא אינה חובה אלא רשות, ומה שאין אנו קורין אותה על מטותנו בברכותיה משום שאין הברכות מעכבות כדמוכח בהדיא בירושלמי ממתני' דהיה קורא בתורה והגיע זמן המקרא, ומה שאין אנו קורין אלא פרשה ראשונה מפני שהיא של תורה אבל של דבריהם כיון שקראהו בבהכ"נ לא חייבוהו עוד לחזור ולקרות, ומנהגנו אנו ודאי נראה שהוא התפוש בידינו ובא מאבות ראשונים והיא מה שאמרו בירושלמי.

חידושי הרשב"א מסכת ברכות דף ב עמוד א

שאלת עוד לפי מה שפרש רש"י ז"ל גבי מתניתין /ברכות/ (דף ב) דמאימתי קורין את שמע בערבין /בנוסח שלפנינו: בערבית/ משעה שהכהנים נכנסין לאכול בתרומתן. דמקמי הכי יממא הוא. ולפי\*כך הקורא קודם לכן לא יצא ידי חובתו. אם כן למה קורין אותה בבית הכנסת? כדי לעמוד בתפילה מתוך דברי תורה. אם כן תמה הוא שאם כן למה קורין אותה בברכותיה דהא אכתי לא מטא זמנה ועברינן משום בל תשא?

תשובה דברי רש"י ז"ל מן הירושלמי הן. דגרסינן התם תני הקורא קודם לכן לא יצא ידי חובתו. אם כן למה קורין אותה בבית הכנסת? אמר רבי יוסי אין קורין אותה בבית הכנסת אלא לעמוד בתפילה מתוך דברי תורה. ומה שתמהת אם כן היאך אנו קורין אותה בברכותיה? אל תתמה. דברכות של קרית /קריאת/ שמע אינן ברכות של קרית שמע ממש כברכת התורה וכברכת המצות. שאם כן היה לנו לברך לקרוא את שמע כמו שמברכין על קריאת התורה ועל קריאת המגלה. אלא ברכותיהן שנתקנו בפני עצמן. אלא שתקנו לאומרן לפני קרית שמע ולאחריו וכן הסכימו הגאונים ז"ל. ולפיכך מי שקרא קרית שמע בלא ברכותיה חוזר ואומר ברכותיה בפני עצמן ואין בכך כלום. ותדע לך דהא תנן במסכת תמיד (דף מ"ג) אמר להם הממונה ברכו ברכה אחת והם ברכו וקראו קרית /קריאת/ שמע אמת ויציב וכו'. ואמר ר' זריקה אמר רבי אסי אמר רבי שמעון בן לקיש זאת אומרת ברכות אין מעכבות זו את זו. ושקילנ' וטרינ' עלה בפרק קמא דברכות גמרא (דף י"ב) בשחר מברך שתים לפניה מאי ברכות אין מעכבות זו את זו? אילימא דאמר אהבה רבה ולא אמר יוצר אור דילמא לא מטא זמניה וכי מטא זמניה מימר אמר. ואסיקנא לה הכין ומאי אין מעכבות זו את זו להקדים. מכאן אתה למד שאפי' קרא את שמע בלא ברכות חוזר ואומר ברכותיה בלא קרית שמע. והא דתנן (ברכות דף י"ג א) היה קורא בתורה והגיע זמן המקרא אם כיון את לבו יצא. וגרסינן עלה בירושלמי זאת אומרת ברכות אין מעכבות זו את זו. אומר אני דמאי אין מעכבות לומר דיצא ידי קרית שמע אבל חוזר הוא ומברך ברכותיה. ומאי אין מעכבות להקדים. ואף על פי שהגאונים ז"ל לא פירשו כן אותה שבירו\*שלמי. ומעתה נסתלק התימה על הברכות ואפילו לדברי הגאונים ז"ל. שאין הברכות ברכות הקריאה ואם ברכן קודם זמנם של שמע אין בכך כלום. ועוד תדע לך מדתנן בפרק קמא מכאן ואילך לא הפסיד כאדם שקורא בתורה. ואסיקנא מאי לא הפסיד לא הפסיד בברכות ואף על פי שעבר זמנה של קריאה.

שו"ת הרשב"א חלק א סימן מז

וכן דעת המאירי

#### מי שהיה צריך להשכים מעלות השחר ולצאת לדרך ויודע שאי אפשר לו להתעכב בדרך יש פוסקים שראוי לו להתפלל בביתו קודם שיצא שמונה עשרה מעומד ושלא בהלוך ויוצא לדרכו וכשיגיע זמן ק"ש קורא שהרי אינו צריך לעמוד בה אלא בפסוק ראשון ואף על פי שאינו סומך גאולה לתפלה נוח לו שיעבור על סמיכת גאולה לתפלה ולא יתפלל י"ח בהלוך כדעת אבוה דשמואל ולוי ויש פוסקים כרשב"א שיוצא מיד וכשיגיע זמן ק"ש קורא ומתפלל סמוך לה בהלוך נוח לו שיסמוך גאולה לתפלה ואל יקפיד על התפלה בהלוך ועיקר הדברים כדעת ראשון אחר שעלה עמוד השחר וכמו שאמרו השכים לצאת לדרך מביאים לו שופר ותוקע לולב ומנענע מגילה וקורא בה ועומד ומתפלל ולכשיגיע זמן ק"ש קורא וכו' שר' שמעון יחיד הוא אצל אבוה דשמואל ולוי וכן כתבוה ראשוני הגאונים

בית הבחירה (מאירי) מסכת ברכות דף ל עמוד א

וכן דעת המאירי במגן אבות

בענין קריאת שמע של ערבית ראיתי לאותם תלמידים שהזכרנו שהיו מאחרים קריאת שמע של ערבית והיו מתפללין עם הצבור בבית הכנסת תפלת ערבית בלא ק"ש ואח"כ היו קורין את שמע בברכותיה בבתיהם אחר צאת הכוכבים בלא תפלה, ובאמת שמגדולי קדמונינו שבנרבונה היו נוהגים כן כמו שנזכר בקצת חדושין של זקננו הגדול הרב אב בית דין ז"ל ומקצת זקנים שהיו שם על פי לקוטין שהיו בידם מרבינו האי גאון ז"ל, ומתוך כך היינו אף אנחנו מניחים להם מקום בכך, ולא עוד אלא שהיינו משבחים אותם במדה זו, אלא שלא נתפייסנו /נתפייסו/ בכך עד שהיו אומרים שלא היינו אנו יוצאים ידי קריאת שמע של ערבית כלל והיו מגלגלים עלינו מה שאמרו בירושלמי (ירושלמי ברכות ריש ה"א) הקורא קודם לכן לא יצא, אם כן למה קורין אותה בבית הכנסת כדי לעמוד בתפלה מתוך דברי תורה.

נמתי להם א"כ למה אין אתם קורין אותה ג"כ בבית הכנסת כדברי הירושלמי עד שתהיו קורין אותה בבית הכנסת קודם ערבית ואחר כך תהיו חוזרין וקורין אותה בבתיכם.

השיבו שבזמנים הללו נוהגים להתפלל מנחה וערבית בפרק אחד והרי תפלת המנחה סמוכה לה ואין צריך עוד דבר אחר לסמוך לו את התפלה, אבל בימי רבותינו לא היו נוהגים להתפלל סמוך לערבית ונמצא שהיו צריכים לומר קצת דברי תורה שיעמדו לתפלה מתוכה, והיו רגילים לקרות את שמע כעין שאנו אומרי' אשרי קודם תפלת המנחה וקודם תפלת המוסף, והיו קורין אותה בלא ברכות.

נמתי להם ואם זהו הטעם לק"ש למה לא יקראו אשרי כדרך שעושין בתפלת המנחה ותפלת מוסף? ועוד אם שלא בברכות היו קורין אותה, מה מקום לשאול למה קוראים, יקרא ויקרא ואין קפידה בדבר, אחר שאין קורין אותה בברכות. אלא במחילה מכבודכם לא עלה פי' הירושלמי בידכם כראוי, שזה שאמרו שהיו קורין אותה בבית הכנסת, בברכותיה היו קורין אותה, ומה שאמרו כדי לעמוד בתפלה מתוך דברי תורה, פירושו מתוך הזכרת גאולה שבברכה אחרונה, כדי לסמוך גאולה לתפלה, והראיה שהרי אמרו שם (ירושלמי ברכות פ"א דף ג' ע"ג) ר' יוסא ור' אחא נפקין לתעניתא בעין צבורא מקרי את שמע בתר תלת שעין ור' אחא בעא ממחיא בידיהון ואמר ליה ר' יוסא ולא כבר קראו [אותה] בעונתה, כלום קורין אותה אלא לעמוד בתפלה מתוך דברי תורה, אמרו ליה מפני ההדיוטות שלא יאמרו בעונתה קורין אותה. והענין הוא שקראהו בהנץ החמה, אלא בתעניות אחרונות של גשמים היו מאריכין בבקשות ותוכחות, וודאי דוקא אחר קריאת שמע בברכותיה, שהרי זמנה בהנץ החמה והיו מאחרים לתפלה מצד אותם הדרשות, ואחר שסיימו אותם הדרשות והיו רוצים לעמוד בתפלה, היו באים לחזור ולקרות את שמע בברכותיה כדי לעמוד בתפלה מתוך ד"ת, ר"ל לסמוך גאולה לתפלה, והיה ר' אחא מוחה בידם, וא"ל ר' יוסא ולא כבר קראו אותה בעונתה, כלום קורין אותה עכשיו אלא כדי לעמוד בתפלה מתוך ד"ת, והרי בזו כמה דברי תורה נאמרו בדרשות ותוכחות שמתוכם היו ראוי לעמוד בתפלה, אלא שפרוש' לסמוך גאולה לתפלה שכבר הפסיקו לאותם הדרשות, והיו רוצים לחזור ולקרות בברכות כדי לסמוך גאולה לתפלה, ונמצאת קריאה ראשונה לצורך קריאה בזמנה, ושניה לעמוד בתפלה מתוך ד"ת, ר"ל לסמוך גאולה לתפלה, אלא שמיחו בידם מפני ההדיוטות שהיו חושבים שיהא קריאה בזמנה וראוי לדחות סמיכת גאולה לתפלה מחשש זו, ואף בזו נוהגים היו לקרותה בברכות קודם צאת הכוכבים, אחר שהוא זמן תפלת ערבית כדי לעמוד וכו', והיו חוזרין וקורין אותה בברכות בבתיהם אחר צאת הכוכבים לצאת ידי חובה, ונמצאת קריאה ראשונה שבבית הכנסת לסמיכת גאולה לתפלה, ואחרונה לצאת ידי קריאה בעונתה, וא"כ אף אתם היה לכם לקרותה בבית הכנסת בברכותיה לסמוך גאולה לתפלה. ואף על גב דסמיכת גאולה לתפלת ערבית פלוגתא דר' יוחנן ור' יהושע בן לוי (ברכות ד' ב) ולר' יהושע מיהא לא בעינן מסמך גאולה לתפלה בערבית הלכה כר' יוחנן. ואעפ"י שכלל מסור לנו מפי הגאונים הלכה כר' יהושע, מכל מקום הכא שאני דתנא כותיה דר' יוחנן, ועוד דטעמיה מסתבר טפי, דטעמא דתפלות באמצע תקנום דקאמר ר' יהושע לא מסתבר, שברכות ק"ש שבח הם ורצוי, וק"ש הוא ענין יחוד וקבלת עול מלכות שמים ועול מצות וראוי להקדימן ולעמוד בתפלה ושאלת צרכים מתוכם, ואף אתם היה לכם לעשות כן, ואף קצת חסידים שבגלילותינו נוהגים כן, שקורין אותה בברכותיה עם הצבור בבית הכנסת ומתפללין, ובלילה חוזרין וקורין אותה בבתיהם בברכותיה לצאת ידי חובת קריאת זמנה ויצאו בכך ידי סמיכת גאולה לתפלה וידי קריאה בזמנה. ואף אני כמה פעמים אני נוהג כן.

השיבו אם כן הרי אחת מהן ברכה לבטלה ועברת על לא תשא וגו'. נמתי להם אין זו [ברכה לבטלה], שכל ששקעה חמה ספק לילה הוא, ושמא זמנה הוא ואין מעבירין בה, ושמא אינו זמנה וחוזר וקוראה, וראיה ברורה לזה מה ששאלו בירושלמי (ירושלמי ברכות בריש פ"א) ספק קרא ספק לא קרא מהו שיחזור ויקרא, נשמעינה מן הדא, הקורא קודם לכן לא יצא, ולמה קורין אותה בבית הכנסת כדי לעמוד וכו' וקורא קודם לכן לאו ספק קרא הוא, בתמיה, כלומ' שהיה הוא ספק זמנה ספק אינו זמנה, הרי למדת ספק קרא ספק לא קרא צריך לחזור ולקרות, וכן קרא בשעה שהיו ספק אם הוא זמנה אם לאו, ואם [כן] אף אתם היה לכם לעשות כן ושלא להפקיע סמיכת גאולה לתפלה לכתחילה, או שהיה לכם לנהוג כמו שנוהגים מקצת חסידים שבגלילותינו, לילך בבית הכנסת לשמוע קדיש וברכו, ואינם לא קורין ולא מתפללין, ואחר צאת הכוכבים קורין ומתפללין בבתיהם ויוצאין ידי שתיהן, ר"ל ידי קריאה בזמנה וידי סמיכת גאולה לתפלה, ואף אני נוהג כן, דודאי כל אחד מאלו מנהג נאה, אבל מנהג שלכם אף על פי שמקצת זקננו הגדולים היו נוהגים כן, אינו מנהג נאה, חדא שהוא משנה להקדים את המאוחר ולאחר את המוקדם. ועוד שנמצא מפקיע סמיכת גאולה לתפלה, ואחר שהדברים נראים כן ושהירושלמי כך הוא פירושו, למה אתם מקילים שלא לאומרה בבית הכנסת ונמצא חומר שלכם קורא /קולא/, אלא שעיקר הדברים כאחד משני דרכים אלו שהזכרנו.

ולא עוד אלא שאף העושים כן, אף על פי שאין חוזרין וקורין אותה בברכותיה בבתיהם, אין לכם להחזיקם כטועים כל כך, שאע"פ שאין זה עונתם /עונתה/ בבירור. ואף על ק"ש שעל מטתו אין לסמוך הואיל ואינה בברכות, וכן שאין קורין בה אלא פרק אחד, מ"מ סומכים בה לקריאתה בזמנה, על מה שבגמרא (ברכות ב' ב) הוזכרו הרבה זמנים בזמן ק"ש ואחד מהם משקדש היום בערבי שבתות והוא משנשקעה החמה, ואף על פי שסתם משנתינו עד צאת הכוכבים. הרי אמרו בגמר' לדעת קצת דמתני' ר' אליעזר. ועוד שיש להקל בכך מפני שהיא שעת הדחק מכמה אנפי, חדא טורחא דציבורא שנכנסו שם לתפלת המנחה ואם יתעכבו עד צאת הכוכבים או שיצאו ויחזירו יהא להם טורח יותר בכך. וא"ת שלא יתפלל שם ערבית אלא בבתיהם, תפלת הציבור חביבה, ועוד שמא יבואו לידי מכשול להעבירה מכל וכל ועת לעשות לה' וכו'.

ועוד שהרי מצינו כיוצא בה במשכים לצאת, שקורא משעלה עמוד השחר אף על פי שאין עקר זמנה עד הנץ החמה, הואיל ויום הוא, ומשתשקע החמה לקריאה של ערבית היא כקריאת עמוד השחר לשחרית. ועוד שאף נוסח הברכות מלמדנו להקל בכך, שאין נוסח הברכה אשר קדשנו במצותיו וצונו לקרות את שמע, לומר הואיל ואין זה זמנה אין כאן וצונו והיא ברכה לבטלה, אלא ענין הברכות היא ספור סדרי הערב היום בראשונה, ושבח של תורה בשניה, ועניני גאולה בשלישית, ודברים אלו יש להם משתשקע החמה ואין כאן טעות ואין כאן שבוש, ועד שאתם תמהים עלינו, בואו וצווחו על רבינו יעקב ז"ל שלשטתו כל שלפני שקיעת החמה ודאי לא יצא, ואף על פי שזמן תפלת ערבית אף בתחומה של חמה ומפלג המנחה ולמעלה כמו שהתבאר בברכות פרק שחר, (כ"ו א) בקריאת שמע ודאי לא יצא שבזמן שכיבה תלאה הכתוב, ואין זמן שכיבה בתחומה של חמה לעולם.

ומ"מ רבינו יעקב סובר שכל שהוא מתפלל ערבית קורא את שמע בברכותיה תחלה אף בתחומה של חמה, והרינו כותב לכם את לשונו אות באות וז"ל: על המאחרים להתפלל עד לאחר סעודתם לקרוא את שמע, עוברים הם על דברי חכמים כדאיתא בריש מסכתא אבות [ברכות] (ברכות ד' ב) שלא יאמר אדם אוכל קימעא ואישן קימעא, וכן המאחרים עד שתחשך וקורין ומתפללין ואוכלים לא יפה הם עושים שנראים כעושים אותו חול אחר שעשאהו קודש ומנהג אבות תורה היא בכל שהלכה רופפות וראיות יש, לקרוא את שמע ולהתפלל משעת אחת עשרה חסר רביע, דהיינו שעה ורביע קודם הלילה דאיקרא ערב לגבי ק"ש ותפלת ערבית דהלכה כר' יהודה ודיקא הלכה כותיה, מדרב צלי של שבת בערב שבת (ברכות כ"ז א) ואמוראי ותנאי טובא, מכלל דמההיא שעתא ערב הוא לק"ש ולתפלה. ומתניתין דריש ברכות (ב"י). דיהב שיעורא משעת צאת הכוכבים ר' אליעזר הא אתי נמי כמאן דאמר עני וכהן חדי שיעורא הוא ולית הלכתא כותיה אלא קיימי לן כר' יהודה דהכא דקאי כר' מאיר דפרקא קמא (שם ע"ב) דיהב שיעורא משעת טבילת כהנים, ור"י לא פליג עליה אלא דבין השמשות דיליה שלשה חלקי מיל וטבילה קודם לכן, דהיינו יותר משעה ורביע, אבל אי לאו הכי לא הוה פליג. ועליה קא מהדר לר' מאיר והלא כהנים מבעוד יום הם טובלים, ואהדר ליה וכו' וקימא לן כרב דצלי של שבת וכו' וכן לחול וכ"ש לכתחילה נמי, וקימא לן כר' יוחנן דקורא את שמע ומתפלל, ומדברי שניהם נלמוד. ואף על גב דקאמר (שם כ"ז א) דעבד כמר עביד דמשמע דוקא דיעבד האי עבד לכתחלה הוא, מדקאמר בתרויה עביד, ופרוש רבנו חננאל ז"ל בפרק שחר דכי היכי דרב צלי של שבת בע"ש ושל מוצאי שבת בשבת כך היו מתפללין אף בחול, ורבותא אשמיעינין דאפילו מקודש לחול ומחול לקודש היו מקדימין להתפלל וכן נראה, ואף המנהג כן ועל דא אנא סמוך והמשנה נקרא הדיוט ומעניות דעת הם עושין תורה כשתי תורות ומחמירין בקלות ומקילין בחמורות, וכר' יוחנן קיימא לן דאמר ק"ש ואח"כ תפלה, ולא כר' יהושע בן לוי דאמר תפלות באמצע תקנום, (שם) דהא תניא כותיה דר' יוחנן, ושעה ורביע או פחות יש לצמצם שלא להקדים יותר משעה ורביע והאי דפריש בירושלמי (ברכות בריש פ"א) ורבנו שלמה ז"ל מייתי לה בריש מכילתא הקורא קודם לכן לא יצא ידי חובתו וכו', ההיא לדעת המשערים (שם בירושלמי) לצאת הכוכבים נאמרה, ואנו על תלמוד שלנו נסמוך כמו שפירשתי שמותר להקדים שעה ורביע בין לק"ש בין לתפלה, עכ"ל רבינו יעקב. ואף על פי שאין אנו נסמכים עמו, מ"מ לצאת ידי חובת ק"ש בתחומה של חמה מ"מ נסעדים אני בה למשקיעות החמה ואילך, וכן לחיוב סמיכת גאולה לתפלה, ולהראות לכם שהוא חולק עמכם במדה גדושה יותר ממנו, והדברים ברורים.

ספר מגן אבות (למאירי) ענין יא

#### ואף על פי שבשל שחרית אמרו שאף לאחר המאוחר שבזמנים שלה לא הפסיד הברכות כבר פירשוה קצת גאונים דוקא עד שעה רביעית שהוא זמן תפלה ועדיין סמיכת גאולה לתפלה

#### בית הבחירה (מאירי) מסכת ברכות דף ב עמוד א

#### זהו פסק ק"ש של ערבית והקוראה קודם זמן צאת הכוכבים התבאר בתלמוד המערב שלא יצא אלא שנוהגים היו לקרותה בבית הכנסת בברכותיה קודם צאת הכוכבים ונוסח דבריהם בזה הקורא קודם לכן לא יצא א"כ למה קורים אותה בבית הכנסת כלומר כשמתפללים תפלת ערבית משהגיע זמנה בשקיעת החמה ומקדימים לה ק"ש בברכותיה מששקעה חמה ותירצו בה כדי לעמוד בתפלה מתוך דברי תורה וודאי בברכות היו קורים שאם לא כן אין זו קריאה שיהו צריכים לשאול בה למה קורין ופירשוה כדי לעמוד וכו' כלומר ולא שיהיו פוטרים את עצמם בכך אלא שאח"כ היו חוזרים וקורין אותה בברכותיה כמו שאמרו שם ספק קרא ספק לא קרא מהו נשמעינה מן הדא הקורא קודם לכן לא יצא וקודם לכן לא ספק הוא ואת אמר צריך לקרות הדא אמרה ספק קרא וכו' צריך לחזור אלמא כל משקיעת החמה עד צאת הכוכבים ספק זמן הוא וצריך לחזור ולקרות אלמא שנוהגים היו היחידים לחזור ולקרותה כהלכתה מתורת קריאה בעונתה וא"כ ודאי בברכותיה היו קורין אותה כדינה שהרי היא העיקר:

#### ולגוף התשובה מיהא אני תמה והלא מתפלל תפילת המנחה בלא קדימת דברי תורה וכן תפילת המוספין בימים שיש בהם מוסף ואם מפני שמקדימין להם אשרי אף כאן יהו עושים כן ויתפללו תפילת ערבית בבית הכנסת וימתינו לק"ש בבתיהם לצאת הכוכבים ואם מטעם סמיכת גאולה לתפלה שהיא אף בשל ערבית כר' יוחנן היה להם לומר כדי לסמוך וכו' ושמא כך היא פירושה לעמוד בתפלה מתוך דברי תורה כלומר מתוך ענין קריאת הגאולה שבמצרים כדי לסמוך לה את התפלה וכן נראה ממה שאמרו שם בפרק זה ר' יוסה ור' אחא נפקין לתעניתא בעון צבורא מיקרא שמע בתר תלת שעין בעא ר' אחא מימחיא בידיהון אמר ליה ר' יוסה ולא כבר קראו בעונתה כלום קורין אותה עכשיו אלא לעמוד בתפלה מתוך דברי תורה אמר ליה מפני ההדיוטות שלא יאמרו בעונתה קורין אותה ופי' הדברים שכבר קראוה בהנץ החמה אלא שבתעניות אחרות של גשמים היו מאריכים בדרשות ותוכחות וודאי דוקא אחר ק"ש בברכותיה שהרי זמנה בהנץ החמה והיו מאחרים לתפלה מתוך אותם הדרשות וכשסיימו הדרשות והיו רוצים לעמוד בתפלה היו רוצים לחזור ולקרות את שמע ומיחה ר' אחא בידם ואמר על זה ולא כבר קראו אותה בעונתה כלום קורין אותה עכשיו אלא לעמוד בתפלה מתוך דברי תורה והרי בזו כמה דברי תורה נאמרו בדרשא וכמה תוכחות שמתוכם ראוי לעמוד לתפלה אלא שפירושה לסמוך גאולה לתפלה שכבר הפסיקו הרבה לאותן הדרשות שמצד התענית והיו רוצים לחזור ולקרותה בברכות לסמוך גאולה לתפלה אלא שמיחו בידם מפני ההדיוטות שיהיו חושבים שקריאה בזמנה היא וראוי לדחות סמיכת גאולה לתפלה מפני כך וכן הקלו להם להאריך בדרשא ולבטל מתוכה סמיכת גאולה לתפלה מחיבת הדרשא ואף בזו כן סמכו לקרותה קודם זמן כדי לעמוד וכו' ר"ל לסמוך גאולה לתפלה אף על פי שאינו אצלה זמן ברור אלא שאח"כ היו חוזרים וקורים אותה היחידים בבתיהם כהלכתה בברכותיה:

#### מעתה מה שאנו נוהגין לקרותה בבית הכנסת קודם צאת הכוכבים משקיעת החמה ואילך ואין אנו חוזרים אותה בברכותיה משעת צאת הכוכבים בידוע שאין מצות עונה בידינו ואין לסמוך על ק"ש שעל מטתנו שהרי אין קורין בה אלא פרק אחד ושלא בברכה ואף על פי שקצת גאונים מצריכים בה ברכה מטעם זה ר"ל אשר קדשנו וכו' לקרוא את שמע בטלה דעתם אצל רוב המפרשים אלא שמשם אנו סומכין בזה הואיל ובגמ' הוזכרו קצת חכמים שסוברים שעונתה משתשקע החמה כמו שהוזכר שם לדעת קצת משקדש היום בערבי שבתות שהוא אחר שקיעת החמה מיד ואף על פי שאין לפסוק הלכה כדבריהם שהרי משנתינו סתמא היא וכמו שאמרו בגמ' סיפא ר"ל עד סוף האשמורת הראשונה ר' אליעזר רישא ר"ל משעה שהכהנים וכו' לאו ר' אליעזר דאלמא רישא סתמא היא והוה ליה סתם דמתני' ומחלוקת דברייתא והלכה כסתם ואף לדעת האומר בגמ' תרי תנאי ואליבא דר' אליעזר דאלמא רישא נמי ר' אליעזר ולא הויא סתמא מ"מ הואיל וחכמים ור"ג נחלקו עמו בעד סוף והודו לו במתחלה וכן שר' יהושע אמרה כן בברייתא הנזכרת בגמ' ראוי לפסוק כן ושלא בשאר זמנים הנזכרים בבריתא וכל שכן במקום טעמא דמסתבר בודאי זמן שכיבה קודם צאת הכוכבים ליכא לרוב בני אדם מ"מ אנו סומכים על זמנים שבה מפני שענין זה הוא כשעת הדחק מכמה פנים אחת טורח צבור שנכנסו לשם לתפלת המנחה ואם יתעכבו עד צאת הכוכבים יש להם על זה הכבדה יתירה אם תאמר שילכו להם ויחזרו בעונתה אין החזרה מצויה כל כך על נקל וכל שכן עם מה ששגור בפיהם לומר שתפלת ערבית רשות שמא תאמר לא יתפללו ערבית בצבור ויתפללו כל אחד בביתו ויקראו את שמע בעונתה שמא אין הנדחה חוזר ונראה ועוד ברב עם הדרת מלך ועוד תפלת הצבור חביבה ביותר וא"ת שיתפללו בצבור תפלה ערבית לבד ויהיו קורים בבתיהם ק"ש בברכותיה לצאת הכוכבים שמא אף הם נשמטים ממנה מצד הטורח ועוד שאם כן בטלה סמיכת גאולה לתפלה בערבית ושלא כר' יוחנן והרי גדולי הפוסקים וגדולי המחברים פסקו כמותו ואף סוגיא שבסוף פרק תפלת השחר מוכחת כן ומתוך דוחקים אלו התרנו לקרותה קודם זמנה ואף על פי שיש כאן סרך ברכה לבטלה הואיל ולא הגיע זמנה הרי סמכו בכמה דברים על מה שנא' עת לעשות לה' הפרו תורתך ואף זו הואיל ואלמלא קריאה זו שבצבור יש לחוש להעבירה מכל וכל עת לעשות לה' הוא ועוד שהרי כבר ביארנו שסמכו על דעת חכמים שאמרו בגמ' שזמנה היא ועוד כשם שאמרו בשל שחרית על הקורא משעברה עונתה ואילך שלא הפסיד הברכות אפשר ג"כ לסמוך על טעם זה בקורא קודם זמן וכמו שאמרו ג"כ בקריאת שמע של שחרית במשכים לצאת לדרך שקוראה משיעלה עמוד השחר אף על פי שעיקר זמנה משיכיר בין תכלת ללבן או לכרתי כמו שיתבאר ועל דרך זה אנו רשאין לסמוך בשל ערבית משתשקע החמה ואף נוסח הברכות מלמדנו להקל בכך שאין נוסח ברכות אלו לומר אשר קדשנו במצותיו וצונו לקרוא את שמע שנאמר הואיל ואין זה זמנה אין כאן וצונו והרי היא ברכה לבטלה אלא שאנו מספרים סדרי הערב היום בראשונה ושבח של תורה בשניה ועניני גאולה בשלישית ודברים אלו יש להם מקום אף משעת שקיעת החמה הא מ"מ קודם שקיעת החמה לא יצא ואף על פי שתפלת ערבית יש לה זמן אף בתחומה של חמה והוא מפלג המנחה ולמעלה ר"ל מי"א שעות פחות רביע ולמעלה כמו שיתבאר מ"מ ק"ש אינה בדין זה שהרי בזמן שכיבה תלאה הכתוב ואין זמן שכיבה בתקופה של חמה לעולם לשום אדם ומ"מ לאחר שקיעת החמה ובשעת הדחק יצא על הדרך שביארנו:

#### בית הבחירה (מאירי) מסכת ברכות דף ב עמוד א

שיטת ר"ח ורש"י ראב"ד בכתוב שם, הרוקח

עד סוף האשמורה הראשונה - שליש הלילה, כדמפרש בגמרא, (/ברכות/ דף ג א) ומשם ואילך עבר זמן, דלא מקרי תו זמן שכיבה, ולא קרינן ביה בשכבך, ומקמי הכי נמי לאו זמן שכיבה, לפיכך הקורא קודם לכן - לא יצא ידי חובתו, אם כן למה קורין אותה בבית הכנסת, - כדי לעמוד בתפלה מתוך דברי תורה, והכי תניא בברייתא בברכות ירושלמי, ולפיכך, חובה עלינו לקרותה משתחשך, ובקריאת פרשה ראשונה שאדם קורא על מטתו - יצא.

רש"י מסכת ברכות דף ב עמוד א

מאימתי קורין וכו' - פי' רש"י ואנן היכי קרינן מבעוד יום ואין אנו ממתינין לצאת הכוכבים כדמפרש בגמ' על כן פירש רש"י שקריאת שמע שעל המטה עיקר והוא לאחר צאת הכוכבים. והכי איתא בירושלמי אם קרא קודם לכן לא יצא ואם כן למה אנו מתפללין קריאת שמע בבית הכנסת כדי לעמוד בתפלה מתוך דברי תורה. תימא לפירושו והלא אין העולם רגילין לקרות סמוך לשכיבה אלא פרשה ראשונה (לקמן דף ס:) ואם כן שלש פרשיות היה לו לקרות. ועוד קשה דצריך לברך בקריאת שמע שתים לפניה ושתים לאחריה בערבית. ועוד דאותה קריאת שמע סמוך למטה אינה אלא בשביל המזיקין כדאמר בסמוך (דף ה.) ואם תלמיד חכם הוא אינו צריך. ועוד קשה דא"כ פסקינן כרבי יהושע בן לוי דאמר תפלות באמצע תקנום פי' באמצע בין שני קריאת שמע בין קריאת שמע של שחרית ובין ק"ש של ערבית. ואנן קיי"ל כר' יוחנן דאמר לקמן (דף ד:) איזהו בן העולם הבא זה הסומך גאולה של ערבית לתפלה

תוספות מסכת ברכות דף ב עמוד א

הקורא מכאן ואילך לא הפסיד כאדם הקורא בתורה. אמר רב חסדא אמר מר עוקבא ובלבד שלא יאמר יוצר אור מיתבי הקורא מכאן ואילך לא הפסיד כאדם הקורא בתורה אבל מברך שתים לפניה ואחת לאחרי' תיובתא דרב חסדא תיובתא איכא דאמרי אמר רב חסדא אמר מר עוקבא מאי לא הפסיד לא הפסיד הברכות תניא נמי הכי הקורא מכאן ואילך לא הפסיד כאדם הקורא בתורה אבל מברך שתים לפניה ואחת לאחרי'. פר"ח זצ"ל מכאן ואילך לא הפסיד פי' הקורא משלש שעות ואילך כל שעה רביעית שהוא זמן תפלה וצריך לסמוך גאולה לתפלה ואף על פי שעבר זמן ק"ש לא הפסיד ברכותי' אלא מברך שתים לפניה ואחת לאחרי' וסומך גאולה לתפלה ומתפלל עד כאן לשונו. וכן הלכה. מיהו אם שכר ק"ש יהבו לי' שכר ק"ש בזמנה לא יהבו לי' כדאמ' פ' תפלת השחר עד חצות יהבו לי' שכר תפלה בזמנה מכאן ואילך שכר תפלה יהבו לי' שכר תפלה בזמנה לא יהבו ליה:

ספר אור זרוע חלק א - הלכות קריאת שמע סימן טז

כתוב שם: ולענין עונת ק"ש פסק הרי"ף משעת צאת הכוכבים וכו' עד ועל זו סמך רש"י ז"ל כמו שכתב בפירושו.

אמר אברהם: על מה הם סומכים על הירושלמי [פ"א הל' א'] להקל כדי להפטר [מ]ק"ש קודם צאת הכוכבים. והלא בפירוש אמרו הקורא קודם לכן לא יצא ידי חובתו. אבל על זה יכולים לסמוך שהמנהג היה להם שהיו קורים אותה בבית הכנסת קודם זמנה עם ברכותיה בשביל עם שבשדות שהיו באים לבתיהם לערב [והיו עיפים] וכדי שלא יאכלו [וישתו] קודם ק"ש ותפלה ואולי מתוך עייפות [י]ישנו ויפסידו הקריאה והתפלה התקינו שיהיו קורים ומתפללים [כדי שלא] יצאו ידי [מלכות] שמים ריקם, והכל בברכות כדי שיסמכו גאולה לתפילה. מ"מ החכמים שבהם יוצאים ידי חובתן בברכות של ק"ש אבל ידי ק"ש לא יצאו וקורין אותה על מטתם [ובה יוצאים] ידי חובתן. [ו]על דבר זה אנו סומכים.

כתוב שם לראב"ד מסכת ברכות דף א עמוד א

לסמוך גאולה לתפלה. צריך לסמוך גאולה דכתיב יהיו לרצון אמרי פי והגיון לבי לפניך ה' צורי וגואלי. וסמיך ליה יענך ה' ביום צרה. אף על גב דא"ר יוחנן בתחלה או' ה' שפתי תפתח דהוי כגאולה אריכתא ואין לומר שומע תפלה עדיך כל בשר יבאו ולא כי שם ה' אקרא דלא קא שרי ר' יוחנן כי אם ה' שפתי ואם אומר קדיש או ברכו או קדושה יכול לאומרו בין גאל ישראל לתפלה או ברכת ציצית. בפ' א' דברכות מצינו מכל זכיות של חזקיהו מלך יהודה לא הזכיר אלא שסמך גאולה לתפלה. בפ' א' דברכות כל הסומך גאולה לתפלה אינו ניזוק כל אותו היום כולו. בירושלמי אין השטן מקטרג כל אותו היום כולו. בפ' כיצד מברכין תכף לגאולה תפלה.

וקבלתי מן ריב"ק שפירא אם אין פנאי לאדם להתפלל יקרא ק"ש בעונתה עד אני ה' אלהיכם אמת ולא יאמר אמת ויציב אחר שאמר אני ה' אלהיכם אמת. מפני שעת הדחק מוטב להרחיק כדי לסמוך גאולה לתפלה דאמר בירושלמי של תפלת השחר ר' יוסי מצלי בתלת שעין ביממא וכן ר' חייא ב"ר אבא וכן ר' ברכיה. ומקשי ואמר כבר קיבל עליו עול שמים בעונתה ומשמע ברכה אחרונה לא בירך. ובפ' תפלת השחר מר סבר מסמיך גאולה לתפלה עדיף מעומד. בתוספ' דברכות אין אומר דברים אחר אמת ויציב אבל אומר אחר תפלה כסדר יום הכפורים:

ספר הרוקח הלכות ברכות סימן שכא

שתי רמות של סמיכת גאולה לתפילה

ותיקין וסמיכה רגילה

תוס

הפסק וצמוד – שיטת הראבי"ה

רבן גמליאל אומר עד שיעלה עמוד השחר אמר רב יהודה אמר שמואל הלכה כרבן גמליאל. ובירושלמי פסקינן דהלכה כחכמים, והיא היא דהא מסקינן לקמן דכוותיה סבירא לן אלא משום הרחקה הוא. ופריך בירושלמי רבנן פליגי עליה ועבד עובדא בנפשיה, ומייתי טובא תנאי דאע"ג דפליגי לא מלאן לבם לעבור על דברי חביריהם, ומשני תמן היו יכולים לקיים דברי חכמים [וכו'] ואמר לון עביד[ו] עובדא כוותיה. תניא ר' שמעון בן יוחאי אומר פעמים שאדם קורא קריאת שמע ש[ת]י פעמים בלילה אחת קודם שיעלה עמוד השחר ואחת לאחר שיעלה עמוד השחר וי[ו]צא בה[ן] ידי חובתו אחת של יום ואחת של לילה אמר ר' יהושע בן לוי הלכה כר"ש בן יוחי איכא דמתני לה אהא דתניא ר' שמעון אומר משום ר' עקיבה וכו' אחת קודם [ה]נץ החמה ואחת לאחר הנץ החמה ויוצא בהם ידי חובתו אחת של יום וא' של לילה. ופסקינן נמי בהא כוותיה. ואית אמורא דפליג ואמר דדוקא כדאי הוא ר"ש לסמוך עליו בשעת הדחק, והכי הילכתא. ובירושלמי מוקי להך דר' שמעון כרבן גמליאל. א"ר זירא ובלבד <שלא> יאמר השכיבנו. והכי מסקנא דמילתא זמן ק"ש עד שיעלה עמוד השחר אפילו לכתחלה דהא פסקינן הלכה כרבן גמליאל, ואי איתניס הוי שעת הדחק ואז קורא עד הנץ החמה ובלבד שלא יאמר השכיבנו, אבל המעריב ערבים יאמר עם כל הברכות שהרי מזכיר[ין] מדת יום בלילה ומדת לילה ביום כדאיתא לקמן. ונראה דהשכיבנו יכול לומר עד שיעלה ע"ה, וכן מצאתי: ורבינו אלפסי כתב הא דא"ר שמעון פעמים קורין ק"ש של ערבית קודם [ה]נץ החמה דוקא בשעת הדחק ולא במזיד וכן הא דאמר ר' שמעון פעמים שאדם קורא קריאת שמע של שחרית לאחר שיעלה עמוד השחר בדיעבד או בשעת הדחק כגון שהיה משכים לדרך אבל לכתחלה לא. ולפנים כתב דהלכה כוותיק[י]ן ומיהו כל איניש לא יכול לכוונא למיעבד הכי ואפילו הכי מצוה למיקרי קודם הנץ החמה מעט כדי שלא [יתפלל אלא לאחר הנץ החמה] נמצא מתפלל ביום ואף על פי שאינו עם הנץ דווקא: מאימתי קורין <את> שמע בשחרית משיכיר בין תכלת ללבן ר"א או' בין תכלת לכרתי. וקבלתי שיש מין צבע שקורין כרתי ודומה לתכלת. וגרסינן בירושלמי בין תכלת לכרתי בין פורפירין ובין פריפינין, והוא מעיל שקורין בלשון לע"ז פורפירא ויש שדומה לו קצת: עד הנץ החמה ר' יהושע אומר עד ג' שעות שכן דרך מלכים לעמוד בשלש שעות הקורא מכאן ואילך לא הפסיד כאדם הקורא בתורה. וקורין עם ברכותיה והכי מסקנא. וא"ר יהודה אמר שמואל הלכה כר' יהושע: תניא אחרים אומרים כדי שיראה חבירו ברחוק ד' אמות ויכירהו. ובירושלמי מוקי לה ברגיל ואינו רגיל אצלו כההוא דאזיל ליה לאכסניא ואתי לקיצין. אמר רב הונא הלכה כאחרים אמר אביי לתפילין כאחרים, פי' ללבוש תפילין, לק"ש כוותיקין. לעיל כתבתי דברי ר' אלפסי. ופר"ח דקיי"ל כוותיקין דאר"י וותיקין היו גומרים <אותה> עם הנץ החמה כדי שיסמוך גאולה לתפלה ונמצא מתפלל ביום א"ר זירא מאי קרא יראוך עם שמש וגו', כלומר יקבלו עול מלכות עם שמש, ומצות ק"ש מתחיל מעם הנץ החמה וגומר עד שלש שעות ביום כר' יהושע אבל לתפלת השחר עד ד' שעות ביום כר' יהודא בפ' תפלת השחר והכי פסקינן התם הואיל ותנן [בבחירתא] כוותיה עכ"ל. ואין נ"ל, דבפ' תפלת השחר תנן ר' אליעזר אומר העושה תפלתו קבע וכו' ומפ' בגמ' שאינו מתפלל עם דמדומי חמה כוותיקין (ופליג אדר' יהודא ורבנן דמתני') ולכן אין תפלתו תחנונים, [ופליג אדר' יהודה ורבנן דמתני'], ופליג אדר' יהודא ורבנן בין בתפיל(ו)ת השחר ובין בתפיל(ו)ת מנחה. כך פירשו [רבותינו], וכיון דפסקינן התם כר' יהודא א"כ ליתא לדר' אליעזר דסבירא ליה כוותיקין. ומסיים התם במערבא לייטי מאן דמצלי עם דמדומי חמה מאי טעמא דילמא מיטרפא ליה שעתא, ופי' רבותינו דעל תפלת המנחה קאי דוותיקין היו מצמצמים בבוקר ובערב, דדימדומי חמה תרתי משמע, אבל לא אתפלת השחר. והתם משמע דמשום התפלה היו עושים כן הוותיקין. ונ"ל דהקורא קודם הנץ החמה לא יצא, דהא פסקינן לעיל דהלכה כר' שמעון שאמר משום ר' עקיבא ומשמע שאין יוצא בשל יום קודם הנץ החמה, ואף על גב דלישנא קמא פליג דלאחר זמן עמוד השחר הוי זמן ק"ש (ו)הילכתא כאיכא דאמרי, וכן משמע בהלכות גדולות, ומי שרגיל להשכים ולקרות סבירא ליה כלישנא קמא כענין שכתוב לעיל. ובדברי ר"ת ראיתי שהשיב שאין הלכה כוותיקין, וראייתו מריש פ' תפלת השחר והאריך בדבר, וגם אמר שאפי' וותיקין לא היו מקדימין לקרות עם הנץ החמה אלא לסמוך גאולה לתפלה דקרא היינו תפלה, הא לאו הכי היו מקדימין או היו מאחרין הק"ש דהלכה כר' יהושע, וכתב קרוב הדבר בעיני שטוב לאחר לקרותו מלהקדים דהא כיון שהוותיקין לא היו גומרים כו', פי' קורין אלא בשביל הקדמת התפלה, וא"כ לית הילכתא הכי דהלכה כר' יהודא שאמר דתפילת שחרית עד ד' שעות והלכה כר' יהושע ויכול שניהם לאחרן ואפי' הכי יכול לסמוך גאולה לתפלה. ואני אומר נראין דברי רבותינו, דגריס בפירקין בירוש' וותיקין היו משכימים וקורים כדי שיסמכו תפלתם עם הנץ החמה, ותו כמו שהבאתי ראיה לעיל. ואין לדחות דכל הני דפסקינן כר' יהושע וכר' יהודא וכר"ש משום ר"ע הני מילי בנאנס ובשעת הדחק, דלא [היא ש]שעת הדחק דמכללא דלעיל דפליג [לא] איפסק הלכה אלא בק"ש דערבית, אבל בשל שחרית הילכתא כר' שמעון לכתחלה לדברי הכל. [וראיתי] דגרס בירוש' ר' יהושע אומר עד ג' שעות רב[י] אידי בשם רב הלכה כר' יהושע בשוכח רב[י] הונא אמר תרין אמוראין חד אמר בשוכח מתיב ליה חברי[ה] וכי יש הלכה בשוכח <כך היא הלכה> ולמה אמר בשוכח כדי שיהא אדם מזרז עצמו לקרותה בעונתה [שגדול] הקורא את שמע [מ]הקורא בתורה וכדתנן הקורא מכאן ואילך לא הפסיד כאדם הקורא בתורה. ופירושו נראה לי כדי שיזרז אדם [עצמו] ולא ימתין בצימצום עד הזמן ולא יעבור הזמן, ומיהו לאחר הנץ החמה שפיר דמי, ומיהו ש"מ דלאו בשעת הדחק מיירי אלא לכתחלה הוא דאיפסק הלכה, וא"כ אין הלכה כוותיקין, שהרי שעה יש בין ק"ש לתפילה, אלא מאחרין כדמשני בריש תפלת השחר כי תניא ההיא לוותיקין, אבל לדידן אחר הנץ החמה. אבל זאת פליאה בעיני אם הלכה כר' יהושע וכר' יהודא ולכתחלה אם כן לא סמכינן גאולה לתפלה אם לכתחלה מתפלל בסוף ד' שעות, דהא פשטי' התם דעד ועד בכלל, ואפי' אי מפרשינן הך דר' יהושע נמי עד ועד בכלל וא"כ מהתחלת ק"ש עד תפלה יש משך שעה. וכל שכן שיש לפקפק עוד ד[ב]פלוגתא דרבי ור' נתן לגבי ג' משמור[ו]ת אייתינן הך דר' יהושע וס"ל עד ולא עד בכלל וא"כ היאך יאריך בק"ש עד תפלה שיעברו ב' שעות שיסמוך גאולה לתפלה, ומדפרכינן בשמעתין והא אמר ר' יוחנן איזהו בן עולם הבא כל הסומך גאולה לתפלה שמע מינה דהלכה דבעינן לסמוך גאולה לתפלה. ואם באנו לפרש בריש פ' תפלת השחר אבל לדידן לאחר הנץ החמה ולית לן דוותיקין ואפי' לסמוך גאולה לתפלה לא חיישי, הא מילתא מרפסא איגרי. ונ"ל אבי העזרי המחבר דתרי ענינים סמיכות גאולה לתפלה הוי, חדא שאין לו לדבר מדברים אחרים בינתיים ואפי' כי ליתא להך דוותיקין אסור לדבר בינתיים, והיינו דפריך בשמעתין והאמר ר' יוחנן בתחלה הוא אומר ה' שפתי תפתח וגו' ומשני תהא בתפלת ערבית ותו פריך הא"ר יוחנן איזהו בן עולם הבא זה הסומך וכו', ובכולהו תפלות מיירי שלא ידבר בינתים, [עד] כל מה דתקינו רבנן כגאולה אריכתא דמי. (ו)כן יש לפרש בשמעתין. אבל אם בין גאולה לתפלה שותק שעה או יותר אין לחוש לדידן, אבל וותיקין היו נזהרים אפי' שלא לשתוק בינתיים, וכענין זה מפרשים לה בריש פ' תפלת השחר. ודוגמא דהכא אנו רגילים לחלק בין שהיות [ב]תקיעות לתוקע שלא כסדר, ופירשתי בספר זה במס' מגילה. ואית מפרשים עם הנץ החמה קודם כמו ג' דברים צריך אדם לומר בתוך ביתו ערב שבת עם חשיכה עשרתם ערבתם וכו', וכן פותקים מים לגינה עם חשיכה, א"כ ס"ל כלישנא קמא דפסק כר' שמעון, אי נמי כלישנא בתרא ועם הנץ ממש בסמוך [לו]. ובירושלמי דפרקין גרסי' ביומי דר' יוחנן הוו נפקין לתעניתא וקרן שמע [בתר תלת] שעין ולא הוי ממחין בידיהון, ותוב מייתי דהוו קרן בתר תלת שעין בעא ר' אחא ממחי בידיהון א"ל ר' יוסי והלא כבר קראו אותה בעונתה כלום קורין אותה אלא כדי לעמוד מתוך דברי תורה לתפלה א"ל מפני ההדיוטות שלא יהי[ו] אומרים בעונתה הם קורים אותה. ונ"ל דההדיוטות נמי ידברו בנתים אם ישהו בנתיים כלום:

ראבי"ה חלק א - מסכת ברכות סימן כה

## שיטת הרמב"ם

הרמב"ם לא הביא את הסוגיה בדף ל' כרי"ף

#### הלכה יח

#### ובתפלת המנחה מתחיל לקרוא תהלה ק לדוד מיושב ואחר כך עומד ומתפלל תפלת המנחה וכשמשלים נופל על פניו ומתחנן ומגביה ראשו ויתחנן כפי כחו ויפטר למעשיו, ובתפלת הערב קורא ק"ש ומברך לפניה ולאחריה וסומך גאולה ר לתפלה ומתפלל מעומד וכשישלים ישב מעט ויפטר, והמתחנן אחר תפלת ערבית הרי זה משובח, ואף על פי שמברך השכיבנו אחר גאל ישראל אינה הפסק בין גאולה לתפלה והרי שתיהן ש כברכה אחת ארוכה.

רמב"ם הלכות תפילה ונשיאת כפים פרק ז

#### הלכה ז

#### המתפלל תפלה קודם זמנה לא יצא ידי חובתו וחוזר ומתפלל אותה בזמנה, ואם התפלל תפלת שחרית בשעת הדחק אחר שעלה ו עמוד השחר יצא, ויש לו להתפלל תפלת ערבית של לילי שבת ז בערב שבת קודם שתשקע החמה, וכן יתפלל ערבית של מוצאי שבת בשבת לפי שתפלת ערבית רשות אין מדקדקין ח בזמנה, ובלבד שיקרא ק"ש בזמנה אחר צאת הכוכבים. +/השגת הראב"ד/ ויש לו להתפלל וכו'. כתב הראב"ד ז"ל /א"א/ אין ראוי לעשות כן אלא לצורך שעה והלא צריך לסמוך גאולה לתפלה.+

רמב"ם הלכות תפילה ונשיאת כפים פרק ג

#### וכתב ה"ר מנוח ודוקא מפני הדחק או צורך שעה והיינו שסמכה הרב לההיא דלעיל דמיירי בשעת הדחק עכ"ל. וסובר רבינו שהטעם שאף ע"פ שהוא יום מתפלל תפלת ערבית לפי שתפלת ערבית רשות אין מדקדקין בזמנה. ומ"ש הראב"ד ז"ל אין ראוי לעשות כך אלא לצורך שעה והלא צריך לסמוך גאולה לתפלה עכ"ל. אין כאן השגה שרבינו בהאי פירקא לא נחית אלא לפרושי באיזה זמן מתפלל אדם תפלת הערב ויוצא בה ולא נחית לפרושי דיני סמיכת גאולה לתפלה:

כסף משנה הלכות תפילה ונשיאת כפים פרק ג הלכה ז

האם סמיכת גאולה לתפילה הינה חיוב גמור או מעלה

מחלוקת בבלי וירושלמי

, אלא כי הא דאמר רבי חייא בר אשי אמר רב, שלש תכיפות הן: תכף לסמיכה שחיטה, תכף לגאולה תפלה, תכף לנטילת ידים ברכה. אמר אביי, אף אנו נאמר: תכף לתלמידי חכמים ברכה, שנאמר: ויברכני ה' בגללך. איבעית אימא מהכא, שנאמר: ויברך ה' את בית המצרי בגלל יוסף.

תלמוד בבלי מסכת ברכות דף מב עמוד א

לפי הסוף זה רק ענין ברם לגבי נטילה משמע שזהו חיוב.

מהגמ' בדף י' רואים שזה טוב ולא נראה חיוב.

#### תלמוד בבלי מסכת ברכות דף י עמוד ב

#### ...אמר רבי חנן: אפילו בעל החלומות אומר לו לאדם למחר הוא מת - אל ימנע עצמו מן הרחמים, שנאמר: כי ברב חלמות והבלים ודברים הרבה כי את האלהים ירא. מיד: ויסב חזקיהו פניו אל הקיר ויתפלל אל ה'. מאי קיר? אמר רבי שמעון בן לקיש: מקירות לבו, שנאמר: מעי מעי אוחילה קירות לבי וגו'. רבי לוי אמר: על עסקי הקיר; אמר לפניו: רבונו של עולם, ומה שונמית שלא עשתה אלא קיר אחת קטנה - החיית את בנה, אבי אבא שחפה את ההיכל כולו בכסף ובזהב - על אחת כמה וכמה. זכר נא את אשר התהלכתי לפניך באמת ובלב שלם והטוב בעיניך עשיתי - מאי והטוב בעיניך עשיתי? אמר רב יהודה אמר רב: שסמך גאולה לתפלה. רבי לוי אמר: שגנז ספר רפואות.

תלמוד בבלי מסכת ברכות דף י עמוד ב

בירושלמי ברור שזה חיוב:

#### והא תני אין אומר דברים אחר אמת ויציב פתר לה באמת ויציב של שחרית. דמר ר' זעירא בשם ר' אבא בר ירמיה שלש תכיפות הן תכף לסמיכה שחיטה תכף לנטילת ידים ברכה תכף לגאולה תפילה תכף לסמיכה שחיטה [ויקרא א ד ה] וסמך ושחט תכף לנטילת ידים ברכה [תהילים קלד ב] שאו ידיכם קדש וברכו את ה' תכף לגאולה תפילה [שם יט טו] יהיו לרצון אמרי פי מה כתיב בתריה [שם כ ב] יענך ה' ביום צרה. א"ר יוסי בי ר' בון כל מי שהוא תוכף סמיכה לשחיטה אין פסול נוגע באותו קרבן. וכל מי שהוא תוכף לנטילת ידים ברכה אין השטן מקטרג באותה סעודה. וכל מי שהוא תוכף גאולה לתפילה אין השטן מקטרג באותו היום. א"ר זעירא אנא תכפית גאולה לתפילה ואיתצדית באנגריא מובליא הדס לפלטין אמרו ליה ר' רבו היא אית בני אינשי הבין פריטין מחכים פלטין. א"ר אמי כל מי שאינו תוכף לגאולה תפילה למה הוא דומה לאוהבו של מלך שבא והרתיק על פתחו של מלך יצא לידע מה הוא מבקש ומצאו שהפליג עוד הוא הפליג:

תלמוד ירושלמי (וילנא) מסכת ברכות פרק א

גם במדרש רואים שזה חיוב

#### י [ד, ז] כי מי גוי גדול וגו' הלכה אדם מישראל שהיה קורא את שמע מהו שיהא לו מותר להמתין אחר ק"ש ואח"כ יתפלל כך שנו חכמים שלשה תכיפות הן תכף לסמיכה שחיטה תכף לנטילת ידים ברכה תכף לגאולה תפלה, ומי שהוא עושה כן מהו מתן שכרו אמר רבה בר אבהו אם סמך ושחט יהא מובטח שקרבנו נתקבל ואם נטל ידיו ובירך מיד יהא מובטח שלא יהא שטן מקטרג בסעודתו ואם קרא ק"ש ונתפלל מיד יהא מובטח שתפלתו נשמעת,

דברים רבה (וילנא) פרשת ואתחנן פרשה ב

בשבולי הלקט מפורש שזה חובה

#### דין סדר ברכה שלאחריה היא אמת ויציב ושצריך לסמוך גאולה לתפלה.

#### ואמת ויציב אף על פי שאין ברכה אחרת למעלה הימנו שהרי הפסיק קרית שמע אעפ"כ אין מתחילין בה בברוך. וחשבינן ליה ברכה הסמוכה לחברתה לאותן שלפני קרית שמע שהרי מחובר אמת ויציב לסופו כדאמרינן שצריך לסמוך ולומר אני ה' אלהיכם אמת. הלכך כחדא ברכתא דמיא. זה מצאתי בשם ר' שמואל זצ"ל. ומצאתי לגאונים ז"ל מאמת ויציב עד הדבר הזה אגרת אחת היתה. לפי שכשיסדו מאה ברכות שלחו לגולה רצונכם לקבל מאה ברכות שלחו להן אמת ויציב ונכון וקיים וישר ונאמן ואהוב וחביב ונחמד ונעים ונורא ואדיר ומתוקן ומקובל וטוב ויפה הדבר הזה עלינו ט"ו ווי"ן זה אחר זה עולין לחשבון צ' וב' היהי"ן הרי ק' כנגד ק' ברכות. וכן כשתחשוב מאמת עד אמת ועד בכלל תמצא ק' אותיות לא פחות ולא יותר. ובשם רבינו שלמה זצ"ל מצאתי י"ח קיומים יש באמת ויציב שתקנום נשיאי ארץ ישראל ושלחום לאנשי יבנה בשעה שתקנו י"ח ברכות של תפלה. וגאוני רומא זצ"ל פירשו דאמת ויציב אקרית שמע קאי דקאמר וטוב הדבר הזה שאמרת לקבל מלכותך. וכן נראה לר' בנימין אחי נר"ו דאקריאת שמע קאי. וי"ח קיומין הללו כנגד י"ח אזכרות שבקרית שמע שעל כל אזכרה אנו מקיימין עלינו מלכות שמים. תדע לך שהוא כן שהרי הקיומין תחילתן א אמת וסופן ד ועד כנגד אחד שהוא מיוחד בארבע רוחות העולם ואלו הן י"ח קיומין מאמת ויציב עד ויפה י"ו קיומין הן לעולם י"ז ועד י"ח מכאן ואילך מאריך ביציאת מצרים וחותם בגאולה. שירה חדשה שבחו גאולים ולא אמרינן שיר חדש. הטעם כתב ר' בנימין אחי נר"ו לפי ששירת מצרים נאמרה בלשון נקבה שנא' את השירה הזאת. ומצינו אגדה רב ברכיה רב חלבו בשם ר' ישמעאל ב"ר נחמני מה הנקבה הזאת נוטלת עישור נכסים מבית אביה כך נטלו ישראל ארץ שבעה עממין שהן עשור שבעים אומות ולפי שירשו כנקבה אמרו שירה כנקבה. אבל לעתיד לבא שהן יורשין כזכר שנא' מפאת ים עד פאת קדים וגו' יאמרו שיר בלשון זכר שנא' שירו לה' שיר חדש. ד"א למה נאמרה שירה זו בלשון נקבה. מה נקבה ראויה לילד אף גלות מצרים היתה אחריה גלות. אבל לעתיד לבא כתיב שירו לה' שיר חדש בלשון זכר. שלא יהיה אחריה גלות כזכר הזה שאינו מוליד. וצריך לענות אמן בחתימת גאל ישראל ואין כאן משום העונה אמן אחר ברכותיו דכל סוף ברכות צריך לענות אחריהן אמן כך פירש רבינו שלמה זצ"ל בברכות. ואין ראוי להפסיק בין גאולה לתפילה. דתניא אין אומרים דברים אחר אמת ויציב כדי שיסמוך גאולה לתפלה. ואמרינן שלש תכיפות הן תכף לסמיכה שחיטה תכף לנטילת ידים ברכה תכף לגאולה תפלה. ירושלמי פרק קמא דברכות אמר ר' יוסי ב"ר בון כל הסומך גאולה לתפלה אין השטן מקטרג באותו היום. ובאגדה מצאתי ר' אלעזר הוה קא אזיל באורחא פגע ביה אליהו זכור לטוב ועמו ארבעת אלפים גמלים טעונין. אמר לו מה המה טעונין אמר לו אף וחימה. אמר לו למה אמר לו לעשות נקמה באף וחימה ממי שמספר בין קדוש לברוך. בין ברכה לברכה. בין גאולה לתפלה. בין פרשה לפרשה. בין פרק לפרק. בין אמן יהא שמיה רבא ליתברך. ועל כל מי שאינו מתכוין בתפלתו. שכל המתכוין בתפלתו אין תפלתו חוזרת ריקם. שנא' תכין לבם תקשיב אזנך. פירש ר' בנימין אחי נר"ו בין ברכה לברכה. כגון שתי ברכות הסמוכות והמחוברות זו לזו כמו ברכות של תפילין וי"ח ברכות של תפלה וברכת המזון וזולתן. בין פרשה לפרשה כמו הנך פרשיות דברכת כהנים ובשעת ברכה. והקורא בתורה והקורא במגילה שמפסיק בקריאותיו. בין פרק לפרק כמו פרקי קרית שמע והלל. וכל אלו שמתבטל מרצונו שלא מפני היראה והכבוד מדברי קדושה לדברי הבטלה: מצאתי לגאונים ז"ל קדיש וברכו וקדושה וברכת ציצית ותפילין מפסיק בין גאולה לתפלה ולא דבר אחר:

ספר שבולי הלקט ענין תפילה סימן טז

מהדיון ברשב"א שאפשר לוותר רק בערבית סימן שבשחר חייבים

ולהתפלל תפלת השחר קודם קרית /קריאת/ שמע אם מצא צבור מתפללין כדי שיתפלל עם הצבור כמו שאמר רבינו האיי גאון ז"ל בתפלת הערב? ונסתפקת בדבר זה.

אומר אני שלא אמר הגאון אלא בתפלת הערב הואיל ותפלת ערבית רשות. ואפילו לדעת הגאונים ז"ל שאמרו שכל שהרגיל להתפלל קבעה על עצמו חובה. אפילו הכי אינה חובה כתפלת השחר שהיא חובה גמורה אפילו לא קבלה. ולפיכך מסמך גאולה לתפלה בשחר טפי עדיף וכן נהגו בכל ישראל.

שו"ת הרשב"א חלק א סימן רלו

הסבר הרב שילת מכיוון שתפילה בציבור הינה רק מעלה

לענ"ד לא הכרחי

או שחובת ציבור ולא יחיד

או שסמיכת גאולה לתפילה עדיפה.

שיטת הרמב"ן במלחמות מעלה

אמר הכותב ותמה על עצמך אי הכי היכי לא רמינן דר"ש אדר"ש ואי איכא לדחויא לקשי ולפרוק הא דידיה הא דרביה דהכי הוא אורחא דתלמודא בכל דוכתא ותו תיקשי דר"ע אדר"ע דהכא תניא לאחר הנץ החמה ולקמן תניא ר"ע אומר כדי שיכיר בין חמור לערוד ועוד מה זו סמיכה שסמך על דברי אביי שלא לצאת בק"ש של יום קודם לזמן הזה הא ודאי טעמא דאביי כטעמא דברייתא דקתני כדי שיהא סומך גאולה לתפלה ונמצא מתפלל ביום והכא קאמר לתפלה מאימתי זמנן בשחרית כאחרים דהא פסקי' כותיהו אבל בק"ש עדיין צריך לאחר עד כדי שיהא גומרה עם הנץ החמה ויתפלל ביום דשמעת מינה בהדיא דמשום דבעינן תפלה ביום הוא וקרא נמי דרבי זירא לתפלה הוא וכדמוכח נמי בפ' תפלת השחר והא ליתא ודאי אלא בלכתחלה אבל אם התפלל משעלה עמוד השחר אין צריך לחזור ולהתפלל דתנן תפלת השחר עד חצות וכדתניא השכים לצאת לדרך מביאין לו שופר ותוקע ועומד ומתפלל ואפילו לר"ש בן אלעזר דפליג עלה הא פירשו בגמרא משום דמסמך גאולה לתפלה עדיף ליה הא לאו הכי זמן תפלה הוא מעתה אם קרא ק"ש והתפלל קודם הנץ החמה יצא ועוד שהדבר ידוע מכמה מקומות שבגמרא שאם לא סמך גאולה לתפלה יצא ובין שבטל בשוגג ובין שבטל במזיד. וכיון שכן לאביי שאין זמן הנץ החמה לק"ש אלא משום שיסמוך גאולה לתפלה ויתפלל עם השמש אם קרא ק"ש קודם הנץ החמה ולא התפלל עד לאחר הנץ החמה דבר ברור הוא שיצא אלא שלא קיים מצוה כלומר סמיכת גאולה לתפלה ולא עוד אלא שצורת הגמ' מוכחת שכך היה מנהג חכמים שלא לסמוך גאולה לתפלה שהרי אמרו אדם גדול הוא ושמח במצות הוא זימנא חדא סמך גאולה לתפלה ולא פסק חוכא מפומיה ועוד אמרו אינו ניזק כל אותו היום אמר רבי זירא אנא סמכי והרי דבר גדול הוא אפילו לאדם גדול שהרי המלך חזקיה התפאר בעצמו ותלה בזכותו מפני זה הוא נראה שהוא שבח גדול ודבר שאי אפשר לקיימו בכל יום לפי שאין אדם יכול לכוין ולקרות בכדי שיגמור עם הנץ ולהתפלל מיד ביום והיו מקדימין וקורין ק"ש ולא היו רוצים להתפלל אלא עם השמש לפיכך לא היו סומכין גאולה לתפלה והיו משבחין הסומך גאולה לתפלה ולא אמרו הקורא ק"ש בעונתה או המתפלל בעונתה משמע שהכל היו עושין כהלכה אלא שלא היו סומכין וכן כתב רבינו הגאון ז"ל אלא ודאי לא נאמרו דברי ותיקין אלא למצוה מן המובחר והרי לא אמר מאימתי קורין שמע בשחרית ותיקין אומרים משעת הנץ החמה או עם הנץ החמה ואי ס"ד לעיכוב לא משתמיט תנא דתני כולהו זמנין בערבין ובשחרין דניתני הנץ החמה במאימתי אלא בשבחן של ותיקין דברו חכמים ובא אביי לומר שלעולם יעשו כל אדם עצמן כותיקין כל שאפשר משום הכי אמר לק"ש כותיקין דבעי סמיכת גאולה לתפלה ובעי תפלה עם השמש כלומר סמוך להנץ מאחריו מיד והלכך הותיקין גומרים עם הנץ ושאינו יכול לכוון כן מתחיל עם הנץ וסומך תפלה להנץ בכל כחו וזהו סימן של נברשת של הלני לשאר עמא דבירושלים דכשניצוצין נתזין הימנה אחר הנץ החמה הוי וכן אמרו בירושלמי אפיסקא דמתני' עד הנץ החמה כדי שתהא החמה מטפטפת על ראשי ההרים וטעה בעל המאור בזה בגירסתו ובפירושו מ"מ למדנו שלא נאמר עם הנץ החמה אלא למצוה כותיקין ולכשיתקיים מקרא שכתוב ועמך כלם צדיקים יהו כל ישראל כותיקין ולא יהו לעולם נזוקין וכך שנויה בפרק תפלת השחר מצותה עם הנץ החמה ובתוספתא קתני רישא דההיא מאימתי קורין את שמע בשחרית אחרים אומרים כדי שיהא חבירו ברחוק ד' אמות ומכירו מצותה עם הנץ החמה כדי שיהא סומך לה תפלה ונמצא מתפלל ביום ובירושלמי נמי איתא אית תנוי תני בין זאב לכלב בין חמור לערוד אית תנוי תני כדי שיהא אדם רחוק מחבירו ד' אמות ומכירו אבל אמרו מצותה עם הנץ החמה כדי שיסמוך לה תפלה נמצא מתפלל ביום א"ר זעירא אנא אמרית טעמא ייראוך עם שמש אמר מר עוקבא הותיקין היו משכימין וקורין אותה כדי שיסמכו תפלתן עם הנץ החמה כלומר שהיו מקדימין וקורין אותה קודם הנץ החמה כדי שיהו גומרין אותה וסומכין תפלתם עם הנץ החמה הא למדנו שלא אמרו הנץ החמה אלא למצוה מן המובחר לותיקין מקדים וגומר עם הנץ החמה ושאינו מכוין כל כך מתחיל עם הנץ וסומך כדפרישית אבל זמנה כמו ששנינו מאימתי קורין את שמע בשחרית וכו' וזה דבר פשוט ומפורסם ולא הוצרכנו לדברי רבי' אלא בזה שאמר דמודים חכמים לרבי שמעון דיוצא בה משעלה עמוד השחר בדיעבד ואין שיעורין באימתי קורין אלא לכתחלה ועוד ממקומו הוא מוכרע שהרי אף לר"ש משום ר"ע קודם הנץ יממא הוא והאי דנפיק ביה בליליא משום דאיכא מיעוטא דאינשי דגנו ההיא שעתא ואי משום דמיעוטא דגנו קרינא ביה בשכבך ונפיק בשל לילה ביום משום רובא דקמו לא קרינן ביה ובקומך למיפק בה לשל יום ביום ואם תאמר זמנו של זה לא זמנו של זה היה לו לצאת בשל יום דיום הוא וזמן קימה הוא לרובא ולא ליחוש למיעוטא דגנו ומן התימה שאני תמה על דברי הרב רבי אפרים אלו המעותקים בספר הזה שהרי שנינו משנה שלימה אין קורין את המגלה בלילה וכו' עד הנץ החמה וכולן שעשו משעלה עמוד השחר כשר ש"מ כל דבר שמצותו ביום משעת הנץ החמה ואם עשה משעלה עמוד השחר כשר ומה חדוש נתחדש להם בק"ש ותפלה יותר משאר המצות שהאריכו עלינו את הדרך ועיקר זמנים הללו שתקנו חכמים לכל המצות כלומר משעלה עמוד השחר ועד צאת הכוכבים למדוה בגמ' בשלהי פ' הקורא את המגלה מדכתיב ואנחנו עושים במלאכה חצים מחזיקים ברמחים מעלות השחר עד צאת הכוכבים ומכאן למדו חכמים לזמן ק"ש בערבין בריש פירקין הא כל הדברים שוין אבל הרוצה לפרש שיהא כל דברי חכמים קיימים יסמוך על דברי רבינו הגדול ז"ל בזה וכך עיקרן של דברים שזמן ק"ש לקיים מצות חכמים עד חצות ואם עבר עליו חצות לילה בשינה או בפשיעה אחרת חייב מיתה אבל קורא הוא עד שיעלה עמוד השחר ואפילו לכתחלה דודאי לילה הוא לכל דבר משעלה עמוד השחר נעשה יום לכל דבריו ואעפ"כ כיון דכתב רחמנא בשכבך ולא כתב בבקר ובערב היה ר' שמעון אומר משום ר"ע שיוצא ידי חובתו של לילה בדיעבד דהא איכא אינשי דגנו בההיא שעתא ואף על גב דמיעוטא הוא כיון דאפקיה רחמנא בלשון יחיד משמע בשכבך דידך כדדרשינן בפ' היה קורא בלכתך דידך וכיון דאיכא אינשי דגנו ואיהו נמי לא קרא עדיין מצי קרי עד הנץ החמה ומכאן ואילך ליכא דגני ואי משום בני מלכים נעורין הם במטתן ואינן רוצין לעמוד עד שלש שעות ואפשר שלא אמרו כן אלא כשבטל באונס והיינו דקתני שתי פעמים ביום ופשטי' בגמרא לעולם יממא הוא כלומר שאין זמנה של ק"ש דערבין אלא

#### מלחמת ה' מסכת ברכות דף ב עמוד א

גם לרבנו יונה שה אינו חיוב

תניא נמי הכי ותיקין היו גומרין אותה עם הנץ החמה כדי לסמוך גאולה לתפלה. כלומר קודם הנץ החמה וכדאמרינן ע"ש עם חשיכה ואינו רצונו לומר חשיכה ממש אלא קודם חשיכה ואמר מורי הרב נר"ו שאע"פ שהותיקין היו קורין אותו סמוך להנץ החמה אפי' הכי מודו דזמן התחלת קריאתה קודם הוא דהלכה כאחרים שאמרו משיראה את חבירו ברחוק ארבע אמות דהא רב הונא דהוא בתרא פסק כוותייהו ואביי נמי הכי סבירא ליה שלא בא אביי לחלוק על הפסק שפסק רב הונא אלא שאמר שהותיקין מתוך שהיו מדקדקין במצות והיו רוצים לסמוך גאולה לתפלה היו גומרין אותה עם הנץ החמה כדי שיתפללו מיד כשתנץ החמה ויסמכו גאולה לתפלה ואם היו מתחילים לקרותם מיד כשיכיר את חבירו היה הרבה בין זה השיעור ובין הנץ החמה והיה להם להתאחר אחר ק"ש ולהמתין עד שתנץ החמה ונמצא שלא היו יכולין לסמוך גאולה לתפלה ומתוך כך היו צריכין לקרותה סמוך להנץ החמה אבל לאדם אחר שאינו חושש לסמיכות גאולה לתפלה מודה שיוכל לקרותה לכתחלה משיראה את חבירו ברחוק ד' אמות ויכירנו וקודם לכן אין לו לקרות אלא בדיעבד א"נ בשעת הדחק שקורא אותה אחר שעלה עמוד השחר כדכתבי' לעיל. הנה למדנו שיש בזמן התחלת ק"ש שני זמנים לדברי הכל הראשון אחר שעלה עמוד השחר בדיעבד כגון בשעת הדחק והשנית זמן קריאתה לכתחלה והוא משיראה את חבירו ברחוק ארבע אמות ויכירנו כדכתבי' וכמו כן יש שני זמנים בסוף הזמן אחד לכתחלה ואחד בדיעבד ואפילו לותיקין האחד לכתחלה והוא עד שתנץ החמה והשנית בדיעבד והוא עד ג' שעות כר' יהושע וראיה לדבר דאין זמנה לכתחלה אלא עד הנץ החמה בלבד מדתנן בפרק מי שמתו (ד' כב ב) ירד לטבול אם יכול לעלות ולהתכסות ולקרות עד שלא תנץ החמה יעלה ויתכסה ויקרא ואם לאו יתכסה במים ויקרא אלמא משמע דמש"ה הצריכוהו לקרות במים כדי שלא תעבור זמנה ואם איתא דזמנה לכתחלה אחר הנץ החמה למה הצריכו אותו לקרותה במים אלא ודאי מפני כך אמרו יתכסה במים ויקרא ולא חששו למה שאינו סומך גאולה לתפלה מפני שראוי לחוש יותר שתנץ החמה בינתים ויעבור זמן ק"ש לכתחלה ואף על פי שאינו סומך גאולה לתפלה שהרי אח"כ יש לו לעלות ולהתכסות ואין לך הפסקה גדולה מזו אפי' הכי רצו חכמים שיקרא ק"ש בזמנה והיינו קודם הנץ החמה משיסמוך גאולה לתפלה הרי נראה מכאן בהדיא שזמנה לכתחלה עד סוף הנץ החמה ובדיעבד עד שלש שעות כר' יהושע דהא איפסיקא הלכתא כותיה וא"ת מנין לנו דותיקין סוברין דזמן ק"ש לכתחלה אינו אלא עד (סוף) הנץ דלמא ס"ל דאפי' אחר הנץ הוא זמנה לכתחלה ומה שהיו מדקדקים וקורין קודם הנץ לא היו עושין זה מפני שאין זמן ק"ש לכתחלה אח"כ אלא מפני שזמן התפלה הוא כשתנץ החמה והיו צריכין להתפלל מיד היו מדקדקין וגומרין אותה עם הנץ החמה כדי שיסמכו גאולה לתפלה ולעולם זמן ק"ש הוא אפי' אחר הנץ לכתחלה דייראוך עם שמש יכולין הם לפרשו גבי ק"ש כמו גבי תפלה שהכל היא בכלל יראה וי"ל דבהכרח אנו למדים מדברי ותיקין דס"ל דסוף זמן ק"ש אינה אלא עד הנץ החמה לכתחלה דמסתמא לשון ייראוך עם שמש אינו רוצה לומר בזריחת השמש דוקא אלא לאחר שנתפשט השמש בעולם כדאמרינן גבי תפלת (המנחה) (שבת קיח ב) א"ר יוסי יהא חלקי עם מי שמתפלל (אותה) עם דמדומי חמה ודאי ר"ל בעוד שהשמש על הארץ עדיין ואם איתא שזמן ק"ש לכתחלה אחר הנץ כיון שזמן תפלה אינה בתחלת זריחת השמש דוקא למה היו צריכין להטריח ולדקדק כל כך מפני סמיכת גאולה לתפלה הרי אפי' בלא זה הדקדוק יכולין לסמוך שאע"פ שיקרא ק"ש אחר הנץ מעט עדיין הוא זמן תפלה לכתחלה ויוכל לקרות ק"ש אח"כ ולסמוך גאולה לתפלה אלא ודאי אף על פי שזמן תפלה אחר הנץ החמה הוא זמן ק"ש אינו מהנץ ואילך ומפני שלא יעבור זמן ק"ש דלכתחלה היו מדקדקין שיקראו ק"ש בעונתה קודם הנץ ושיגיעו לגאל ישראל בהתחלת הנץ שמשם ואילך זמן תפלה ויסמכו גאולה לתפלה וא"ת מנין לנו דותיקין סוברין כר' יהושע דבדיעבד יוצא עד שלש שעות דדילמא ס"ל דאפי' בדיעבד אינו יוצא מהנץ החמה ואילך י"ל דבהכרח למדנו גם זה מדבריהם שסוברים דבדיעבד יוצא אחר הנץ מדחזינן שהיו גומרין אותה עם הנץ החמה ואם איתא דאינו יוצא בדיעבד אחר הנץ היאך היו מצמצמין כ"כ שיגמרו אותה עם הנץ החמה ממש היה להם לחוש שמא יעבור זמן ק"ש ולא היו מכניסין ק"ש בספק כזה אלא ודאי ס"ל דבדיעבד יוצא אחר הנץ ולפיכך היו מצמצמין כ"כ שהיו חושבין אפי' אם נטעה פעם אחת בשיעור לא נחוש שאע"פ שעבר זמן ק"ש דרבנן עדיין לא עבר זמן ק"ש של תורה שזמנה בדיעבד עד ג' שעות:

רבינו יונה על הרי"ף מסכת ברכות דף ד עמוד ב

## מקורות בקבלה:

תנינן: אין מפסיקין בין גאולה לתפלה, כמה דלא מפסיקין בין תפלה של יד לתפלה של ראש, דבעי למחזי דכלא חד, והא אוקמוה.

זוהר חלק א דף רה/ב

אמר רעיא מהימנא: בוצינא קדישא, בגין דא (שתפילת ערבית רשות כמבואר שם קודם) בשאר צלותין איהו חובה (שאר התפילות הן חובה, ומהי חובתן?), דשטר חוב עלייהו לסמכא לה בצדיק חי עלמין (לסמוך את התפילה שהיא מלכות לגאולה שהיא ביסוד), דביה כל הסומך גאולה לתפלה אינו נזוק בכל אותו יום. ובמאי סמיכת על יסוד? בדרועא ימינא, הה"ד חי יי' שבי עד הבקר (והיינו אם יגאלך טוב יגאל, שרות היתה מלכות ובועז יסוד כמבואר בזוהר, וחיבורם נקרא "טוב").

רעיא מהימנא ספר במדבר פרשת פנחס דף רמב/ב

וצריך אני לעוררך על עיקר גדול: דע כי בהתאחד מידת אל ח"י במידת אדנ"י אזי מידת אדנ"י יושבת על כיסא המלכות ומושלת על כל הנבראים, וכשא"ל ח"י נבדל ומסתלק ממנה אזי מידת אדנ"י, שנקרא שכינה, הולכת בגלות תחת שאר ממשלות וכוחות נכריות, והסוד: ושפחה כי תירש גבירתה (משלי ל, כג). לפיכך אמרו: צריך לסמוך גאולה לתפילה, כי סוד גאולה אל ח"י, וסוד תפילה אדנ"י, ובהיותם שניהם סמוכים זה לזה אזי הכול בייחוד בשלימות ובברכה, וסימן: סומך ה' לכל הנופלים (תהלים קמה, טו). ואומר: נפלה לא תוסיף קום (עמוס ה, ב). ולפיכך צריכים ישראל להתכוון בכל יום כוונה גדולה לסמוך גאול"ה לתפיל"ה, כדי שיתחברו ויתאחדו שני שמות הללו. וכשמגיע אדם בברכת אמת ויציב לגאל ישראל, צריך להתכוון בלבו סוד גאולה זו מה היא, והיאך סומך אותה לתפילה כשמתחיל 'אדנ"י שפתי תפתח', כי בכאן הוא העיקר הגדול. ואותו חכם שהיה משתבח שפעם אחד סמך גאולה לתפילה, אל יעלה בדעתך כי שאר הימים היה מפסיק ומספר בין גאולה לתפילה והיה עובר עבירה; חלילה חלילה לה' אלהינו, וחלילה לחסידיו ועבדיו הקדושים מעשות כדבר הזה. אלא סוד סמיכות גאולה לתפילה, שהיה מתכוון בברכת אמת ויציב להמשיך כל הצינורות ולייחד כל הספירות עד שתגיע המשכות כל הצינורות אצל חתימת גאל ישראל, וכשהתחיל אדני שפתי תפתח, נח כוח א"ל חי במידת אדנ"י ונתאחדו הספירות על ידי חכם זה:

וזהו דבר גדול שצריך מחשבה נכונה, להמשיך כל הצינורות ולסדר כל הספירות עד שיגיעם כולם למידת אל ח"י, ויריקו כולם במידת אדנ"י. ולפי שדבר גדול כזה אין כוח ביד האדם להתכוון בו ולעשותו בכל יום, הוצרך לומר 'פעם אחת סמך גאולה לתפילה'. לפי שהסמיכה הזאת בדיבור ובמעשה היתה, שהיה יודע לכוון אל הכוחות ולהמשיך השפע דרך הצינורות עד שהגיעם כולם לאל ח"י, ומשם הריק בשם אדנ"י. וזהו סוד סמיכת גאולה לתפילה, וסימן: סמוכים לעד לעולם עשויים באמת וישר (תהלים קיא, ח). ולפי שסוד גאולה ותפילה הוא סוד אל ח"י אדנ"י, והוא סוד זכור ושמור, אמרו ז"ל: אילו שמרו ישראל שבת אחת כהלכה מיד נגאלין. וזהו טעם ברור שיהיו סומכים כל ישראל זכור אצל שמור, שזהו סוד סומך גאולה לתפילה.

ואם תאמר: מדוע לא נגאלו ישראל אותו היום שסמך אותו החכם גאולה לתפילה? דע כי אדם אחד אינו יכול לסמוך אלא כפי שיעור אדם, אבל אם כל ישראל היו סומכין כפי שיעור כל השלמות והמילוי המספיק להתחבר ולהתאחד גאולה בתפילה, אז היו נגאלין כולן. וסוד סמך גאולה לתפילה בסוד אל ח"י אדנ"י הוא סוד הגואל משחת חייכי, המעטרכי חסד ורחמים, המשביע בטוב עדיך, תתחדש כנשר נעורייכי (שם קג, ה):

ספר שערי אורה - הקדמה

והנה בזה תבין סוד סמיכת גאולה לתפילה באמיתות, כי כל גאולה הוא ביסוד, ותפילה במלכות כנז' בזהר. וא"כ קשה, איך גאולה שהוא יסוד הוא למטה בהיכל ק"ק של בריאה, והתפילה שהיא מדה שהיא מלכות הוא למעלה באצילות. אך יובן במה שביארנו כי גאולה הוא יותר למעלה, רק שהוא מוריד הארה מלמעלה למטה, ומעלה את התפלה שהיא מלכות למעלה באצילות. והנה בעלות המלכות שהיא נקראת תפלה למעלה, הנה העליה הראשונה היא במלת ברוך, ביסוד דז"א, כמ"ש בעז"ה, וזהו סמיכת גאולה לתפלה ממש. גם היכל ק"ק דבריאה נקרא ברוך, ברבויא דברכאן כדפירש בזוהר וכמ"ש בעז"ה, על ידי הארה העליונה מיסוד עליון הנקרא ברוך. ודקדקו רז"ל באמרם כל הסומך גאולה לתפלה, ולא תפלה לגאולה, כי כן ראוי להיות שנסמוך ונעלה את התפלה עם הגאולה. אך מתורץ עם הנ"ל, כי תחלה אנו מורידין הארת הגואל לתתא עם המלכות, וזהו סמיכת גאולה לתפלה. אח"כ עולה התפלה עד הגאולה עצמה במקומו, ולא בסוד סמיכות לבד, שהיא הארה, אלא עצמות הגאולה:

ספר פרי עץ חיים - שער הקריאת שמע - פרק כט:

שם מאי והטוב בעיניך עשיתי אמר ר"י אמר רב שסמך גאולה לתפלה. נראה לי דהכי פירושו דכלפי מה שאמר לו ישעיה שנגזר עליו מיתה על שלא עסק בפריה ורביה והיינו משום דכל מי שאינו עוסק בפריה ורביה כאילו ממעט הדמות של מעלה לגרום פירוד בין הדבקים במדות העליונות כדאיתא ביבמות [ס"ג ע"ב] ומש"ה התפלל ואמר והטוב בעיניך עשיתי שסמך גאולה לתפלה וזהו ענין הזיווג עצמו במדות העליונות כידוע בספר הזוהר ובספרי המקובלים, כן נראה לי נכון:

פני יהושע מסכת ברכות דף י עמוד ב

בין גאולה לתפילה, אחר אומרך אדני שפתי תפתח, תכוין לקבל תוספות הרוח מעלמא דדכורא, שהוא יום השבת כנ"ל, כי הרוח שמקבלת בלילה היא מנוקבא, ולכן בין גאולה לתפילה, תכוין תוספות הרוח:

ספר פרי עץ חיים - שער השבת - פרק יט:

והנה בזה יובן ענין סמיכות גאולה לתפלה הנז' בדברי רז"ל כי דבר זה צריך ביאור לפי שנודע כי כל גאולה הוא ביסוד וכל תפל' במל' וא"כ קשיא היאך אפשר לומר שהגאולה שהיא ביסוד היא למטה בהיכל קה"ק אשר עתה הוא מקומו בתהלות לאל עליון כנז' והתפלה שהיא המלכות היא למעלה באצילות כי כל עמידה היא באצילות:

אמנם ביאורו יובן עם הנז"ל כי הגאולה הזו היא למעלה באצילות ביסוד הנז' אמנם הוא מוריד הארתו למטה בבריאה אל המלכות הנק' תפלה אשר שם למטה וע"י סמיכות הזה עולה המלכות הנק' תפלה מן הבריאה אל האצילות כנ"ל. והנה העליה הראשונה של המלכות הנק' תפלה היא במלת ברוך שבברכ' אבות כמו שית'. והנה זה הברוך הוא ביסוד דז"א כמשי"ת שם והרי נתבאר היטב ענין סמיכות גאולה לתפלה ממש. ועוד כי הנה גם היכל קה"ק דבריאה נקרא ברוך ברבוייא דברכאן כנז' בזוהר פ' פקודי וכמשי"ת בע"ה כי נתרבה בברכאן ע"י הברכות הנמשכות שם מן יסוד דז"א דאצילות הנקרא ברוך ג"כ. ובזה יובנו דברי רז"ל שאמרו כל הסומך גאולה לתפלה כו' והיה צ"ל כל הסומך תפלה לגאולה שכן הוא האמת שצריך לסמוך ולעלות ולחבר את התפלה שהיא המלכות למעלה עם הגאול' שהוא היסוד. אמנם יובן עם הנז' שהנה בחחילה אנו מורידין הארת היסוד הנקרא גאולה למטה אל המל' הנקרא תפלה העומד' בבריאה וזהו ממש סמיכות גאולה לתפלה ואח"כ עולה התפל' למעל' עם הגאולה באצילות ואז איננו סמיכות והארה בלבד רק גאולה עצמיות ולא סמיכות לבד וכבר נת"ל בדרוש הקדיש של הודו לה' כו' ענין סמיכות גאול' לתפל' היטב ושם נתבאר כי לסיבה זו לא נתקנו לומר קדיש כאן כיון שהוא באמצע הבריאה אל עולם האצילות וא"כ היה ר"ל קדיש ע"ד שתקנו לומר קדיש בין עולם ועולם ושם נתבאר באורך טעמו של דבר. וקיצור של דבר הוא כי בכל עולם ועולם המלכות ש"ע העליון מתלבשת החלק העשירי התחתון שבה שהיא המל' של המל' בכתר שבעולם שלמטה ממנו אבל המלכו' שבעול' האצילות כל הי"ס שבה כולם יורדים ומתלבשים בכסא הכבוד שהוא בראש הבריאה בהיכל קה"ח שבה ואין לך סמיכות גדולה מזה. ולכן אין צ"ל כאן קדיש כדי להעלות את הבריאה בעולם האצילות כי הרי היא נקשרת עם המל' דאצילות לגמרי וז"ס סמיכות גאולה לתפלה שהיא עולם הבריאה במלכות דאצילות:

שער הכוונות - דרושי כוונות קריאת שמע דרוש ח

חי ה' שכבי עד הבקר, עד דייתי צפרא ונהירו דפורקנא:

בשעתא דאתפליג ליליא, איהי איתערת לגביה, כדין הקב"ה אעיל בגינתא דעדן, עם צדיקייא, לאשתעשעא באורייתא בגינתא דעדן, עד יומא כדין אתי גואל. אימתי, בזמנא דישראל מצלן צלותא, וסמכין גאולה לתפלה. וישראל שריין על ארעא קדישא. וכד לא סמיך גאולה לתפלה, אז לא סמיך דא לדא, ואזלת בגלותא:

והנה הגואל עובר אשר דבר בועז, דא איהו גואל קרוב, יתיר קרוב לפורקן, סגי קרוב לעלמא דאתי, וימינא עילאה:

זהר חדש מדרש רות

פעם אחד באתי אליו, זכרונו לברכה, וספר לי, שזה בסמוך היה אצלו רב אחד, ודבר עמו ואמר לפניו תורה, (היינו שרבנו, זכרונו לברכה, אמר לפני הרב הנ"ל תורה). ולא זכיתי, שיחזר ויאמר אותה התורה לפני, רק אלו הדבורים שמעתי מפיו הקדוש, שספר לי, שאמר אז מענין בעז ורות, שבעז ורות הם סוד סמיכת גאולה לתפלה, כי בעז הוא בחינת גואל, כמו שכתוב (רות ג): "כי גואל אנכי" וכו', ורות היא בחינת תפלה, כמו שאמרו רבותינו, זכרונם לברכה (ברכות ז:): 'למה נקרא שמה רות, שיצא ממנה דוד, שרוה להקדוש ברוך הוא בשירות ותשבחות'. והיה מובן מדבריו, זכרונו לברכה, שגלה בזה תורה גבוה, אך לא זכיתי לשמעה:

ליקוטי מוהר"ן מהדורא תנינא סימן קב

ודע עוד כי אלו ג' ברכות, דהיינו ברכת יוצר אור אהבה רבה אמת ויציב הם באים על ג' הנהגות. ההנהגה הראשונה היא הנהגת סדר עולם, השנית היא הנהגת שכלית ודבר זה למעלה מן הטבע, הנהגה הג' הוא הנהגה שלא בטבע מה שמחדש נסים ונפלאות וזהו הנהגה שלישית, ולא תמצא הנהגה יותר מאלו שלשה, האחת היא הנהגה בסדר הטבעי, השניה הנהגה בסדר השכלי הג' היא הנהגה שלא בטבע. ולכך כנגד זה ג' ברכות, יוצר המאורות הנהגה של המאורות בסדר הטבע, ואחר כך על התורה היא הנהגה שכלית, הנהגה ג' היא הנהגה שלא בטבע כמו שהיה יציאת מצרים ובכולם הש"י אחד ואין משותף עמו זולתו, והנהגה השלישית היא הנהגה שלא בטבע שייך אחר ק"ש כמו שהתבאר. אמנם בלילה צריך שמירה ונתקן על זה ברכה רביעית בלילה יותר מביום, לפיכך תקנו השכיבנו שכל הברכה מדברת בשמירה. ודוקא אחר גאולה, כי הגאולה הוא שגואל אותו מרשות אחר, והשמירה הוא שפורש סוכת שלומו עליהם אח"כ עד שאי אפשר להרע לו אחר, וכמו שעשה הש"י אחר שגאלם ממצרים היה פורס ענני כבוד עליהם ושמרם. ודבר זה עוד יותר עליון, ולפי דעתי כי זה נגד מה שכתוב אצל הגאולה (שמות ו') ולקחתי אתכם לי לעם שזהו הגאולה בעצמה ואמר והייתי לכם לאלהים, כי מה שהש"י פורס סוכת שלומו עליהם בזה הוא ית' לאלהים להם עד שאין אחר רשאי ליגע בהם והרי והייתי לכם לאלהים כתיב אחרון לכל, וכנגד זה תקנו ברכת השמירה כאשר פורש סכת שלומו עלינו כי כאשר הם תחת כנפיו הנה הוא לאלהים עליהם. והיינו שאמרו (ברכות ד' ע"ב) כיון דתקנו רבנן השכיבנו כגאולה אריכתא דמיא, דודאי דבר זה גאולה אריכתא שהוא כנגד והייתי לכם לאלהים שהוא ג"כ מענין הגאולה, ובודאי גאולה אריכתא היא כי מה היה שגאלם מן רשות אחרים אם לא ישמור אותם ג"כ שלא יזיקו להם אחרים הרי אחרים מושלים עליהם, ולפיכך בערב מברך שתים לאחריה אמת ואמונה והשכיבנו.

 מהר"ל, ספר נתיבות עולם א - נתיב העבודה - פרק ז

וראה והבן כשרצה הש"י לגאול את ישראל ממצרים חיבר מדת א"ל ח"י הנקרא גאולה למדת אדני הנקרא תפלה וזהו ויאנחו בני ישראל מן העבודה ויזעקו וכתיב וירא אלהים את בני ישראל וידע אלהים. והיסוד, וגם אני שמעתי את נאקת בני ישראל אשר מצרים מעבידים אותם ואזכור את בריתי, והנה היסוד גאולה ואדנ"י תפלה. ולפעמים מלת אדני נקרא גואל כי בהתחבר אל חי עם אדני שהוא סוד הגאולה לתפלה הרי מלת אדני שהיא תפלה מתמלאת משפע הגאולה אז גם מלת אדני נקראת גאולה ופועלת גאולה בשליחות אל חי ומצלת הצדיקים וגואלת אותם מכל פגע ומחלה, ובאותה שעה נקרא המלאך הגואל שלפי שמלת אדנ"י הנקראת תפלה היתה הולכת עם ישראל בשליחות א"ל ח"י. הלא תראה שהמדה הזאת היתה מהלכת עם יעקב אבינו ע"ה לגאול אותו מכל מיני פורעניות זהו שאמר יעקב המלאך הגואל אותי מכל רע יברך את הנערים ומה שקורא (אותו) המדה זו מלאך לפי שאינה פועלת פעולה לגאול אלא בשליחות א"ל ח"י שהרי היא עצמה צריכה גאולה שכן ארז"ל גלו למצרים שכינה עמהם ולכן כשאדנ"י פועל גאולה הוא בשליחות א"ל ח"י, ולכן נקרא המלאך הגואל השליח בשם משלחו. אך אדנ"י לעולם תפלה כי דרך שם עוברת התפלה, והעיקר כי מדת היובל למעלה היא הבינה והיא הגאולה השלימה, ומהבינה מקבל א"ל ח"י שפע הגאולה ומביא גאולה לעולם כמו שמקבל מהבינה כח חיים. ועתה אומר לך אדני שפתי תפתח היא תפלה תסמוך אותה לגאל ישראל הוא יסוד שהוא הגאולה וע"ז נקרא היסוד א"ל ח"י בעבור שמקבל כח חיים מהבינה הנקרא יובל, אשר משם נגאלו ישראל ויצאו ממצרים שנאמר וחמושים עלו בני ישראל מארץ מצרים חסר ו' אלו חמשים שערי בינה וכן הוא אומר יובל היא שנת החמשים שנה וכתיב גאולה תהיה לו וביובל יצא, וכתיב ובכל ארץ אחוזתכם גאולה תתנו לארץ, ומהיובל תמשך הגאולה לא"ל חי לגאול את הצדיקים בשעה שהוא סמוך לא"ל ח"י מדת אדנ"י, היא תפלה אריכתא מכל מקום נשלם התפלה.

ספר הפליאה (מיוחס לבעל ספר הקנה, ויש מיחסים לאביו של רבי נחוניה בן הקנה. ומהם שמיחסים אותו לרבי אביגדור קרא מפראג)

## 

### תלמוד ירושלמי (וילנא) מסכת ברכות פרק א הלכה א

...תני הקורא קודם לכן לא יצא ידי חובתו אם כן למה קורין אותה בבית הכנסת אמר רבי יוסי אין קורין אותה בבית הכנסת בשביל לצאת ידי חובתו אלא כדי לעמוד בתפילה מתוך דבר של תורה.

### תלמוד בבלי מסכת ברכות דף יג עמוד ב

תנו רבנן: שמע ישראל ה' אלהינו ה' אחד - זו קריאת שמע של רבי יהודה הנשיא. אמר ליה רב לרבי חייא: לא חזינא ליה לרבי דמקבל עליה מלכות שמים. אמר ליה: בר פחתי! בשעה שמעביר ידיו על פניו מקבל עליו עול מלכות שמים. חוזר וגומרה, או אינו חוזר וגומרה? בר קפרא אומר: אינו חוזר וגומרה, רבי שמעון ברבי אומר: חוזר וגומרה. אמר ליה בר קפרא לרבי שמעון ברבי: בשלמא לדידי דאמינא אינו חוזר וגומרה - היינו דמהדר רבי אשמעתא דאית בה יציאת מצרים, אלא לדידך דאמרת חוזר וגומרה, למה ליה לאהדורי? כדי להזכיר יציאת מצרים בזמנה.

### תלמוד ירושלמי (וילנא) מסכת ברכות פרק א הלכה ה

רבי זעירא בשם רבי אמי ביומי דרבי יוחנן הוינן נפקין לתעניתא וקרוי שמע בתר תלת שעין ולא הוה ממחי בידן. רבי יוסי ורבי אחא נפקין לתעניתא אתו ציבורא ומקרי שמע בתר תלת שעין. בעא רב אחא מחויי בידן. א"ל ר' יוסי והלא כבר קראו אותה בעונתה כלום קורין אותה אלא כדי לעמוד בתפילה מתוך ד"ת. א"ל מפני ההדיוטות שלא יהו אומרים בעונתה הן קורין אותה.

### תלמוד בבלי מסכת ברכות דף יד עמוד ב

ואמר **רבי יוחנן**: הרוצה שיקבל עליו עול מלכות שמים שלמה – [טו ע"א] יפנה ויטול ידיו, ויניח תפילין ויקרא קריאת שמע ויתפלל, וזו היא מלכות שמים שלמה. אמר רבי חייא בר אבא אמר רבי יוחנן: כל הנפנה ונוטל ידיו ומניח תפילין **וקורא קריאת שמע ומתפלל** - מעלה עליו הכתוב כאלו בנה מזבח והקריב עליו קרבן, דכתיב: ארחץ בנקיון כפי ואסובבה את מזבחך ה'....

### תלמוד בבלי מסכת ברכות דף מב עמוד א

אמר רב: הרגיל בשמן - שמן מעכבו. אמר רב אשי, כי הוינן בי רב כהנא אמר לן: כגון אנן דרגילינן במשחא - משחא מעכבא לן. ולית הלכתא ככל הני שמעתתא, אלא כי הא דאמר רבי חייא בר אשי אמר רב, שלש תכיפות הן: תכף לסמיכה שחיטה, תכף לגאולה תפלה, תכף לנטילת ידים ברכה. אמר אביי, אף אנו נאמר: תכף לתלמידי חכמים ברכה, שנאמר: ויברכני ה' בגללך. איבעית אימא מהכא, שנאמר: ויברך ה' את בית המצרי בגלל יוסף.

### שמות רבה (וילנא) פרשה כב

...ולמה צריך להזכיר קריעת ים סוף באמת ויציב לפי שכיון שקרע להם את הים האמינו בו שנאמר ויאמינו בה' ובמשה עבדו, ובזכות האמנה שהאמינו זכו לומר שירה ושרתה עליהם שכינה, שכן כתיב אחריו אז ישיר משה לכך צריך אדם לסמוך גאולה לתפלה כשם שהם הסמיכו שירה אחר האמנה והקריעה, וכשם שהן טהרו לבם ואמרו שירה שכן כתיב וייראו העם את ה' ויאמינו ואח"כ אז ישיר כך צריך אדם לטהר לבו קודם שיתפלל וכן איוב אמר (איוב טז) על לא חמס בכפי ותפלתי זכה...

### פסיקתא זוטרתא (לקח טוב) בראשית פרק כח

אלו ג' תפלות כנגד הקרבנות, תפלת השחר כנגד תמיד של שחרית, תפלת המנחה כנגד תמיד של בין הערבים, תפלת הערב אין לה קבע, ואמרינן במס' ברכות מאי אין לה קבע, אינה קבע, ואעפ"כ הוא לנו קבע, שלא לבטל קריאת שמע של ערבית, וכדי שיהא סומך גאולה לתפלה, וכנגד מי, כנגד אברים ופדרים שלא נתעכלו מבערב מתעכלים כל הלילה, שנאמר הוא העולה על מוקדה על המזבח כל הלילה עד הבקר (ויקרא ו ב):

#### 

## סמיכת גאולה לתפלה

גרסינן, ברכות ד, ב: "אמר מר קורא קריאת שמע ומתפלל מסייע ליה לר' יוחנן דאמר ר' יוחנן איזהו בן העולם הבא זה הסומך גאולה לתפלה של ערבית. רבי יהושע בן לוי אומר תפלות באמצע תקנום במאי קא מפלגי איבעית אימא קרא איבעית אימא סברא איבעית אימא סברא דר' יוחנן סבר גאולה מאורתא נמי הוי אלא גאולה מעלייתא לא הויא אלא עד צפרא וריב"ל סבר כיון דלא הויא אלא מצפרא לא הויא גאולה מעלייתא ואיבעית אימא קרא ושניהם מקרא אחד דרשו דכתיב בשכבך ובקומך ר' יוחנן סבר מקיש שכיבה לקימה מה קימה קריאת שמע ואח"כ תפלה אף שכיבה נמי ק"ש ואח"כ תפלה ריב"ל סבר מקיש שכיבה לקימה מה קימה קריאת שמע סמוך למטתו אף שכיבה נמי ק"ש סמוך למטתו. מתיב מר בריה דרבינא בערב מברך שתים לפניה ושתים לאחריה ואי אמרת בעי לסמוך הא לא קא סמך גאולה לתפלה דהא בעי למימר השכיבנו אמרי כיון דתקינו רבנן השכיבנו כגאולה אריכתא דמיא". ויש לעמוד על כמה נקודות ביחס לסוגיא:

א) עיין בתוספות שהכריעו להלכה כר"י דברייתא מסייע ליה, והביאו שכן אף פסק בה"ג. ועיין ברמב"ם, פ"ז מהלכות תפלה הי"ח, שאף הוא פסק כך: "והמתחנן אחר תפלת ערבית הרי זה משובח ואף על פי שמברך השכיבנו אחר גאל ישראל אינה הפסק בין גאולה לתפלה והרי שתיהן כברכה אחת ארוכה". וצריך עיון, לפי שיטות אלו מדוע השתנתה סמיכת גאולה לתפלה ערבית משחרית, דבבקר אין אנו מפסיקין בקדיש ואילו בערבית אומרים קדיש בין גאולה לתפלה. כך הוא מנהגנו מימות אביי ורבא, ומעולם לא שמענו שמי שיהא יחלוק על נוהג זה ויאסור את אמירת הקדיש. כן גם פסק הרמב"ם בהלכות תפלה, פ"ט ה"ט: "בערב וכו' ומתחיל לפרוס על שמע ואומר קדיש ואח"כ הכל עומדין ומתפללין בלחש". אך צריך להבין, אם אמנם הלכה כר' יוחנן, מאי שנא ערבית משחרית?

ב) עוד צריכים להבין דברי הגמרא, "השכיבנו כגאולה אריכתא דמיא". והלא השכיבנו אינה עוסקת כלל בגאולה, כי אם בבקשה פרטית, עבור צרכי יחידים, וכיצד ניתן לקשרה עם ברכה על גאולת כנסת ישראל?

ג) עוד יש להבין בשיטת הרמב"ם, דכתב בפ"א מהלכות ברכות הט"ז: "והעונה אחר ברכה שהיא סוף ברכות אחרונות הרי זה משובח כגון אחר בונה ירושלים בברכת המזון ואחר ברכה אחרונה של ק"ש של ערבית וכן בסוף כל ברכה שהיא סוף ברכות אחרונות עונה בה אמן אחר עצמו". הרמב"ם דייק, כי עונה אמן אחר עצמו רק בגאולה ערבית ולא בשחרית. מובן שאפשר לפרש זה בשני אופנים: א) בערבית ישנן שתי ברכות לאחריה; ממילא לפי שיטת הרמב"ם, המברך מתחייב בעניית אמן אחר עצמו. ברם בשחרית אין לנו אלא ברכה אחת, ולכן אינו מתחייב, וכמו שאינו עונה בסיום ברכה אחת מעין שלש. כן פירש ה"כסף משנה". אולם יש לפרש את הרמב"ם בדרך אחרת: ב) כי באמת ברכת גאולה נחשבת אחרונה משום שמצטרפת לברכות שלפניה, כמו ישתבח המצטרפת לברוך שאמר, משום שלאחרונה יש זיקה לראשונה. אלא שפסק הרמב"ם כי אין עונים אמן אחר גאל ישראל מבוסס על דין הפסק, דענייה זו תפסיק בין גאולה לתפלה. ובכן, למרות ההלכה, כי ברכת גאל ישראל נחשבת כברכה אחרונה בסדר ברכות, אין עונים אמן אחריה. אך לפי זה צריך עיון מדוע הצריך עניית אמן אחרי עצמו בערבית. הלא פסק כר"י דגם ערבית בעי סמיכת גאולה לתפלה, ומאי שנא?

ד) עוד דבר אחד צ"ע בדברי הרמב"ם לפי ההסבר השני. דיעויין בפ"ט מהלכות תפלה ה"א שכתב: "סדר תפלות הציבור כך הוא וכו' ומתחיל ופורס על שמע בקול רם והם עונים אמן אחר כל ברכה וברכה והיודע לברך ולקרות עמו קורא עד שמברך גאל ישראל". והנה מעיקרא דדינא, לענין שהקהל יצא ידי חובתו בברכת ק"ש, אין צורך בעניית אמן, כמבואר בהלכות ברכות פ"א הי"א: "כל השומע ברכה מן הברכות מתחלתה ועד סופה ונתכוון לצאת בה ידי חובתו יצא ואע"פ שלא ענה אמן וכו'". הרי שאין הענייה מעכבת ביציאה ידי חובה. אם כן, מה שהקהל עונה הוא לכאורה משום חובת עניית אמן אחרי ברכה כמבואר בהי"ג שם: "כל השומע אחד מישראל מברך ברכה מכל הברכות כולן אע"פ שלא שמע הברכה כולה מתחלתה ועד סופה ואע"פ שאינו חייב באותה ברכה חייב לענות אמן וכו'". מכיון שהרמב"ם קבע שיש לענות אמן אחר כל ברכה מברכות ק"ש - וכנראה שברכת גאל ישראל בכלל - למען קיום זה, נמצא כי קיום עניית אמן אינו נחשב כהפסק בין גאולה לתפלה. אם כן, מאי שנא עניית אמן אחרי ברכת הש"צ שמותרת, מאמירת אמן אחרי ברכת עצמו שאסורה מטעם הפסק?

ה) עיין בתוספות על אתר (ברכות ד, ב, ד"ה דאמר) שהתייחסו לשיטת רב עמרם גאון, וכתבו: "ומיהו בסדר רב עמרם פירש מה שאנו אומרים קדיש בין גאולה לתפלת ערבית לאשמעינן דלא בעינן מסמך גאולה דערבית לתפלה משום דתפלת ערבית רשות וכו' ואי תימא קשיא הלכתא אהלכתא דקיימא לן תפלת ערבית רשות והכא פסקינן כרבי יוחנן צריך לומר דאפילו אי סובר רבי יוחנן כרב דאמר רשות הוא מ"מ מחייב לסמוך, אם כן גם לנו יש לסמוך".

דברי רב עמרם גאון טעונים ביאור. ראשית, אם הוא פוסק דלא כר"י אלא כריב"ל, הלא היה צריך להנהיג את הסדר של תפלות באמצע תקנום, להתפלל ואח"כ לקרות שמע, כמבואר בגמרא לדעת ריב"ל הסובר כי לא בעינן סמיכת גאולה לתפלה, בניגוד לשיטת ר' יוחנן המצריכה, ולפיכך קובע כי בערבית קורא אדם את שמע ומסמיך לה תפלתו. ברם, מעולם לא שמענו, כי הגאונים פסקו כי תפלות באמצע; נמצא, שגם הם פוסקים כר"י. אם כן, מדוע הכריזו כל כך, שאין אנו מצריכים סמיכת גאולה לתפלה מחמת אופייה של ערבית הנשארת תפלת רשות? שנית, יש להבין דבריו, "לאשמעינן דלא בעינן מסמך גאולה דערבית לתפלה". מה צורך יש בהפגנה כזו ומאי איכפת לן אם הקהל לא ידע הלכה זו? מאימתי מפרסמים אנו ע"י מנהגים שאין הלכה כפלוני? מעין זה, יש גם להבין את תשובת רב נטרונאי גאון שכתב: "לשמואל דאמר הלכה כדברי האומר חובה בתר שומר עמו ישראל לאלתר סמכינן תפלה, ולרב דאמר רשות, פסקינן בקדיש למימרא דסיימינן"[[1]](#footnote-1). מה פירוש הדברים?

והנה רבנן סבוראי התקינו אמירת פסוקי ברוך ה' לעולם אמן ואמן בסוף ברכות ק"ש של ערבית. ועיין בתוספות בברכות שם, שכתבו: "ואנו שאומרים יראו עינינו ופסוקים אחרים אחר השכיבנו נראה הואיל ותקינו להו רבנן ה"ל כגאולה אריכתא דתקינו לומר זה שבתוך כך יתפלל חבירו גם הוא וכו' וגם יש באותם פסוקים י"ח אזכרות כנגד י"ח ברכות דשמנה עשרה ואגב שתקנו לומר אותם פסוקים תקנו לומר חתימה של יראו עינינו". ועיין, לעומת זאת, בתוספות, מגילה כג, א (ד"ה כיון) שכתבו: "כמו שתקנו לומר ברוך ה' לעולם אמן ואמן ויראו עינינו אחר השכיבנו שלא היו אומרים בימי התנאים והם תקנוהו להודיע שתפלת ערבית רשות". וכן כתב ב"ספר הפרדס": "ולפי ששנינו תפלת ערבית רשות וכו' לכן הוסיפו ראשי ישיבות שבבבל ברכה אחת יראו עינינו וישמח לבנו וחותם בא"י מלך משובח ומפואר חי וקיים תמיד הוא ימלוך עלינו לעולם ועד אחרי הפסוקין להודיע שתפילת ערבית רשות ואין צריך לסמוך גאולה לתפילה וכו'"[[2]](#footnote-2).

הרי שישנה מחלוקת הראשונים בענין עצם תקנת ברוך ה' לעולם אמן ואמן. לדברי התוספות בברכות, ברכה זו נחשבת כגאולה אריכתא ואין לתקנה שום זיקה לשאלת תפלת ערבית רשות או חובה. אפילו לשמואל הפוסק חובה או לר"י המצריך סמיכת גאולה לתפלה יכולים אנו להרצות ברכת יראו עינינו, ודינה כמו השכיבנו. ברם, התוספות במגילה פירשו תקנה זו בצורה אחרת לגמרי. לדעתם, אין ברכה זו המשך השכיבנו ואינה משתייכת לגאולה כלל. אדרבה, הכניסוה כהפסק להודיע שאין צורך בסמיכת גאולה לתפלה. כמו כן, כתב מר רב שר שלום גאון: "וכיון דהלכה כרב דאמר תפלת ערבית רשות תקון אחרונים לומר אחר שומר עמו ישראל פסוקים שיש בהם שמירה ושבח ולומר אחריהם ברכה ומפסיק בקדישא כלומר אסתיים תפלה הרוצה לצאת יצא"[[3]](#footnote-3).

שתי שיטות אלו צריכות הסבר. מצד אחד, שיטת התוספות בברכות עמומה קצת. פשוט, אין אנו מבינים פירוש מושג גאולה אריכתא שבעלי התוספות שם משתמשים בו גם ביחס לברוך ה' לעולם אמן ואמן, וכפי שהקשינו לעיל. אולם יש להניח שנעמוד על כוונתם כשנתפוס משמעות דברי הגמרא ביחס להשכיבנו. אך, מאידך, שיטת בעלי התוספות במגילה ודברי רש"י ומר שר שלום גאון מרפסין איגרי. הלא הגאונים בעצמם הכריעו, כי אע"פ שתפלת ערבית רשות קיבלוה כל ישראל חובה, והיא מסווגת כדבר רשות שיש בו נימה של מצוה, וכדברי רב שרירא גאון: "ומאי דמצוה ניהי כתפלת ערבית ואיתוספא לתפלת ערבית חזוק כיון דכל ישראל נהיגי בה ורוביהון לא ידעין דרשות ניהי ומאן דלא מצלי לה כפורץ גדר דמי"[[4]](#footnote-4). אם כן, למה לנו להכריז ברבים, כי מי שרוצה לצאת ולא להתפלל שמנה עשרה הרשות בידו?

לביאור הדברים, יש לעמוד על יסוד בהלכות תפלה. דיעויין בסוגיא בברכות כא, א: "ור' אלעזר אמר ספק קרא ק"ש ספק לא קרא ק"ש חוזר וקורא, ספק התפלל ספק לא התפלל אינו חוזר ומתפלל, ורבי יוחנן אמר ולואי שיתפלל אדם כל היום כולו". עיין שם בתד"ה ורבי שכתבו: "אומר ר"י דהלכה כרבי יוחנן ודוקא בספק התפלל אבל ודאי התפלל לא, תדע דהא מסתמא לא פליג אהא דאמר רב יהודה אמר שמואל בסמוך ונזכר שהתפלל פוסק וכו' וכן אם יכול לחדש דבר בתפלתו". כוונת סוף דבריהם למה שנאמר בהמשך הסוגיא, "התפלל ונכנס לביהכ"נ ומצא ציבור שמתפללין אם יכול לחדש בה דבר יחזור ויתפלל ואם לאו אל יחזור ויתפלל"; ויש להבינם על פי הרא"ש שציטט את דברי רב האי גאון והרי"ף, ועל פיהם הסיק כי בספק התפלל ספק לא התפלל יכול הוא להתפלל תפלת נדבה אפילו בלי חידוש דבר, ברם בודאי התפלל, אינו מתפלל תפלת נדבה אלא אם כן יכול לחדש בה דבר. על דרך זו, ארבעה עיקרים בתפלת נדבה נשנו בסוגיא זו: א) כי ישנה לתפלת נדבה בעולם; ב) שאין אדם מתפלל נדבה אלא אם כן מחדש בה דבר; ג) במקרה של ספק, אין צורך בחידוש דבר; ד) אם התחיל להתפלל על דעת שהיא חובה אינו יכול להמשיך בנדבה, דאין צירוף בין הרצאת תפלת נדבה לתפלת חובה.

ונראה שבנקודה השלישית, כי במקרה של ספק אין צורך בחידוש, בוקע ועולה יסוד חדש בהלכות תפלה. דיעויין בסוגיא בברכות לא, א: "יכול יתפלל אדם כל היום כולו כבר מפורש על ידי דניאל וזמנין תלתא". ולכאורה צריך עיון, אמאי צריכינן לגזיה"כ מיוחדת שאין מתפללין אלא שלש פעמים, הלא אינו חייב להתפלל יותר, ונמצאו ברכותיו לבטלה אם יתפלל תפלה נוספת. וכי בעינן הלכה מסויימת שאין אדם מברך על מזונו שתי פעמים ואינו מקדש קידוש היום פעמיים, ואינו אומר את ההלל בברכה פעם נוספת? ברור שכיון שיצא ידי חובתו, אסור לו לאמר ברכה שאינה צריכה. מוכח מזה, כי ביחס לתפלה דין זה, כי יציאה ידי חובה מפקעת חלות שם ברכה והיתר אמירתה, אינו קיים כלל, וחפצא של תפלה בהכשר י"ח ברכותיה יכול להצטייר גם כשהגברא כבר מילא חובתו. אין חלות שם תפלה תלויה בחובת האדם. ובביאור סברא זו נראה, כי מבוססת היא על דין המשנה בברכות כח, ב: "ר"א אומר העושה תפלתו קבע אין תפלתו תחנונים". בסוגיא (כט, ב) נאמר בביאורה: "מאי קבע א"ר יעקב בר אידי א"ר אושעיא כל שתפלתו דומה עליו כמשוי". ועיין ברש"י שפירש: "והיינו לשון קבע חוק קבוע עלי להתפלל וצריך אני לצאת ידי חובתי". לכאורה צריך להבין מדוע לא יכוון לצאת ידי חובתו, וכמו שמכוון בשאר מצוות. והרי המניע של קיום שאר מצוות הוא אמנם הרגשת החובה, שכך לימדה אותנו ההלכה; ויסוד זה אף מתבטא בנוסח ברכת המצוה: "אשר קדשנו במצוותיו וצונו". אני עושה דבר זה משום תודעת החובה המוטלת עלי. רש"י בראש השנה (כח, א, ד"ה מצוות) הלא הטעים: "מצוות לא ליהנות ניתנו לישראל להיות קיומם להם הנאה אלא לעול על צואריהם ניתנו". ובכן למה לא יתפלל כנענה לתביעת בוראו? והמוכח מזה שתפלה שונה ואינה צריכה להתקיים לשם יציאת ידי חובה. ויש לדייק היטב בלשון המשנה באבות (פ"ב מי"ג): "רבי שמעון אומר הוי זהיר בקריאת שמע ובתפלה וכשאתה מתפלל אל תעש תפלתך קבע אלא רחמים ותחנונים לפני המקום". המשנה דייקה ואמרה, "וכשאתה מתפלל אל תעש תפלתך קבע", ומיעטה קריאת שמע. כלומר, כשאתה קורא את שמע עשה קריאתך קבע - הווה אומר, עשה מצוה זו לשם קיום חובתך כמו שאר מצוות שאתה מכוון בהם לשם יציאת חובה, אבל לא בתפלה.

שוני זה בתפלה מיוסד על גזירת הכתוב המצוטטת בהמשך המשנה שם כמקור לאופי תחנונים שבתפלה: "כי א-ל חנון ורחום הוא ארך אפים ורב חסד ונחם על הרעה". במלים אחרות, הקב"ה כרחום וחנון מזדקק רק לתפלת רחמים ותחנונים ולא לקבע. אין חובת הגברא קובעת את חלות התפלה והכשרה; היא קובעת את עצמה בהיותה חפצא של רחמים ותחנונים. הגע עצמך, האם צריך האדם לכוון לצאת ידי חובה בתפלה למ"ד מצוות צריכות כונה? ודאי דלא, משום שכונת התפלה המעכבת היא כונה של רחמים ותחנונים ולא מחשבת יציאת ידי חובה, כמו שהגדיר הרמב"ם בפ"ד מהלכות תפלה הט"ז: "כיצד היא הכוונה שיפנה את לבו מכל המחשבות ויראה עצמו כאלו הוא עומד לפני השכינה"[[5]](#footnote-5). וכמה פעמים נשנתה בגמרא ההגדרה, "תפלה רחמי נינהו". כך, למשל, לענין חיוב נשים בתפלה (ברכות כ, ב), "דרחמי נינהו"; או לענין תשלומין (שם כו, א): "או דילמא כיון דצלותא רחמי היא כל אימת דבעי מצלי ואזיל".

יסוד הדברים, דלגבי יחס המצוה למחייבה, תפלה שונה מכל מצוות התורה שאדם חייב בהן. בנוגע לשאר מצוות, לכתחילה חלה חובת עשייה על הגברא, וחיוב זה הופך את פעולת האדם למעשה מצוה ומעניק לו חלות שם מיוחדת. בברכת המזון, למשל, הגברא מתחייב בחובת ברכה לאחר מזונו, וחיוב זה מחדש חפצא של ברכת המזון. והוא הדין בכל הלל והודאה, דחובת הגברא מתבטאת ביצירת שם ברכה. לכן לא בעינן פסוק מיוחד, שאי אפשר להכפיל את אמירת הברכה. ברור שכשחובת הגברא פקעה אין מברכין פעם שניה, ואם יברכו, תהי ברכה זו לבטלה ויעבור על לא תשא. ברם בתפלה, שהיא חפצא של רחמים ואינה מהווה יחידה של קבע, הסדר הפוך. אין ברכות התפלה עולות לדרגת ברכה בכל חלות שמה והכשרה ע"י חובת הגברא אלא מעצמן. ישנו חפצא של תפלה מסודרת בברכותיה, שאינה תלויה כלל בחיובי הגברא. הכשרה נובע מהיותה רחמים בפני עצמם, דאפילו אם האדם כבר יצא ידי חובתו לא פקעה חלותה של התפלה בתור רחמים. כלפי לייא, חובת הגברא נובעת מהעובדה שהיא קיימת כחפצא של תפלה במציאות. וזה מה שהסבירה הגמרא כי גם נשים חייבות בתפלה אעפ"י שהיא מ"ע שהזמן גרמא, משום שחובת הגברא מושרשת בקיום חטיבה מיוחדת של תפלה כרחמים ותחנונים. מכיון שכך, ודאי שתפלה אינה מוגבלת רק לגברים. הנשים לא יצאו מכלל זה, וגם תפלתן, אם הן מתפללות, תהא חפצא של רחמים, ועל כן חייבות הנה בתפלה. כל פטור מ"ע שהזמן גרמא מצומצם רק בתחום שאר מצוות, שהחובה נולדת ראשונה וחפצא של המצוה מתחדש על יסוד חיוב האדם. ברם בתפלה הסדר הפוך, ולכן חייבות הנה, דבמצות עשה של תפלה נאמר דכל אחד ואחד, שאליו מצטרפת פעולת תפלה כרחמים, חייב להתפלל. אותו הרעיון בא לידי ביטוי גם בשאלת תשלומין. לו חלות שם תפלה היתה מעורה בחובת הגברא, בודאי שלא היה יכול להשלים, כי הלא כשפסק הזמן בטלה חובת הגברא, דלא תיתכן חובת תפלת שחרית בין הערבים ותפלת המנחה בערב, שהרי זוהי ההלכה של עבר יומו בטל קרבנו. ברם אם צלותא רחמי נינהו - כלומר, שאין הכשר התפלה וחלותה כחטיבה מסויימת כרוכים בחובת הגברא - קיימת היא גם לאחר שעבר הזמן, דקביעות זמני תפלה נאמרה בחיובי האדם ולא בקיום חפצא של תפלה, ואם אך ישנה לחפצא של תפלה, חייב האדם להתפלל ולהוציאה לאור. אותה הסברה המחייבת נשים חלה גם לענין תשלומין. לכן בעינן בתפלה גזירת הכתוב מיוחדת שאין מתפללין יותר משלש פעמים ולא בעינן ילפותא דומה בשאר מצוות.

והנה במשנה (ברכות כח, ב) מבואר: "ההולך במקום סכנה מתפלל תפלה קצרה". וגרסינן עלה בגמרא (שם, ל, א): "מאי איכא בין הביננו לתפלה קצרה, הביננו בעי לצלויי ג' קמייתא וג' בתרייתא וכי מטי לביתיה לא בעי למהדר לצלויי, בתפלה קצרה לא בעי לצלויי לא ג' קמייתא ולא ג' בתרייתא וכי מטי לביתיה בעי למהדר לצלויי". כן גם פסק הרמב"ם (פ"ד מהלכות תפלה הי"ט). ולכאורה צריך עיון, אם חייב הוא לחזור ולהתפלל כשמגיע לביתו, הרי אין יוצא ידי חובתו בתפלה זו אפילו בשעתו כשהוא במקום סכנה. אם כן, מדוע יתפלל ומה היא חשיבותה של תפלה קצרה? מוכח מזה, כי ישנה חלות שם תפלה אפילו כשאין הגברא מקיים חובתו ויהיה חייב להתפלל עוד הפעם, אם כי בשאר ברכות דבר כזה לא יצוייר כלל. וזהו שאמר רבי יוחנן, "ולואי שיתפלל אדם כל היום כולו" - כלומר, אין חפצא של תפלה תלויה בחובת הגברא, אלא מהווה מצוה כשלעצמה, אשר מפאת היותה מציאות של תפלה מחייבת את הגברא. אולם אין הגברא מתחייב אלא ג' פעמים ביום ובחובת הגברא נאמרה הקביעות של ערב ובקר וצהרים, אך בחלות חפצא של תפלה וקיומה אין שיעור.

עדיין יש לעיין מה היא שיטת ר' אלעזר החולק על ר' יוחנן וסובר כי בספק התפלל אינו חוזר ומתפלל. ונראה דסברתו מבוססת על יסוד אחר לגמרי. דיעויין בעבודה זרה (ז, ב): "דתניא נחום המדי אומר שואל אדם צרכיו בשומע תפלה אמר בר מינה דההיא דתליא באשלי רברבי דתניא רבי אליעזר אומר שואל אדם צרכיו ואח"כ יתפלל שנאמר תפלה לעני כי יעטוף ולפני ה' ישפוך שיחו אין שיחה אלא תפלה וכו' רבי יהושע אומר יתפלל ואח"כ ישאל צרכיו שנאמר אשפוך לפניו שיחי צרתי לפניו אגיד וכו' במאי קא מיפלגי בדדריש רבי שמלאי דדריש ר' שמלאי לעולם יסדר אדם שבחו של מקום ואח"כ יתפלל מנלן ממשה רבינו דכתיב ה' א-להים אתה החלות להראות את עבדך וגו' וכתיב בתריה אעברה נא ואראה את הארץ הטובה רבי יהושע סבר ילפינן ממשה ור"א סבר לא ילפינן וכו' וחכ"א לא כדברי זה ולא כדברי זה אלא שואל אדם צרכיו בשומע תפלה וכו' אמר ר' יהושע בן לוי אע"פ שאמרו שואל אדם צרכיו בשומע תפלה אבל אם בא לומר אחר תפלתו אפילו כסדר יוה"כ אומר". לכאורה מחלוקת התנאים אינה מובנת. מאי איכפת לן איך הוא שואל צרכיו ואיפה, הלא יתפלל בכל גווני, ומהו ההפרש בין שאלה עובר לתפלתו או אחריה. עוד נראה מן הסוגיא, כי לר"א ולר"י אסור לשאול צרכיו בשומע תפלה עצמה ואף זה צריך עיון. מעין זה, יש גם לעיין בדברי הגמרא בברכות (לא, א): "יכול ישאל אדם צרכיו ואח"כ יתפלל כבר מפורש על ידי שלמה לשמוע אל הרנה ואל התפלה רנה זו תפלה, תפלה זו בקשה אין אומר דבר (בקשה) אחר אמת ויציב אבל אחר התפלה אפילו כסדר וידוי של יוה"כ אומר". ועיין רש"י שם שכתב: "כגון ברכות דאתה חונן עד שומע תפלה ואח"כ יתפלל ג' ברכות ראשונות". וצריך עיון, למה לן לקרא מיוחד, הלא תפלת שמנה עשרה נתקנה על הסדר, ואם שינה לא יצא אפילו באמצעיות לדברי התוספות (ברכות לד, א, ד"ה אמצעיות) ורוב הראשונים, ועל אחת כמה וכמה כשהקדים כל מערכת האמצעיות לראשונות, וגזירת הכתוב למה לי?

אמנם הפירוש פשוט מאד. דנראה דבמצות תפלה נאמרו שני דברים: א) חובת תפלה: האדם חייב להתפלל ולרצות את בוראו ולשפוך שיחו לפניו; ב) אין אדם שואל צרכיו שלא במסגרת תפלה. שאלה כזו אסורה, דאיך יעיז אדם קצר ימים ושבע רוגז לגשת אל המלך בבקשה ותחנון? כל ענין התפלה היא מתנת הקב"ה לבשר ודם בחסדו הגדול, והוא החסד היותר גדול שהעניק היוצר ליצור. מכיון שכך, ההלכה קבעה מסמרים, כי היתר זה תלוי אך ורק במטבע של תפלה ובהלכותיה. ברם אסור לזעוק אל ה' מבלי להשתמש בצורת תפלה ומסגרתה.

בשאלה זו דנו התנאים. החכמים סוברים, כי שאלת צרכים שלא במסגרת התפלה אסורה לגמרי. אדם רשאי לשאול צרכיו רק בתוך התפלה - או בשומע תפלה או בסוף כל ברכה וברכה מעין כל ברכה וברכה. ר' אליעזר ור' יהושע, לעומת זאת, מסכימים כי הותרה תחינה פרטית גם חוץ לתחום תפלת שמנה עשרה, אמנם נחלקו בהיתר זה. ר' יהושע מתיר רק לאחר שהתפלל ויצא ידי חובתו והתחנן לקב"ה ע"י מטבע שטבעו חכמים בברכות ובנוסחה הקבועה, דאז הותרה לו הרצאת בקשה אישית ופרטית. ואילו ר' אליעזר סובר להיפך, כי לאחר שהתפלל אסור לו להוסיף אף אות אחת, דכי יתקן ויעטר את מטבע התפלה, ורק קודם שהתפלל מותר לו להשתמש בשפתו ובלשונו כדי לשפוך תחנה לפני קונו. הלכה למעשה, אנו פוסקים כחכמים שהרשות ביד אדם לבקש על צרכיו בתפלת שמנה עשרה עצמה וגם כר' יהושע, שמתחנן אחר תפלתו, דדברי ריב"ל, וחכמים אומרים לא כדברי זה ולא כדברי זה, מכוונים רק כלפי איסור בקשה בתפלה עצמה. ברם מודים חכמים לר' יהושע, שיש בידו לבקש גם אחר תפלתו דכיון שהתפלל מותר לו להתחנן לפני הקב"ה על צרכיו הפרטיים. וזהו פירוש המימרא בברכות, "יכול ישאל אדם צרכיו" - כלומר, בבקשה פרטית - קודם תפלתו; וזהו מה שאסרה הגמרא וסיימה דרק לאחר תפלתו מותרת הבקשה.

לאור הנחה זו, אנו מבינים שתי סוגיות, אחת בברכות ואחת בר"ה. במשנה בברכות כח, ב, מבואר: "ר' יהושע אומר ההולך במקום סכנה מתפלל תפלה קצרה ואומר הושע ה' את עמך את שארית ישראל בכל פרשת העבור יהיו צרכיהם לפניך". בסוגיא, כט, ב, מביאה הגמרא ברייתא ובה מחלוקת התנאים בנוסחת תפלה קצרה זו: "ר' אליעזר אומר עשה רצונך בשמים ממעל ותן נחת רוח ליראיך מתחת והטוב בעיניך עשה בא"י שומע תפלה. ר' יהושע אומר שמע שועת עמך ישראל ועשה מהרה בקשתם בא"י שומע תפלה. רבי אלעזר ברבי צדוק אומר שמע צעקת עמך ישראל ועשה מהרה בקשתם בא"י שומע תפלה. אחרים אומרים צרכי עמך ישראל מרובין ודעתם קצרה יהי רצון מלפניך ה' א-לקינו שתתן לכל אחד ואחד כדי פרנסתו ולכל גויה וגויה די מחסורה וכו' אמר רב הונא הלכה כאחרים". לכאורה קשה להבין, במה נחלקו ומה הוא ההבדל אם משתמשים בנוסחה זו או אחרת? אמנם לפי מה שנתבאר למעלה הכל מבורר יפה. כיון שאין המתפלל משתמש במטבע של תפלה ואינו אומר י"ח ברכות, ממילא הוא אסור בריצוי תחינה ובקשה. אפילו ר"א, הסובר דשואל אדם צרכיו קודם תפלה, לא התיר אלא אם מתפלל מיד אחר כך, שהתפלה מתירה למפרע, אולם אם תפלת שמנה עשרה קבועה חסרה ליכא מתיר של בקשה. ברם, ישנה תקנה מיוחדת לגבי מהלך במקום סכנה דבקושי התירו לו להתפלל; ולכן דנה הברייתא מה התירו לו ומה לא התירו. כשנדקדק בנוסחאות תפלה קצרה נראה כי ר"א מחמיר ביותר ולא התיר אלא בקשת עשיית רצונו של מקום, "עשה רצונך בשמים ממעל והטוב בעיניך עשה" - תפלה שהינה בתוכנה תפלת הקדיש, "יתגדל ויתקדש שמיה רבה וכו'". שאר התנאים הקלו קצת והתירו בקשה כללית כגון, "שמע שועת עמך ישראל". אחרים הקלו עוד יותר מכולם והתירו לבקש פרנסת כל אחד ואחד, אבל רק במטבע שהדגיש כי כל ענין תפלה זו הותר בקושי, משום שצרכי עמך מרובים ודעתם קצרה.

כמו כן, מובנת הסוגיא בר"ה יז, ב: "ויעבור ה' על פניו ויקרא, אמר ר' יוחנן אלמלא מקרא כתוב אי אפשר לאומרו, מלמד שנתעטף הקב"ה כשליח צבור והראה לו למשה סדר תפלה אמר לו כל זמן שישראל חוטאין יעשו לפני כסדר הזה ואני מוחל להם". וצריך עיון, למה לן הלכה מיוחדת המבוססת על כתוב זה, ממנו ילפינן שהראה לו הקב"ה למשה סדר תפלה (סליחות) ואמר לו כי ישראל יכולין להתפלל בימי סליחה ותעניות כששבים מעוונותיהם? אמנם לאור דברינו, הענין מובן היטב. סליחות בעשי"ת נאמרות שלא במסגרת התפלה[[6]](#footnote-6), כי אם באשמורת הבוקר, כמבואר ברמב"ם, פ"ג מהלכות תשובה ה"ד: "ונהגו כולם לקום בלילה בעשרה ימים אלו ולהתפלל בבתי כנסיות בדברי תחנונים עד שיאור היום". לכן צריכינן להלכה מיוחדת המתירה לציבור העושה תשובה להתפלל גם חוץ למסגרת מטבע של תפלה - וזאת משום שתשובה מהווה מתיר מיוחד של תפלה[[7]](#footnote-7).

ונראה פשוט, כי לא רק שאלת צרכים פרטיים בלשון כל איש ואיש זקוקה למתיר מיוחד, אשר המרכזי שבהם מסגרת התפלה שנתקנה ע"י אנשי כנה"ג, כי אם גם התפלה עצמה צריכה למתיר. אי אפשר להתפלל אם לא שהותרה עצמה של התפלה. הסוגיא בע"ז אומרת כי רבי יהושע סובר כרבי שמלאי דיליף ממשה רבינו, שיסדר שבחו של מקום ואח"כ יתפלל - כלומר, ג' ראשונות מתירות את האמצעיות שיש בהן תחינה ובקשה. ועיין ברש"י על אתר: "שלש ברכות ראשונות אבות גבורות וקדושת השם שאין בהן תפלה אלא שבח ואח"כ בשאר ברכות יש דברי תחינה ותפלה". ברם, אף כי השבח מתיר את הבקשה, הוא כשלעצמו גם כן טעון מתיר, דעצמו של סידור שבח לא הותר כי אם בסדר תפלה כמבואר במגילה יח, א: "וכי מאחר דמאה ועשרים זקנים ומהם כמה נביאים תקנו תפלה על הסדר, שמעון הפקולי מאי הסדיר, שכחום וחזרו וסדרום מכאן ואילך אסור לספר בשבחו של הקב"ה דאמר ר' אלעזר מאי דכתיב מי ימלל גבורות ה' ישמיע כל תהלתו למי נאה למלל גבורות ה' למי שיכול להשמיע כל תהלתו. אמר רבה בר בר חנה א"ר יוחנן המספר בשבחו של הקב"ה יותר מדאי נעקר מן העולם שנאמר היסופר לו כי אדבר אם אמר איש כי יבלע דרש רבי יהודה איש כפר גבוריא ואמרי לה איש כפר גבור חיל מאי דכתיב לך דומיה תהלה סמא דכולא משתוקא כי אתא רב דימי אמר אמרי במערבא מלה בסלע משתוקא בתרין".

נמצא, אם כן, כי כל עצמה של התפלה כולה צריכה למתיר מיוחד. ועיין בפרק אין עומדין, (ברכות לא, א): "יכול יתפלל אדם כל היום כלו כבר מפורש ע"י דניאל וזמנין תלתא וגו'". ועיין ברא"ש במי שמתו (סי' ט"ו), שסיכם דברי תלמידי רבינו יונה שהביאו ראיה מסוגיא זו לשיטת רב האי גאון שתפלת נדבה אסורה ללא חידוש דבר, ותוך כך פירשו דברי הגמרא: "דודאי לא קמיבעיא ליה אם חובה שיתפלל אדם כל היום כולו אלא בתפלת הרשות קמיבעיא ליה והשיב לן דלא יתפלל אלא ג"פ, א"כ היכי קאמר רבי יוחנן שמותר להתפלל כל היום אלא ודאי רבי יוחנן לא קאמר אלא היכא שמחדש בה דבר והא דפרק אין עומדין הכי קאמר יכול יתפלל אדם כל היום כולו בלא חידוש והשיב לו דאסור כמי שמתפלל לחובה הואיל ואין עושה תפלתו תחנונים לחדש בה דבר".

לאמיתו של דבר, גם בתפלת נדבה שחידש שמואל באו שני יסודות לידי ביטוי: א) שישנו חפצא של תפלה בעולם אף שאין הגברא חייב להתפלל; אין הכשר תפלה קשור ואחוז בחיוב האדם. ב) פעולת התפלה על ידי הגברא תלויה לא רק בישות חפצא של תפלה בצורתה ובתבניתה המורכבת מי"ח ברכות, כי אם גם בהיתר ונטילת הרשות שהאדם יכול להתפלל ויש לו הזכות לבא לפני המלך בתחנונים. תפלה, כפי שחידשנו, זקוקה למתיר מיוחד ולפעולת הכשר המכשירה את הגברא לעמוד לפני מלכו של עולם בתחנונים ובבקשות על צרכים פעוטים וזוטות שאין בהן ממש. בלי נטילת רשות והיתר אי אפשר להתפלל, ותפלת הגברא תועבה היא. הרמנא מעכבת בתפלה. והנה בג' תפלות עיקר המתיר נובע מחובת הגברא. כיון שהאדם חייב להתפלל שחרית ומנחה, זה גופא מעניק לו רשות לגשת אל המלך ולהתחנן לו; עצמו של החיוב הופך מתיר ורשיון עמידה לפני ה'. ברם כשחובת הגברא פקעה, למרות העובדה שחלות תפלה כחטיבה מיוחדת לא בטלה, נעדר המתיר של תפלה, ואי אפשר להתפלל בלי נטילת רשות. וזהו מה שאמר הרא"ש, כי הגמרא מתכוונת לתפלת רשות יתירה על ג' התפלות, דאף על פי שישנה לתפלה כזו בעולם, מכל מקום אינו יכול להתפללה משום שאין לו רשות. ביחס לרשות ומתיר זה נאמרה ההלכה של חידוש דבר. אם יכול לחדש דבר ולבקש מן הקב"ה על דברים שלא הזכיר בתפלות חובה דידיה, צורך זה מתיר. הלא המחייב בתפלה בכלל היא צרה, צורך, כל דבר שמיצר לו לאדם, וכשיש לו בקשה ורוצה להתפלל אל ה' שימלאנה אז מותרת לו התפלה, בתור נדבה. ברם אם לא יחדש שום דבר ורק יחזור על אותה המטבע של תפלה שכבר אמרה, אסור לו להתפלל.

נמצא, כי חידוש דבר לא נאמר בצורת תפלת נדבה - דנימא כי מטבעה ונוסחתה חייבים להיות שונים משל תפלת חובה, ואם אינו מוסיף שום דבר לא התפלל נדבה במתכונתה ובתבניתה ודינו כאלו חיסר אחת מן הברכות - כי אם במתיר ונטילת רשות של תפלה. אם התפלל בלי חידוש דבר אין התפלה בעצמה פגומה כלל ולא הוי בכלל משנה ממטבע שטבעו חכמים בברכות; ברם שום דבר מצוה לא עלה בידו משום שהתפלל מבלי שהותרה לו התפלה. לפי זה ניחא פסק התוספות והרא"ש, ע"פ הוראתו של רב האי גאון, כי בנסתפק לו אינו צריך לחידוש דבר. לו צורך חידוש דבר היה נאמר בנוסחת תפלת נדבה ומטבעה, לא היה מקום לחלק בין נסתפק להעדר ספק. אם צורת נדבה שונה מחובה, צריך המתפלל לחדש בה דבר אף אם יש לו ספק אם התפלל של חובה, דשמא התפלל ותפלה זו היא נדבה ובעינן חידוש דבר בעצמה וצורתה. אולם כבר נתבאר, שחידוש דבר מקורו בהיתר תפלה; על כן, בנסתפק לו אם התפלל, עצמו של הספק הוא המתיר והנותן לו רשות לגשת אל אביו שבשמים בתפלה ותחנון.

והנה עיין במשנה, ברכות כח, ב, "ר"א אומר העושה תפלתו קבע אין תפלתו תחנונים וכו'", ובסוגיא, כט, ב: "מאי קבע וכו' רבה ורב יוסף דאמרי תרווייהו כל שאינו יכול לחדש בה דבר". הרי שהם סוברים כי גם תפלת חובה זקוקה לכתחילה לחידוש דבר. והנה ברור שהצורך, לדעתם, בחידוש דבר בתפלות הקבועות אינו כרוך בצורת התפלה שהוטבעה ע"י רבותינו. דין מתיר נאמר כאן. אין לאדם להתפלל קודם שיהא בידו לחדש משהו ולבקש על דבר שלא התחנן עליו אתמול. אין מתפללין בלי מתיר ואפילו תפלת חובה[[8]](#footnote-8). אולם אנו פוסקים, כי אין צורך בחידוש דבר אפילו לכתחילה בתפלות חובה במטבע שטבעו חכמים, אך היסוד שתפלה טעונה מתיר נכון גם לדעתם והוא מתבטא בצורך בחידוש דבר בתפלת נדבה לשיטת רב האי גאון ודעמיה; דגם שם, כאמור, צורך זה מעורה במתיר התפלה ולא בצורתה.

ועדיין צריכים אנו לשאול, מהו המתיר לכתחילה בתפלת חובה לשאר האמוראים החולקים על רבה ורב יוסף, דנראה שאף הם מסכימים שאפילו תפלת חובה זקוקה למתיר אלא שקיים מתיר אחר פרט לחידוש דבר. וכן נראה דאפילו לרבה ורב יוסף ישנו מתיר אחר כללי בתפלה; אך יש לעמוד עליו ולהגדירו.

והנה גרסינן בריש אין עומדין (ברכות ל, ב): "אין עומדין להתפללאלא מתוך כובד ראש וכו' ת"ר אין עומדין להתפלל לא מתוך דין ולא מתוך דבר הלכה אלא מתוך הלכה פסוקה וכו' רבנן עבדי כמתניתין רב אשי עביד כברייתא". ובאותה סוגיא: "ת"ר אין עומדין להתפלל לא מתוך עצבות ולא מתוך עצלות ולא מתוך שחוק וכו' אלא מתוך שמחה של מצוה". ועיין בתד"ה רבנן שכתבו: "וכותייהו קי"ל ולכן אין מתפללין מתוך קלות ראש ושחוק אלא מתוך כובד ראש ושמחה של מצוה כגון שעסק בדברי תורה ולכן נהגו לומר פסוקי דזמרה ואשרי קודם תפלה". בדברי התוספות האלה מבוארת הלכה יסודית: כי תקנת פסוקי דזמרה מבוססת על דין המשנה והברייתא (השניה) שאין עומדין להתפלל אלא מתוך שמחה של מצוה. אך הלכה זו צריכה בירור. פסוקי דזמרה הלא באים בברכה לפניהם ולאחריהם. אם כל אמירתם מיוסדת על דין אין עומדין להתפלל מתוך שחוק אלא מתוך שמחה של מצוה - ברכה זו מה טיבה, ואיזה קיום כרוך באמירתם?

ונראה כי מסוגיא זו ומפירוש התוספות מוכח כי ישנו מתיר מיוחד בתפלה המשתייך גם לתפלת חובה. אמנם מתיר זה אינו מעכב, ואם התפלל ולא קיים חובת מתיר לפניה תפלתו כשרה. ברם לכתחילה זקוקים אנו לפעולה אחרת המתירה תפלה, והיא שמחה של מצוה שפירושה, סידור תהלות ותשבחות שבכתבי הקודש, כמו שדייק רש"י על אתר: "כגון דברי תנחומים של תורה כגון סמוך לגאולת מצרים או סמוך לתהלה לדוד שהוא של שבת ותנחומין כגון רצון יראיו יעשה שומר ה' את כל אוהביו וכגון מקראות הסדורות בתפלת ערבית כי לא יטוש ה' את עמו וכיוצא בהן"; או, כפי שהסבירו התוספות, "כגון שעסק בדברי תורה וכו'". עמידה להתפלל מתקיימת אחרי שעסק אדם בתהלות ותשבחות. אין אמירת שירות ותשבחות רק גורם למצב רוח או להכשר שמחה של מצוה, אלא בעצם הרצאת דברי שבח ישנו קיום של מתיר. ביסוד דין פסוקי דזמרה נראה שהמה מבוססים על דינו של ר' שמלאי, "לעולם יסדר אדם שבחו של מקום ואח"כ יתפלל". ועיין ברי"ף, פרק אין עומדין (כג, א באלפס), שכתב: "דרש רבי שמלאי לעולם יסדר אדם שבחו של מקום וכו' וגרסינן בפרק קמא אמר רבי אלעזר בר אבינא כל האומר תהלה לדוד בכל יום שלש פעמים מובטח לו שהוא בן עולם הבא וגרסינן בפרק כל כתבי הקדש אמר ר' יוסי יהא חלקי עם גומרי הלל בכל יום וכו' כי קאמרינן בפסוקי דזמרה אמרינן מאי ניהו מתהלה לדוד עד כל הנשמה תהלל יה ותקינו רבנן למימר ברכה מקמייהו וברכה מבתרייהו ומאי ניהו ברוך שאמר וישתבח הלכך מיבעי ליה לאיניש דלא לאשתעויי מכי מתחיל בברוך שאמר עד דמסיים ליה לשמונה עשרה". הרי"ף השתמש במאמרו של רבי שמלאי כדי להסביר דין פסוקי דזמרה; והרי מבואר כי תהלות ותשבחות משמשות בתור מתיר קודם תפלה.

שתי הלכות נאמרו בדינו של רבי שמלאי, דלעולם יסדר אדם שבחו של מקום ואח"כ יתפלל: א) מטבע של תפלה שנתקנה ע"י רבותינו מתירה שאלת צרכים פרטיים כמבואר בסוגיא בע"ז ז, ב, כי רבי יהושע סובר כרבי שמלאי, ועל כן אמר שאין אדם שואל צרכיו אלא לאחר שיתפלל, וכך נפסקה ההלכה, שמבקש בשומע תפלה או לאחר התפלה. ביחס להלכה זו, המונח, "שבחו של מקום", כולל תפלת שמנה עשרה כולה, ופירושה: יתפלל י"ח ברכות שיש בהן דברי שבח ואח"כ יתחנן. ב) כי חייב אדם לסדר שירות ותשבחות וסידור זה מתיר ומכשיר את התפלה והעמידה לפני השכינה. בהקשר זה, "שבחו של מקום" מתייחס לפסוקי דזמרה. לכן אנו מבינים מדוע נתקנה ברכה לפניהם ולאחריהם. הינם אמירת תהלות רפודת חלות שם וקיום של מתיר, וממילא חלה עליה ברכה.

ונראה עוד יותר, כי במתיר זה נכללו שני דברים: א) פסוקי דזמרה, עם ברכות ברוך שאמר וישתבח; ב) אמירת ק"ש וברכותיה, אשר חרף היותה מערכת בעלת קיום בפני עצמו הקשורה בקריאת שמע ונאמרת אף בלא שמנה עשרה, מהווה אף היא חפצא של מתיר, משום שגם בה אנו מסדרים שבחו של מקום. ריצוי שבח מתקיים בשני אופנים: א) על ידי קריאת פסוקי תהלים והרצאת שירה שבכתבי הקודש; ב) על ידי שבח והודאה במסגרת ברכה עם פתיחה לפניה ולאחריה, בהתאם לכל דיני ברכות ופרטיהם. לאמיתו של דבר, גם בהלכות שירה במקדש נקבעו שני סוגי קיום: א) שירה ע"י קריאת מזמורי תהלים, כמו שהיו מזמרים על הקרבן פרקי תהלים, וכמפורש בפסוק בעזרא, ג, י - יא: "ויסדו הבנים את היכל ה' ויעמידו הכהנים מלבשים בחצצרות והלוים בני אסף במצלתים להלל את ה' על ידי דויד מלך ישראל, ויענו בהלל ובהודת לה' כי טוב כי לעולם חסדו על ישראל". ב) שירה על ידי הרצאת ברכה, כמבואר בנחמיה, ט, ד: "ויקם על מעלה הלוים ישוע ובני קדמיאל שבניה וכו' ויאמרו הלוים ישוע וקדמיאל בני חשבניה שרביה הודיה שבניה פתחיה קומו ברכו את ה' א-להיכם מן העולם עד העולם ויברכו שם כבודך ומרומם על כל ברכה ותהלה".

בביאור הדברים, יעויין בסוטה מ, א: "תנו רבנן מנין שאין עונין אמן במקדש שנאמר קומו וברכו את ה' א-להיכם מן העולם ומנין שעל כל ברכה וברכה תהלה שנאמר ויברכו שם כבודך ומרומם על כל ברכה וברכה תן לו תהלה". מבואר כאן, כי ישנה חלות מיוחדת של ברכה במקדש שאינה מחייבת באמן כי אם בתהלת ברוך שם כבוד מלכותו לעולם ועד. יסוד גזירת הכתוב זו הוא, כי ברכה היא חפצא של שירה ומחייבת את השומעים בעניית ברוך שם כבוד מלכותו לעולם ועד. לאמיתו של דבר, אין צורך להביא ראיות כי ברכה מהווה שירה, כי הלא הכתוב פירט, שהלויים אמרו את הברכה, ואם קיום שירה לא היה כרוך בה, לא היתה משתייכת ללויים. גם בגבולין רפודה ברכה חלות שירה. ראיה לדבר, כי ישנן ברכות שמסדרין על היין, כגון ברכת המזון, קידוש, הבדלה, ברכת נשואין. אמנם לא כל הברכות מצטרפות לכוס, אבל העובדה כי הרבה ברכות מסודרות על היין מוכיח אופי שירה שבברכה.

ובכן, לפני תפלה אנו קובעים שני סוגי שירה: א) פסוקי דזמרה (תהלים). ב) ברכה על פי מטבע שטבעו חכמים, דהיינו ברכות שמע. ברם, מתמזגים המה ליחידה אחת של שיר ושבח לבורא עולם לפני שאנו עומדים לפניו בתפלה. החלק הראשון של שבחו של מקום הוקף ברכה לפניו ולאחריו, בה אנו אומרים בפירוש, "ובשירי דוד עבדך נהללך ה' א-להינו", בברוך שאמר; ומעין זה, גם בנשמת אנו מדגישים, "על כל דברי שירות ותשבחות דוד בן ישי עבדך משיחך". החלק השני מתמצה בברכות קריאת שמע שתוכנן הוא שבח והודאה לבורא עולם. בברכת יוצר אור אנו גם כוללים קדושה ולהרבה ראשונים, והרמב"ם[[9]](#footnote-9) בתוכם, נאמרת היא רק בציבור. לפום ריהטא, מה ענין קדושה לברכת המאורות? אמנם לפי מה שנתבאר הדבר מחוור, כי ברכה זו, אף על פי שעיקר קיומה הוא בתורת ברכה ראשונה של ק"ש, משמשת גם כסידור שבחו של מקום בתבנית ברכה על פי גזיה"כ ד"ויברכו שם כבודך", וקיום שירה יש בה. לכן אנו כוללים קדושת המלאכים בתוכה.

והנה רש"י במגילה כג, ב, בפירוש דין המשנה, "אין פורסין על שמע וכו' פחות מעשרה", כתב: "מנין הבא לבית הכנסת לאחר שקראו הצבור את שמע עומד אחד ואומר קדיש וברכו וברכה ראשונה שבקריאת שמע". ובר"ן הביא בשמו: "פרש"י ז"ל כגון שהיו כאן עשרה בני אדם שהתפללו כל אחד בפני עצמו ביחיד ולא שמעו לא קדיש ולא קדושה הרי אחד מהם עומד ומתפלל בקדיש וברכו ומתחיל ביוצר אור וכו'". במלים אחרות, אף על פי שכולם כבר קראו שמע וברכותיה, יכול האחד לרדת לפני התיבה ולאמר קדיש וברכו וכולם קוראים ברכה ראשונה של יוצר אור עוד פעם[[10]](#footnote-10). רש"י כנראה סובר, שישנו קיום של אמירת יוצר אור לא רק בתורת ברכת שמע (כי הלא כבר אמרה עם השאר), כי אם בחלות שם שבח וקדושה לבורא עולם; והזמנת הש"צ על ידי ברכו מחייבת את הקהל לחזור על כל הברכה בתורת שירה וקדושה לבורא עולם. אם כן, תמיד כשקוראים שמע עם ברכותיה ישנם שני קיומים: א) קריאת שמע וברכותיה; ב) שירה לבורא עולמים, והיא המהווה מתיר לתפלת שמנה עשרה שלאחריה.

עוד יש להביא ראיה כי ברכות ק"ש משמשות כקיום בפני עצמו בתורת מתיר, מהא דקוראין ברכות ק"ש אף לאחר שעבר זמנה - לרוב הראשונים, רק כל זמן תפלה. לכאורה באמת צריך עיון, מדוע קוראים אנו הברכות לאחר שעבר זמן ק"ש לגמרי? אולם לפי מה שבארנו ניחא, שהרי הן באות בתורת מתיר של תפלה, ולכן זמנן מוגבל, לדעת רוב הראשונים, לזמן תפלת שחרית[[11]](#footnote-11).

שתי הנחות אלו - כי קריאת פסוקי דזמרה מופיעה בתור מתיר של תפלה, וכי מצטרפת היא לחטיבה מיוחדת של תשבחות עם ברכות ק"ש - מבוססות על שלש ראיות מוצקות: א) עיין ב"הגהות מיימוניות" על הרמב"ם לגבי פסוקי דזמרה (פ"ו מהלכות תפלה, סעיף נ) שציטט דברי הערוך שהביא דברי רב משה גאון שקבע כיצד צריך המאחר לבית הכנסת להתנהג ומה עליו לדלג כדי להשיג את הציבור, והסיק: "אבל לומר פסוקי דזמרה אחר תפלה לא, דקודם נתקנו". רוב הראשונים - וכן נפסקה ההלכה בשו"ע (או"ח, סי' נ"ב) - סוברים כי ניתן לאומרם לאחר התפלה אך דוקא שלא בברכה, כי נתקנו רק קודם תפלה. כן משמע אף ברמב"ם, דיעויין בדבריו בפ"ז מהלכות תפלה הי"ב שכתב: "ושבחו חכמים למי שקורא זמירות מספר תהלים בכל יום ויום וכו' וכבר נהגו לקרות פסוקים לפניהם ולאחריהם ותקנו ברכה לפני הזמירות והוא ברוך שאמר וברכה לאחריהם והוא ישתבח ואחר כך מברך על קריאת שמע וקורא קריאת שמע". מוכח מזה, כי קריאה זו אינה מתייצבת כקיום מצוה מיוחדת, אלא קשורה היא בתפלה. לו הרצאת פסוקי דזמרה היתה מהווה רק קיום הלל ושבח כמו קריאת הלל המצרי היא היתה נוהגת כל היום ולא היתה תלויה בגורם אחר, וכמבואר במשנה (מגילה כ, א) לגבי הלל. ברם, לפי מה שהסברנו תפקיד פסוקי דזמרה כמתיר, מובן למה אינם נאמרים אחר התפלה, דמאי דהוה הוה.

ב) יעויין בסוגיא בשבת קיח, ב: "א"ר יוסי יהא חלקי מגומרי הלל בכל יום וכו' כי קאמרינן בפסוקי דזמרא". הגמרא קוראה לפסוקי דזמרה הלל. ואם כן, קצת צריך עיון מדוע לא נברך עליהם ברכת המצוה, אשר קדשנו במצוותיו וכו'. דאם תאמר, כי לא נתקנו כתקנה גמורה כחומרת הלל המצרי, פוק חזי דנתקנה ברכה לפניהם ולאחריהם. הרי שרז"ל החשיבום והעלום לדרגת ברכה; ואם כן, מדוע לא הכניסו ברכת המצוה. ברם לפי מה שביארתי לעיל, כי פסוקי דזמרה באים כמתיר ולא כפעולת מצוה מסויימת, ניחא. אין מברכין ברכת המצוות אלאאם יש בעשייה קיום מיוחד, או הישג בפני עצמו; אולם אם כל יעילות המעשה מיוחסת לפעולה אחרת כמו הכא דאמירת פסוקי דזמרה מופיעה כמתיר של תפלה אין ברכת המצוה מצטרפת כלל.

שלישית, להנחה השניה, כי אמירת פסוקי דזמרה מהווה קיום אחד עם ברכות ק"ש בתור סידור שבחות והילולים לבורא עולם, יש סימוכים בדין שהובא בשם הירושלמי ב"הגהות מיימוניות" (פ"י מהלכות תפלה, סעיף ע'): "המספר בין ישתבח ליוצר אור עבירה היא בידו וחוזר עליה מעורכי המלחמה". לו הרצאת פסוקי דזמרה היתה מהווה קיום אמירת תשבחות בלי שום הצטרפות לחיוב ק"ש, לא היינו מבינים את איסור ההפסק. איסור זה מוכיח בעליל, כי ישנו קיום מיוחד של חיבור פסוקי דזמרה עם ברכות ק"ש.

ונראה, כי ההלכה של סמיכת גאולה לתפלה מתמצית בחובת סידור תשבחות לפני הקב"ה קודם תפלה, שהרי הרצאה זו מתירה את העמידה לפני ה', ו"גאולה" - פירושה: השבח הכלול בברכות ק"ש. עיין ברש"י ברכות ד, ב (ד"ה זה הסומך) שכתב: "וסמיכת גאולה לתפלה רמזה דוד בספר תהלים דכתיב ה' צורי וגואלי וסמיך ליה יענך ה' ביום צרה ואמרינן בברכות ירושלמי מי שאינו סומך גאולה לתפלה למה הוא דומה לאוהבו של מלך שבא ודפק על פתחו של מלך יצא המלך ומצאו שהפליג אף הוא הפליג אלא יהיה אדם מקרב להקב"ה אליו ומרצהו בתשבחות וקלוסין של יציאת מצרים והוא מתקרב אליו ובעודו קרוב אליו יש לו לתבוע צרכיו". מפורש ברש"י בשם הירושלמי, כי סמיכת גאולה לתפלה - פירושה: ריצוי הקב"ה לפני תפלה בשירות ותשבחות. כמו כן, עיין ברש"י לא, א, באותה הסוגיא שציטטנו לעיל: "אלא מתוך שמחה כגון דברי תנחומים של תורה כגון סמוך לגאולת מצרים או סמוך לתהלה לדוד שהוא של שבח ותנחומין כגון רצון יראיו יעשה שומר ה' את כל אוהביו וכו'". מבואר להדיא, שדין סמיכת גאולה לתפלה ואמירת אשרי (פסוקי דזמרה) זהים. ויש בדברים אלה אישור נוסף להנחתנו, כי "גאולה" - פירושה, שירה עובר לתפלה, שהיא המתירה עמידה לפני ה'.

אמנם יש עוד יסוד מיוחד בסמיכת גאולה לתפלה. עיין בברכות ט, ב, "לק"ש כותיקין דאמר ר' יוחנן ותיקין היו גומרין אותה עם הנץ החמה, תניא נמי הכי ותיקין היו גומרין אותה עם הנץ החמה כדי שיסמוך גאולה לתפלה ונמצא מתפלל ביום. א"ר זירא מאי קראה ייראוך עם שמש ולפני ירח דור דורים, העיד ר"י בן אליקים משום קהלא קדישא בירושלים כל הסומך גאולה לתפלה אינו נזוק כל היום כולו". והקשו בתוספות על אתר: "וא"ת והלא כל העולם סומכין גאולה לתפלה ומאי רבותיה דרב ברונא דלא פסיק חוכא מפומיה וי"ל דהכי קאמר כל הסומך גאולה לתפלה כותיקין שקורין ק"ש קודם הנץ ותפלה לאחר הנץ". דברי התוספות צריכים עיון. הסוגיא עוסקת בחיוב סמיכת גאולה לתפלה ולא בהידור ותיקין; ולפום ריהטא, אין כל צירוף ביניהם. החיוב הראשון נוגע בסידור ברכות ק"ש וברכות תפלה, ואילו הידור ותיקין מתייחס לזמן ק"ש. מדברי התוספות מוכח כי יש קשר בין הידור ותיקין לסמיכת גאולה לתפלה. אמנם גם במאמרו של ר' יוחנן והברייתא לגבי מנהג ותיקין הוזכרה ההלכה של סמיכת גאולה לתפלה: "ותיקין היו גומרין אותה עם הנץ החמה וכו' כדי שיסמוך גאולה לתפלה ונמצא מתפלל ביום". אך בעלי התוספות הם שפירשו והדגישו כי קיום ותיקין כרוך עם דין סמיכה, ואין המימרה בבחינת מאמר המוסגר המוסר שהיו מהדרים לקיים שני דברים; ק"ש עם הנץ החמה, וסמיכת גאולה לתפלה.

ובביאור הדברים נראה, כי הנה בפירוש הפסוק, "ייראוך עם שמש ולפני ירח דור דורים", פירש רש"י על אתר: "מתי מתיראין ממך כשמוראך מקבלים עליהם דהיינו מלכות שמים שמקבלין עליהם בק"ש". במלים אחרות, מנהג ותיקין והידורם קשורים בקיום ק"ש. לכתחילה צריכים לקבל עול מלכות שמים עם זריחת השמש; ""ייראוך" - פירושו: קריאת שמע. ברם, עיין לקמן כט, ב, "מאי קבע וכו' אביי בר אבין ור' חנינא בר אבין דאמרי תרווייהו כל שאין מתפלל עם דמדומי חמה דאמר רבי חייא בר אבא א"ר יוחנן מצוה להתפלל עם דמדומי חמה וא"ר זירא מאי קראה ייראוך עם שמש ולפני ירח דור דורים וכו'". מבואר להדיא, כי מנהג ותיקין - עיקרו משתייך לתפלה; עיין ברש"י שכתב: "ייראוך עם שמש, זו תפלת יוצר", דהיינו שחרית. כנראה שותיקין קבעו שתי הלכות: א) שיקרא שמע עם הנץ החמה; ב) שיתפלל בתכיפה לנץ. לאמיתו של דבר, כשנדייק בלשון הברייתא ניתקל בשתיהן: "ותיקין היו גומרין אותה עם הנץ החמה וכו'", "ונמצא מתפלל ביום". כן פסק גם הרמב"ם, בפ"א מהלכות ק"ש הי"א כתב: "ואי זה הוא זמנה ביום מצותה שיתחיל לקרות קודם הנץ החמה כדי שיגמור לקרות ולברך ברכה אחרונה עם הנץ החמה וכו'"; ובפ"ג מהלכות תפלה ה"א פסק: "תפלת השחר מצותה שיתחיל להתפלל עם הנץ החמה וכו'".

והנה הברייתא, כפי שהדגשתי לעיל, זיהתה מנהג ותיקין עם דין סמיכת גאולה לתפלה. היוצא מהלכה זו הוא יסוד חדש: ישנו קיום מיוחד של צירוף תפלה עם קריאת שמע. שתיהן מתקיימות עם הנץ החמה, על פי גזירת הכתוב, "ייראוך עם שמש", אשר פירושו הוא, כפי שדייק רש"י, כי קבלת עול מלכות שמים, בין בק"ש ובין בתפלה, צריכה להתקיים עם זריחת השמש; ובחלות שם קבלת מורא ("מתי מתיראין ממך כשמוראך מקבלים עליהם"), שתיהן עולות בקנה אחד ומהוות פעולה אחת של "ייראוך עם שמש".

זהו היסוד השני של סמיכת גאולה לתפלה, חוץ מדין מתיר הכלול בה. נמצא, כי ברכות ק"ש משמשות לא רק כמתיר אלא גם כמחייב. בשעה שאדם גומר ברכות שמע מחוייב הוא להתפלל - ולא רק משום חובת תפלה, אלא אף כדי להגשים קיום ייראוך עם שמש. ונראה שביחס ליסוד זה, חלוקה מערכת קריאת שמע וברכותיה מזו של פסוקי דזמרה. בהיות ששתיהן משמשות כמתיר לתפלה, ובתור כך מתלכדות לחטיבה אחת, חלות שם צירוף קבלת עול מלכות שמים יחד עם תפלה מוגבל לברכות שמע ואין לו שום שייכות לפסוקי דזמרה. אלו מקדימים את התפלה ויחד עם ברכות קריאת שמע מתירים אותה, אך אינם מצטרפים עמה ליחידה אחת של קבלת עול מלכות שמים.

והנה ביחס לעניית אמן אחר גאל ישראל ולאמירת קדיש בין גאולה לתפלה, נראה שיש להבדיל בין שתי ההלכות שהגדרתי. מפאת ההלכה הראשונה, שברכות ק"ש מתירות את התפלה בבחינת שירה עוברת לתפלה, אשר לחלות שם זה מצטרפים גם פסוקי דזמרה, בודאי שמותר לענות אמן ולאמר קדיש. אדרבה, מצד זה, יש להדר ולקדש שם ה' אחר ברכות ק"ש קודם שיתחיל להתפלל. בתור מתיר, ברכות ק"ש אינן מתמזגות לחטיבה אחת של מעשה מצוה עם התפלה; כלפי לייא, המתיר מסוייג מן הדבר שניתר על ידו, והווייתו נחשבת לפעולה עצמאית, שאינה משתלבת בפעולת התפלה. שירות ותשבחות קודמות לתפלה אבל אין בהן קיום תפלה. וממילא, שככל שאנו נזקקים אך ורק להיבט זה של זיקת ברכות קריאת שמע לתפלה, ניתן ואף רצוי להפסיק ביניהן, כדי לקבוע ולהבליט אופי הברכות כמערכת מיוחדת ולהדגיש הפרדתן מן התפלה. יש בקדיש המפסיק כדי לתחום תחומים ולסמן סיום פעולת מצוה אחת, דכיון שלברכות ק"ש, מבחינת מתיר, ולתפלה, שמות וחלויות נפרדים, מצותם בהפסק קדיש[[12]](#footnote-12). ברם, אם אנו דנים על ברכות ק"ש ותפלה מפאת גזירת הכתוב של "ייראוך עם שמש", שמנקודת מבט זו מצטרפים הם לחדא קיומא ולפעולת קבלת עול מלכות שמים אחידה - וגם בברכות ק"ש עצמן ישנו, במובן מסויים, קיום תפלה - אז קדיש מופקע כלל וכלל. אין כאן שתי פעולות נפרדות אלא מעשה אחד של קבלת עול מלכות שמים, דבהתחלת ברכות ק"ש מתחייב האדם גם בתפלה, כדי לצאת ידי חובת ייראוך. ובכן, ברור שאין להפסיק ביניהן.

לכן אנו מבינים מנהגנו, כי בשחרית אין אנו מפסיקים כלל בין גאולה לתפלה ובערבית אנו אומרים קדיש ביניהן, אף על פי שהרמב"ם והתוספות פסקו כר' יוחנן שגם בערבית יש לסמוך גאולה לתפלה. הביאור פשוט. בנוגע לערבית, חל רק קיום היבט אחד של סמיכה והוא המתיר, ברם הקיום השני, חובת קבלת מלכות שמים על ידי צירוף קריאת שמע ותפלה, חסר בה. לו היתה ערבית חובה, היו שתי ההלכות של סמיכת גאולה לתפלה נוהגות בה - א) המתיר על ידי ברכה ושירה; ב) איחוד קיום של תפלה וק"ש בפעולת קבלת עול מלכות שמים על פי הכתוב דייראוך עם שמש - שכן אז לא היה שום הבדל במעמד ההלכתי בין שחרית לערבית. ברם אם תפלת ערבית רשות, אזי יש לנו להפלות בין שתי ההלכות. מובן מאליו, כי ההלכה הראשונה, של מתיר, חלה גם בנוגע לערבית. ברור שתפלת רשות זקוקה למתיר לא פחות, ואולי אף יותר, מאשר תפלת חובה. הרא"ש, שציטטנו לעיל, רק הדגיש שלמרות אופייה כתפלת רשות, אין ערבית זקוקה להיתר של חידוש נדבה, משום שקבעו לה זמן, אבל המתיר של חובה ודאי משתייך גם אליה. ברם ההלכה השניה, שישנו חיוב מיוחד של איחוד ק"ש ותפלה בפעולה אחת של קבלת מלכות שמים, אינה עולה יפה עם המושג של רשות בתפלת ערבית. קריאת שמע תורת חובה אינה מתמזגת עם תפלת ערבית שהיא רשות. קריאת שמע אדם מוכרח לקרות, ותפלה, רוצה מתפלל רוצה אינו מתפלל. לכן אין צירוף קיומים וחובות כאן, והכתוב של "ייראוך עם שמש" אינו חל לגבי ערבית, בה ברכות ק"ש ותפלה מהוות שני קיומים, קיום חובה וקיום רשות, ואינם מתאחדים לחד חפצא של קבלת מלכות שמים[[13]](#footnote-13).

נמצא, כי בערבית חייבים לאמר קדיש בין גאולה לתפלה משום שקיימות בו שתי פעולות. המתיר נאמר בפני עצמו והדבר הניתר בפני עצמו ואי אפשר לצרפם יחד, והקדיש מפסיק ביניהם. כמו כן, ניחא שיטת הרמב"ם בנוגע לאמן. ענייה זו הלא מסמנת סיום, וכמו שכתב הרמב"ם (פ"א מהלכות ברכות הי"ח) שמברך עונה אמן בסוף מערכת ברכות כדי "להודיע שכבר השלים כל ברכותיו". ממילא, אין לאמן כזה שום זיקה לגאולה דשחרית, כיון שברכות ק"ש ותפלה קשורות ואחוזות אהדדי. ברם בערבית, דברכות ק"ש באו להתיר את התפלה אבל נפרדות הנה ממנה, שפיר אומר אמן אחרי עצמו.

ואשר למה שהקשינו למה סובר הרמב"ם שבציבור עונים אמן אחרי גאל ישראל אף בשחרית, נראה שלדעתו יש לחלק בין העניות. אמן אחרי ברכות עצמו נאמר בתור הודעת סיום. ברם כשאנו יוצאים בברכות הש"צ, האמן אינו בא בתורת מסיים ומשלים, כי אם בחלות שם קבלת דברים, וכמו שמבואר ברמב"ם (פ"א מהלכות ברכות הי"א), שבעניית אמן אדם יוצא ידי חובתו אפילו אם לא נתכוון לצאת - וזאת כנראה על יסוד ההלכה שנקבעה בגמרא בשבועות (לו, א), "אמן בו קבלת דברים", שכן כתב: "כל השומע ברכה מן הברכות מתחילתה ועד סופה ונתכוון לצאת בה ידי חובתו יצא ואע"פ שלא ענה אמן וכל העונה אמן אחר המברך הרי זה כמברך". הרמב"ם חילק בין כוונה לצאת המבוססת על ההלכה של שומע כעונה - ואינה שייכת במיוחד לברכה, שהרי גם בשופר, מגילה והלל יכולים לצאת ע"י כוונה - לבין עניית אמן שביסודה הינה הלכה מסויימת בברכה, שכל העונה אמן אחר ברכה כמוציא ברכה מפיו דמי. אם כן, כשאדם שומע ברכת גאל ישראל מפי החזן, הרי זה עונה אמן אע"פ שנתכוין לצאת בה, כיון שעל ידי עניית האמן הוא הופך מברך על פי ההלכה של קבלת דברים. אין ענייה זו מפסיקה בין גאל ישראל לתפלה, כיון שהאמן עצמו קיום בברכה וכולל את העונה באמירתה, ואינו סימן סיום וחתימה, דאדרבה, על ידו הוא מוציא הברכה מפיו. מכיון שכך, עונים אמן אחרי גאל ישראל אף בשחרית. ברם בעניית אמן אחר עצמו יש משום הפסק וחתימה, ומשום כך, עונים אותו רק בערבית.

כמו כן, ניחא שיטת הגאונים, שקבעו שיש להפסיק בין גאולה לתפלה ואף להפגין זאת, אף שלא הכריעו שתפלות באמצע תקנום. דנראה שלאמיתו של דבר, נחלקו ר' יוחנן ור' יהושע בן לוי בתרתי; והם פסקו כר' יוחנן בחדא וכר' יהושע בן לוי בחדא. ר' יהושע בן לוי לא הצריך מתיר ביחס לתפלת ערבית, ומשום כך הפך את הסדר ופסק כי תפלות באמצע תקנום. ברם ר' יוחנן סובר כי תפלת ערבית דומה לשחרית בשני דברים: א) זקוקה היא למתיר, ולכן קוראים את שמע לפני שמנה עשרה; ב) ברכות ק"ש מהוות קיום אחד עם תפלה בקבלת מלכות שמים. לר' יוחנן אי אפשר להפסיק אפילו בקדיש כיון שהתפלה היא המשך ברכות ק"ש בבחינת "ייראוך עם שמש ולפני ירח דור דורים", ובמקביל לשחרית. לפיכך, לדעתו, מסיימים בשומר עמו ישראל לעד ועומדים להתפלל. בנוגע לפסק ההלכה, הגאונים פסקו כר' יוחנן ביחס לעקרון הצורך במתיר, דלגביו נימוקי ר' יוחנן שרירים וקיימים, וגאולה כשיר ושבח מתירה את סידור התפלה, וקודמת לו. אולם ההלכה השניה, שהטביעה מטבע אחד של קיום קבלת מלכות שמים על ידי ק"ש ותפלה, אינה חלה לגבי ערבית משום שתפלת ערבית רשות. לגביה, הפסק כר' יהושע בן לוי שאין חפצא מלוכד של גאולה ותפלה. נמצא, כי הברכות מתירות את התפלה אך אינן מצטרפות לה והופכות לחטיבה מסויימת מובדלת מן התפלה; לפיכך הנהיגו את הקדיש.

ונראה עוד יותר, כי בדברי הסוגיא, "איבעית אימא קרא איבעית אימא סברא", מבוארות שתי ההלכות שבסמיכת גאולה לתפלה. המחלוקת בענין האם גאולה מאורתא הוי, סובבת סחור סחור לדין מתיר. ר' יוחנן סובר, כי ישנו קיום שירה ביחס לגאולת מצרים גם בערב, כי גאולת מצרים היתה בלילה ונתחייבו ישראל בשירה מיד, ולפיכך השירה משמשת בתור מתיר גם בערבית. ואלו ר' יהושע בן לוי סובר, כי ישראל נתחייבו בשירה רק ביום צאתם מארץ מצרים, כשיצאו בבקר; וכיון דלא הויא גאולה מעלייתא מאורתא לכן אין ברכות ק"ש בערב מופיעות כשירה, ואינן נכללות בחלות שם מתיר[[14]](#footnote-14).

המחלוקת לגבי הקרא קשורה בדין השני של סמיכת גאולה לתפלה, בקיום קבלת מלכות שמים ע"י שתיהן. "ר' יוחנן סבר, מקיש שכיבה לקימה מה קימה ק"ש ואח"כ תפלה אף שכיבה נמי ק"ש ואח"כ תפלה" - כלומר, ישנו קיום אחיד של ק"ש ותפלה אף בערב. "ר' יהושע בן לוי סבר מקיש שכיבה לקימה מה קימה קריאת שמע סמוך למטתו אף שכיבה נמי ק"ש סמוך למטתו" - אין קיום כזה קיים בערבית. הראשונים פסקו ביחס למחלוקת השניה כר' יהושע בן לוי ובנוגע לראשונה כר' יוחנן. לפיכך אנו קוראים את שמע ומתפללים ואומרים קדיש בין ק"ש לתפלה.

לא רק הקדיש הוכנס בין ברכות שמע לתפלה אלא גם ברכת ברוך ה' לעולם אמן ואמן כדי להפסיק בין גאולה לתפלה. ובטעם הדבר נראה, כי בציבור הקדיש היה מספיק, אולם ביחיד, מה יפריד בין ברכת שמע לתפלה? לכן הוכנסו פסוקים אלה. ברם נראה להוסיף שפסוקים אלה גם מקבילים לפסוקי דזמרה ומשמשים בתפקיד דומה, אם כי סדר ערבית שונה מזה של שחרית. בשעה שבבוקר מסדר תחלה פסוקי דזמרה בתור מתיר ואחר כך ברכות ק"ש, בערבית נהפוך הוא: פותח בברכות וחותם בפסוקים. בשחר אי אפשר לעשות אחרת, כפי שביארתי לעיל. הברכות והתפלה מהוות חטיבה אחת של גאולה ותפלה בחלות קבלת מלכות שמים על פי גזירת הכתוב, "ייראוך עם שמש". ברם בערבית משנים את הסדר משום שגופו של המתיר צריך להוכיח, כי תפלת ערבית רשות ולא חובה. רשות וחובה מהווים שני חפצים של תפלה ושתי חלותי שמות - ופוק חזי, שהרי הרמב"ם (פ"י מהלכות תפלה ה"ו) פסק כי בירד להתפלל ערבית ונזכר שכבר התפלל אינו מפסיק, דחצי תפלה כנדבה וחציה כרשות מצטרפים - גם בנוגע למתיר. בנוגע לחובה, המתיר מתבטא גם כמחייב - כלומר, לאחר ריצוי הקב"ה בתהלה ובברכה חובתו של אדם להמשיך בתפלה, וכמו שדייק רש"י (שציטטנו למעלה), "למה הוא דומה לאוהבו של מלך שבא ודפק על פתחו של מלך ומצאו שהפליג וכו'". סידור ברכה ותהלה בלי להמשיך בתפלה הוא בבחינת דפיקה על פתחו של מלך מבלי להמתין למלך שיצא. לעומת זאת, ביחס לרשות אי אפשר למתיר לחייב את האדם בתפלה, כי אז יתפלל תפלת ערבית בתורת חובה וזה אי אפשר. אין תפלה כזו קיימת. ערבית שונה משחרית לא רק ביחס לחובת הגברא אלא בעצמה ואיכותה של התפלה, וכמו שמוכח משיטת הרמב"ם שהבאנו למעלה, והבדל זה מוצא את ביטויו בחלות המתיר והצטרפותו. והנה הדבר פשוט, כי המחייב בשחרית אינו פסוקי דזמרה כי אם ברכות ק"ש. עצם העובדה, כי ישנו קיום המשכי של גאולה ותפלה, ברכות ק"ש ושמנה עשרה, מחייבת את האדם להמשיך את ברכותיו במסגרת תפלה אחרי שסמך גאולה. ברם פסוקי דזמרה ושמנה עשרה אינם מצטרפים ליחידה שלמה; יש בהם מתיר אבל הם נטולים מחייב. לכן בערבית מהפכים את הסדר. אומרים ברכות ק"ש, ואחר כך פסוקי דזמרה; המתיר מהווה גוף שונה לגמרי. ערבית נטולה קיום איחוד ברכות ק"ש ותפלה וגם חלות מחייב שבברכות שמע, ועל כן אומרים פסוקי ברוך ה' לעולם אחרי ברכות ק"ש להפגין שאין צירוף כזה קיים כלל והם מייצגים חפצא של מתיר מיוחד. ההפרדה בין ברכות ק"ש ותפלה צריכה לצאת לאור על ידי סדר ברכות ק"ש עצמן (לא רק ע"י קדיש, שאינו נוהג אלא בציבור) משום שאופי המתיר שונה לגמרי והשוני צריך להתבטא בברכות עצמן[[15]](#footnote-15).

התוספות בברכות חולקים על זה, וסוברים כי פסוקי ברוך ה' לא הוכנסו בתורת מפסיק אלא כגאולה אריכתא, ואפילו לר' יוחנן אומרים פסוקים אלה. התוספות סוברים, שברכת ברוך ה' לעולם אמן ואמן לא סודרה מעין פסוקי דזמרה של שחרית, כפי שהבינו הגאונים והתוספות בעצמם במגילה (כג, א), כי אם בתורת ברכה כאחת מברכות ק"ש. אמנם טופס הברכה מורכב מפסוקים, אבל אין אנו אומרים אותם כמובאות מתהלים אלא כמטבע של ברכה החותמת ביראו עינינו. אם כן, ברכה זו מופיעה לא כהפסק כי אם כהמשך ברכת הגאולה - והמשך, פירושו, ברכה בכל חלות שמה. ובביאור הדברים נראה, כי בעלי התוספות בברכות סוברים, שאין אמירת דברי שירה ותהלה ותשבחות מהווה קיום בלילה. אותה ההלכה המפקיעה מצות הלל המצרי בלילה, כמבואר במגילה כ, ב, על פי גזירת הכתוב, "ממזרח שמש עד מבואו מהולל שם ה'", או, "זה היום עשה ה' נגילה ונשמחה בו", ממעטת גם את הלל בכל יום. ראיה לדבר, העדר אשרי בתפלת מעריב. אף על פי שלדברי רש"י (ברכות ד, ב), אמירתו נתקנה שלש פעמים ביום, "כנגד שלש תפלות", היינו שהמספר מקביל לתפלות אך אין אנו אומרים אותו במסגרת תפלת ערבית, ואשרי שכנגדה הוא הנאמר לקראת סוף שחרית לפני סדר היום וקדושת ובא לציון; והיינו מפני שאין שירה בלילה. מאידך, קיום שירה על ידי ברכה לא הופקע בלילה, כיון דבעצמותו הוא מייצג חלות השונה מהלל לגמרי. לכן אי אפשר היה להנהיג ברוך ה' לעולם בתורת פסוקי דזמרה, והטביעו עליהם אופי של ברכה. המפסיק הוא הקדיש ולא פסוקים אלה, המשתייכים לברכת גאל ישראל כגאולה אריכתא.

ובביאור גאולה אריכתא יש להטעים, כי ברכת גאולה כוללת קבלת עול מלכות שמים, וכפי שאנו אומרים, "ומלכותו ברצון קבלו עליהם וכו'", "ה' ימלך לעולם ועד"; ומעין זה בשחרית, "יחד כולם הודו והמליכו ואמרו ה' ימלך". בערבית, הפקדת רוח ונפש ביד הקב"ה מהווה קיום מיוחד בקבלת עול מלכות שמים. ראיה לדבר, חיוב ק"ש על המטה, שיסודו קבלת עול מלכות שמים סמוך לשינה והפקדת חיי האדם ביד הבורא. וזוהי תמצית הכתוב, ממנו נלמד (ברכות ד, ב) חיוב זה, "רגזו ואל תחטאו אמרו בלבבכם על משכבכם ודומו סלה" - כלומר, קבלו מלכות שמים קודם שתרדמו. ומה קולעים דברי אביי שם: "אמר אביי אף תלמיד חכם מיבעי ליה למימר חד פסוקא דרחמי כגון בידך אפקיד רוחי פדיתה אותי ה' א-ל אמת". חיוב הפקדת רוח בידי הקב"ה חל גם על תלמיד חכם, ולית מאן דפטור מיניה. כמו כן, חתימת ברכת המפיל חבלי שינה הינה, "המאיר לעולם כולו בכבודו", שעניינה מלכות, משום שעצמה של התפלה אחוזה בהפקדת רוח.

לכן אמרה הגמרא כי השכיבנו היא גאולה אריכתא - כלומר, בתפלה זו אנו מוסרים עצמנו לקב"ה ומתפללים שישמרנו, ומתבטא בזה קבלת מלכות שמים. יסוד זה גם משתקף בדברי הרמב"ם (פ"ז מהלכות תפלה הי"ח), אשר במקום לשון הגמרא, "גאולה אריכתא", נקט ביטוי, "כברכה אחת ארוכה", משום שרעיון קבלת מלכות שמים בערבית המובע בשתי נימות, מלכות הקב"ה על כל העולם ומלכותו על המתפלל (הפקדת רוחי), בוקע ועולה משתי הברכות.

אם נעיין היטב בברכת ברוך ה' לעולם אמן ואמן נראה, כי שני הרעיונות, המלכת הקב"ה על העולם והפקדת רוח האדם בידו, משמשים חוט הסיקרא של ברכה זו. והלא כך אנו אומרים: "ברוך ה' לעולם אמן ואמן וכו' וברוך שם כבודו לעולם וימלא כבודו את כל הארץ אמן ואמן וכו' וירא כל העם ויפלו על פניהם ויאמרו ה' הוא הא-להים ה' הוא הא-להים והיה ה' למלך על כל הארץ ביום ההוא יהיה ה' אחד ושמו אחד וכו' כי בידך נפשות החיים והמתים אשר בידו נפש כל חי ורוח כל בשר איש בידך אפקיד רוחי פדיתה אותי ה' א-ל אמת וכו' יראועינינו וכו' המלך בכבודו תמיד ימלוך עלינו לעולם ועד ועל כל מעשיו". לכן אמרו התוספות, כי ברכה זו היא בכלל גאולה אריכתא.

1. התשובה מצוטטת ב"ספר העתים", עמ' 172; מובא ב"אוצר הגאונים" על אתר, סי' י. [↑](#footnote-ref-1)
2. הוצאת עהרענרייך, עמ' דש. [↑](#footnote-ref-2)
3. אוצר הגאונים שם, סי' יא. [↑](#footnote-ref-3)
4. אוצר הגאונים שם, סי' קעו. [↑](#footnote-ref-4)
5. עיין בדברי אא"ז ז"ל, ב"חדושי רבנו חיים הלוי", פ"ד מהלכות תפלה ה"א, שהעלה שדין כונה לצאת שייך גם לתפלה. אך אין דבריו מובנים לי. [↑](#footnote-ref-5)
6. כיום אין אנו נעזרים בפסק זה אלא בעשרת ימי תשובה, ואלו בתעניות סליחות נאמרות בברכת "סלח לנו" או תכף לאחר חזרת הש"ץ. [↑](#footnote-ref-6)
7. עיין בירושלמי, ברכות פ"ד ה"ד, שקיימת זיקה בין מחלוקת התנאים לגבי תפלה קצרה לבין מחלוקת ר' יהושע ור' אליעזר בענין סדר תפלה ותביעת צרכים. [↑](#footnote-ref-7)
8. עיין ברמב"ם, פ"ד מהלכות תפלה הט"ז, שצירף דין תחנונים ולא קבע, למ"ד דהיינו שלא תדמה עליו תפלתו כמשוי עם דין כוונה. אך לרבה ולרב יוסף נראה שאין קשר בין שתי ההלכות דביחס לכוונה מאי נפקא לן מינה אם חידש דבר אם לאו. [↑](#footnote-ref-8)
9. עיין פ"י מהלכות תפלה הי"ז. אך עיין שם ב"כסף משנה" שהרמב"ם חזר בו בתשובה (במהדורת י' בלאו, סי' שיג). [↑](#footnote-ref-9)
10. עיין בשו"ע או"ח, סי' סט ס"א, שהמחבר פסק כרש"י, שהזמנת הש"ץ מחייבת באמירת הברכה כולה (ואם כי רק כתב, בעקבות רש"י, שהפורס אומרה ולא הזכיר שכל אחד ואחד חוזר עליה, נראה ברור שהחיוב מוטל על כולם אלא שהם יוצאים על ידו), ואלו הרמ"א הגיה: "ועכשיו לא נהגו לומר כל ברכת יוצר אור אלא אומרים קדיש וברכו והם עונים אחריו ברוך ה' וכו'" - כלומר, שהם יוצאים ידי חובת השבח על ידי עניית ברוך ה' וכו'. [↑](#footnote-ref-10)
11. אמנם לדעת הרבה ראשונים, ניתן לומר ברכות ק"ש כל היום, אך יתכן שאף לדעתם זה מפאת אופיין כמתיר, אלא שבתור כך הן מצטרפות לא לשחרית אלא למוסף או מנחה. ברם, אם נסביר כך, לכאורה רק תהיינה נאמרות עובר לתפלה, ויש לעיין בזה. [↑](#footnote-ref-11)
12. ההפסק אמנם חייב להיות על ידי קדיש, דהפסק שיחה בטלה מערער את כל הסדר ומפקיע זיקת המתיר לניתר. [↑](#footnote-ref-12)
13. והשווה שיטת הרי"ף (ברכות, יג, א באלפס) והרמב"ם (פ"י מהלכות תפלה ה"ו) שמי שירד להתפלל חובה ונזכר שכבר התפלל אינו יכול לסיים תפלתו בתורת נדבה משום שהן שני חפצי תפלה ואין צירוף ביניהם. [↑](#footnote-ref-13)
14. אמנם בליל פסח אנו אומרים שירה על יציאת מצרים. ברם שירה זו מבוססת על גזירת הכתוב מיוחדת, "השיר יהיה לכם כליל התקדש חג", ואין לזה ענין לכאן. [↑](#footnote-ref-14)
15. במנחה אין קיום ברכה הסמוכה לתפלה נוהג כל עיקר. הרצאת תהלות בתור מתיר, על ידי אמירת אשרי, נוהגת, אך אינה מוקפת ברכות, דכנראה דרק בזמן שישנן ברכות ק"ש תקנו ברכת פסוקי דזמרה. אך עדיין צריך להבין טעם חילוק זה. [↑](#footnote-ref-15)